പഞ്ചാബ് ആന്ധ്രയുടെ വഴി പോകുമോ | Southlive\nSunday, 19th September 2021, 11:53 am\nശരിയായാലും തെറ്റായാലും കോണ്‍ഗ്രസ് നേതൃത്വം എത്രയോ കാലത്തിന് ശേഷം എടുത്ത ഏറ്റവും ശക്തമായ ഇടപെടലായി പഞ്ചാബിലെ ക്യാപ്റ്റനെ മാറ്റിയ തീരുമാനത്തെ കാണാം. തീരുമാനമെടുക്കാന് ശേഷിയില്ലാത്ത, തീരുമാനം വൈകിപ്പിക്കുന്ന നേതൃത്വമായിട്ടാണ് സോണിയാഗാന്ധിയേയും രാഹുല് ഗാന്ധിയേയും പലരും കണ്ടത്. പഞ്ചാബിന്റെ കാര്യത്തിലെങ്കിലും അതില് മാറ്റമുണ്ടായിരിക്കുന്നു. പഞ്ചാബിലെ ഏറ്റവും കരുത്തനെന്ന് കരുതിയ നേതാവിനെയാണ് തിരഞ്ഞെടുപ്പിന്റെ പടിവാതില്‍ക്കല് എത്തിനില്‍ക്കെ കോണ്‍ഗ്രസ് ഹൈക്കമാന്റ് മാറ്റിയത്. പാര്‍ട്ടിയില്‍നിന്ന് അപമാനിക്കപ്പെട്ടിരിക്കുന്നുവെന്ന് പറഞ്ഞ ക്യാപ്റ്റന് അമരീന്ദര് ഇനി എന്തു ചെയ്യുമെന്നതാണ് നിര്‍ണായകം. ഹൈക്കമാന്റിന്റെ തീരുമാനത്തിനെതിരെ അദ്ദേഹം തന്റെ അനുയായികളുമായി ആലോചിച്ച് തീരുമാനിക്കുമെന്നാണ് പറഞ്ഞത്. എന്നാല് പാര്‍ലമെന്ററി പാര്‍ട്ടിയില് അമരിന്ദറിന് കാര്യമായ പിന്തുണയില്ലെന്ന് ഉറപ്പുവരുത്തിയതിന് ശേഷമാണ് നേതൃമാറ്റത്തിലേക്ക് കോണ്‍ഗ്രസ് തിരിഞ്ഞത്. അതുകൊണ്ട് പുതിയ സര്‍ക്കാരിന് ഭീഷണിയുണ്ടാവില്ല. പക്ഷെ പുതിയ സര്‍ക്കാരല്ല, അടുത്ത തിരഞ്ഞെടുപ്പാണ് പ്രധാനം.\nവലിയ സംസ്ഥാനമല്ലെങ്കിലും കോണ്‍ഗ്രസിനൊപ്പം നിന്ന സംസ്ഥാനമാണ് പഞ്ചാബ്. രാജ്യം മുഴുവന് കാവി തരംഗം ആഞ്ഞടിച്ചപ്പോഴും കോണ്‍ഗ്രസിന്റെ ശക്തി കേന്ദ്രമായി പഞ്ചാബ് തുടര്‍ന്നു. എന്നാല് 2017 മുതല് നിരവധി ആരോപണങ്ങളും പ്രതിസന്ധികളും നേരിടേണ്ടി വന്നതോടെയാണ് അമിരീന്ദറിന് പിഴച്ച് തുടങ്ങിയത്. ക്രിക്കറ്റ് താരം നവ്‌ജ്യോത് സിങ് സിദ്ധു ബിജെപിയില്‍നിന്ന് കോണ്‍ഗ്രസിലെത്തിയതോടെ അമരീന്ദറിന്റെ തകര്‍ച്ചയ്ക്ക് വേഗം കൈവരിച്ചു. പല രീതിയിലുള്ള സമ്മര്‍ദ്ദങ്ങള് കൊണ്ട് ഹൈക്കമാന്റിനെ പ്രതിരോധിക്കാന് ശ്രമിച്ചെങ്കിലും സിദ്ധു പിസിസി അധ്യക്ഷനായി. ഇതിനിടയിലാണ് നിരവധി എംഎല്‍എമാര് ഹൈക്കമാന്റിന് കത്തയക്കുന്നതും പാര്‍ട്ടി ക്യാപ്റ്റനെ മാറ്റുന്നതിനെക്കുറിച്ചുള്ള ആലോചനയിലേക്ക് കടക്കുന്നതും. ഇതിനായി പല പല ആഭ്യന്തര സര്‍വെകളും കോണ്‍ഗ്രസ് നടത്തിയെന്നാണ് മാധ്യമ റിപ്പോര്‍ട്ടുകള്. ഒടുവില് മാറ്റാന് തീരുമാനിച്ചു. അപമാനിക്കപ്പെട്ടുവെന്ന് ക്യാപ്റ്റന് പറഞ്ഞു. മാനം വീണ്ടെടുക്കാന് അദ്ദേഹം എന്തു ചെയ്യുമെന്നത് നിര്‍ണായകമാണ്.\nഅമരീന്ദറിന്റ രാഷ്ട്രീയമെന്നത് കോണ്‍ഗ്രസിൽ മാത്രമായിരുന്നില്ല. അദ്ദേഹം അകാലി ദളിലുണ്ടായിരുന്നു. പിന്നീട് കോണ്‍ഗ്രസില് എത്തി, വീണ്ടും പാര്‍ട്ടി വിട്ടു. സ്വന്തം പാർട്ടി രൂപീകരിച്ചു. അതൊന്നും അദ്ദേഹത്തെ രാഷ്ട്രീയമായി രക്ഷപ്പെടുത്തിയില്ല. കോണ്‍ഗ്രസിലായിരുന്നു അദ്ദേഹത്തിന്റെ രാഷ്ട്രീയ ഭാഗ്യം. അതുകൊണ്ട് തന്നെ അമരീന്ദര് സിങ്ങിന് പ്രത്യേകിച്ച് ഒന്നും ചെയ്യാന് കഴിയില്ലെന്ന് ആത്മവിശ്വാസത്തിലാണ് കോണ്‍ഗ്രസ് പാര്‍ട്ടി.\nഇപ്പോഴത്തെ കോണ്‍ഗ്രസിന്റെ നീക്കങ്ങള്‍ക്ക് പിന്നില് തിരഞ്ഞെടുപ്പ് തന്ത്രജ്ഞനായ പ്രശാന്ത് കിഷോറിന്റെ ഉപദേശമാണെന്നും കേള്‍ക്കുന്നു. അതു പ്രകാരം ഇനിയും സംഘടനയുടെ സമീപനത്തില് മാറ്റങ്ങള് ഉണ്ടാകുനമെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nകോണ്‍ഗ്രസിന്റെ ദേശീയ നേതൃത്വം വലിയ തീരുമാനങ്ങള് എടുക്കുന്നതിന്റെ ഭാഗമായാണ് അമരീന്ദറിനെ കൈയൊഴിയാന് തീരുമാനിച്ചതെന്ന് കരുതുന്നവരുമുണ്ട്. കന്നയ്യ കുമാറിനെയും ജിഗ്നേഷ്‌മേവാനിയെയും പോലുള്ള യുവ നേതാക്കള് കോണ്‍ഗ്രസിലെത്തുമെന്ന വാര്‍ത്തകളും ഇതിന്റെ ഭാഗമായി വേണം കാണാം. ഗുജാറാത്തിലും ബിഹാറിലും കോണ്‍ഗ്രസിന് ചെറുതായെങ്കിലും ഊർജ്ജം പകരാന് ഈ നേതാക്കളുടെ വരവ് കൊണ്ട് കഴിയുമെന്നാണ് പ്രതീക്ഷ. എന്നാല് കോണ്‍ഗ്രസ് എന്ന സംഘടനയെ പുനരുജ്ജീവിപ്പിക്കാന് നടപടികള് ഉണ്ടാവണമെന്ന് മുതിര്‍ന്ന 23 നേതാക്കളുടെ നിലപാടിനോട് ഇതുവരെ ദേശീയ നേതൃത്വം വേണ്ട രീതിയില് പ്രതികരിച്ചിട്ടില്ല. സംഘടനയില്ലാതെ എങ്ങനെ രാഷ്ട്രീയ പോരിനിറങ്ങും എന്നതാണ് ചോദ്യം. താഴെ തട്ടില് സംഘടനയില്ലെങ്കിലും ഉത്തര്‍പ്രദേശില് തനിച്ച് മല്‍സരിക്കാനാണെത്രെ കോണ്‍ഗ്രസിന്റെ തീരുമാനം.\nഎന്തായാലൂം വലിയ റിസ്‌കാണ് കോണ്‍ഗ്രസ് എടുത്തിരിക്കുന്നത്, പഞ്ചാബിന്റെ കാര്യത്തില് പ്രത്യേകിച്ച്. രണ്ട് ചോദ്യങ്ങളാണ് ഇപ്പോള് ഉന്നയിക്കപ്പെടുന്നത്.\nഒന്ന് പഞ്ചാബില് സ്വീകരിച്ച സമീപനം, പാര്‍ട്ടി ഭരിക്കുകയും വിമത ഭീഷണി നേരിടുകയും ചെയ്യുന്ന രാജസ്ഥാനില് ഉള്‍പ്പെടെയുള്ള സംസ്ഥാനങ്ങളില് നേതൃമാറ്റത്തിന് തയ്യാറാവുമോ എന്നതാണ്. അമരീന്ദറിനോട് കാണിച്ചത് അശോക് ഗെഹ്ലോട്ടിനോടും കാണിക്കുമോ എന്നതാണ് ചോദ്യം. അവിടെ സച്ചിന് പൈലറ്റ് കാത്തിരിക്കാന് തുടങ്ങിയിട്ട് കാലമേറെയായി.\nഅതേ സമയം പഞ്ചാബില് ബിജെപി സ്വീകരിച്ച സമീപനം മറ്റൊരു ആ്ന്ധ്രപ്രദേശിന്റെ അനുഭവത്തിലേക്ക് ആ പാര്‍ട്ടിയെ എത്തിക്കുമോ എന്ന സംശയവും ഉന്നയിക്കപ്പെടുന്നുണ്ട്. കോണ്‍ഗ്രസിന്റെ ഏറ്റവും ശക്തമായ സംസ്ഥാനങ്ങളിലൊന്നായിരുന്നു ആന്ധ്ര പ്രദേശ്. തെലുങ്കരുടെ ആത്മാഭിമാനത്തെ രാജീവ് ഗാന്ധി വൃണപ്പെടുത്തി എന്നാരോപിച്ചായിരുന്നു എന്‍ടി രാമറാവു ടിഡിപി രൂപികരിച്ചത്. ശക്തമായ പ്രാദേശിക രാഷ്ട്രീയ പ്രസ്ഥാനമായി ടിഡിപി മാറിയപ്പോഴും അന്ന് കോണ്‍ഗ്രസിന് പിടിച്ചുനില്‍ക്കാന് കഴിഞ്ഞു. ഭരണം മാറിമാറി വന്നു. അങ്ങനെ 2009ല് ആകെയുള്ള 42 ലോക്‌സഭ സീറ്റുകളില് 33 എണ്ണം നേടിയ കോണ്‍ഗ്രസിന് ഇപ്പോള് ആന്ധ്ര പ്രദേശില് നിന്ന് സീറ്റുകളില്ല. വൈ എസ് രാജശേഖര് റെഡ്ഡിയുടെ മരണത്തോടെ രൂപപ്പെട്ട രാഷ്ട്രീയ സാഹചര്യം ഉള്‍ക്കൊള്ളാന് കോണ്‍ഗ്രസിന് ഹൈക്കമാന്റിന് കഴിയാതെ പോയതെന്നാണ് ഇതിന് ഒരു കാരണമായി പറയാവുന്നത്. അതോടൊപ്പം ആന്ധ്ര പ്രദേശിന്റെ വിഭജനവും കോണ്‍ഗ്രസിനെ തീര്‍ത്തും തളര്‍ത്തി കളഞ്ഞു. എന്നെങ്കിലും ഇനി തിരിച്ചുവരാന് കോണ്‍ഗ്രസിന് കഴിയുമോ എന്ന അവസ്ഥയിലാണ് അവിടെ ആ പാര്‍ട്ടി.\nഎന്തായാലും കോൺഗ്രസിന് പഞ്ചാബിലെ മാറ്റം വലിയ വെല്ലുവിളിയാണ്. തിരിച്ചടി നേരിട്ടാല് എല്ലാ കണക്കുകൂട്ടലുകളും തെറ്റി പോകുന്ന നേതാക്കളായി ഗാന്ധി കുടുംബം മാറി എന്ന് തീര്‍പ്പിലേക്ക് നേതാക്കള്‍ക്ക് എത്താന് കഴിയുമെന്ന് മാത്രം.


കേരളം സംഘര്‍ഷമില്ലാത്ത സംസ്ഥാനം ; നിക്ഷേപക സംഗമത്തില് നേട്ടങ്ങള് എണ്ണിപ്പറഞ്ഞ് മുഖ്യമന്ത്രി - Samakalika Malayalam\nകേരളം സംഘര്‍ഷമില്ലാത്ത സംസ്ഥാനം ; നിക്ഷേപക സംഗമത്തില് നേട്ടങ്ങള് എണ്ണിപ്പറഞ്ഞ് മുഖ്യമന്ത്രി\nBy സമകാലിക മലയാളം ഡെസ്‌ക് | Published: 09th January 2020 11:05 AM |\nLast Updated: 09th January 2020 11:05 AM | A+A A- |\nകൊച്ചി : കേരളം സംഘര്‍ഷമില്ലാത്ത സംസ്ഥാനമെന്ന് മുഖ്യമന്ത്രി പിണറായി വിജയന്. സംസ്ഥാന സര്‍ക്കാര് കൊച്ചിയില് സംഘടിപ്പിക്കുന്ന ആഗോള നിക്ഷേപക സംഗമം ഉദ്ഘാടനം ചെയ്ത് സംസാരിക്കുകയായിരുന്നു മുഖ്യമന്ത്രി.നമ്മുടെ പ്രകൃതി, നമ്മുടെ കാലാവസ്ഥ, നമ്മുടെ നാടിന്റെ പ്രകൃതി വിഭവങ്ങള് ഇതൊക്കെ ഏറ്റവും അധികം പ്രത്യേകതയുള്ളതാണ്. രാജ്യത്തായാലും, ലോകത്തിന്റെ പല ഭാഗങ്ങളിലായാലും വലിയ തോതില് സംഘര്‍ഷം, എന്താണ് സംഭവിക്കുകയെന്നറിയാതെ ആളുകളെ മഥിച്ചുകൊണ്ടിരിക്കുകയാണ്. ഇതില് നിന്നെല്ലാം വ്യത്യസ്തമായി സംഘര്‍ഷമില്ലാത്ത, നല്ലരീതിയില് ക്രമസമാധാനം പാലിച്ചുപോകുന്ന ഒരു സംസ്ഥാനമാണ് നമ്മുടേതെന്ന് മുഖ്യമന്ത്രി പറഞ്ഞു.\nമികച്ച ഗതാഗത സൗകര്യം ഉണ്ടാക്കാനാണ് നാം നടപടികള് സ്വീകരിച്ചുവരുന്നത്. ചെറിയ സംസ്ഥാനമായ കേരളത്തില് നാല് അന്താരാഷ്ട്ര വിമാനതതാവളങ്ങളാണ് പ്രവര്‍ത്തിക്കുന്നത്. സീ പോര്‍ട്ടിന്‍രെ കാര്യത്തിലും നാം മുന്നില്‍തന്നെയാണ്. ദേശീയ പാതയും ഉദ്ദേശിക്കുന്ന വിധത്തില് തന്നെ പൂര്‍ത്തിയാകും എന്ന പ്രതീക്ഷ പൊതുവെ വന്നുകഴിഞ്ഞു. നടപടികളും ആരംഭിച്ചു കഴിഞ്ഞു. ഇതിന് പുറമെ, മലയോര ഹൈവേയും തീരദേശ ഹൈവേയും നിര്‍മ്മാണം നടക്കുകയാണ്.\nകൂടാതെ കോവളം മുതല് ബേക്കല് വരെ ദേശീയ ജലപാതയുടെ നിര്‍മ്മാണവും അതിവേഗത്തില് നടക്കുകയാണ്. 2020 ല് കോവളത്ത് നിന്നും ബേക്കല് വരെ ബോട്ടില് സഞ്ചരിക്കാവുന്ന സ്ഥിതി ഉണ്ടാകാന് പോകുകയാണ്. തിരുവനന്തപുരം മുതല് കാസര്‍കോട് വരെ സെമി ഹൈസ്പീഡ് റെയില് ആരംഭിക്കാന് നടപടികള് ആരംഭിച്ചുകഴിഞ്ഞു. തത്വത്തില് അംഗീകരാമായിക്കഴിഞ്ഞു. അതിവേഗം കാര്യങ്ങള് മുന്നോട്ടുപോകുകയാണ്. ഈ പദ്ധതിക്കുറിച്ച് കേട്ട പലരും ഞങ്ങള്‍ക്ക് ഇന്‍വെസ്റ്റ് ചെയ്യാന് അവസരം വേണമെന്ന് ആവശ്യപ്പെട്ട് മുന്നോട്ടുവന്നതായും മുഖ്യമന്ത്രി പറഞ്ഞു.\nനാലു മണിക്കൂര് കൊണ്ട് കാസര്‍കോട് നിന്നും തിരുവനന്തപുരത്ത് എത്തും എന്നതാണ് ഇതിന്റെ സവിശേഷത. ഈ പദ്ധതി നിലവില് വരുന്നതോടെ നമ്മുടെ യാത്രാക്ലേശത്തിന് വലിയൊരു പരിഹാരമാണ് ഉണ്ടാകാന് പോകുന്നത്. ഇതിനോടൊപ്പം ഈ വരുന്ന ഡിസംബറോടെ, കേരളത്തിലെ മുഴുവന് റോഡുകളും നവീകരിച്ച് നല്ല നിലയില് ഗതാഗതയോഗ്യമാക്കുന്ന നടപടികളും സര്‍ക്കാര് സ്വീകരിച്ചിരിക്കുകയാണ്. അഞ്ചായമത്തെ എയര്‍പോര്‍ട്ടായി ശബരിമല എയര്‍പോര്‍ട്ട് ആരംഭിക്കുന്നതിനുള്ള നടപടികള് സ്വീകരിച്ച് കഴിഞ്ഞിട്ടുണ്ട്. സ്‌പെഷല് ഓഫീസറെ നിശ്ചയിച്ചുകഴിഞ്ഞു. സീ പോര്‍ട്ടിന്റെ കാര്യത്തില് വിഴിഞ്ഞത്തില് നേരിയ മന്ദഗതി വന്നിട്ടുണ്ടെങ്കിലും വേഗത്തില് നിര്‍മ്മാണം പൂര്‍ത്തിയാക്കാനുള്ള പ്രവര്‍ത്തനങ്ങള് മുന്നോട്ടു നീങ്ങുകയാണ്.\nഇന്ത്യയിലെ ഏത് സംസ്ഥാനങ്ങളേക്കാളും വിദ്യാസമ്പന്നരായ ആളുകളാണ് കേരളത്തിലേത്. ഇത് വ്യവസായത്തെ സംബന്ധിച്ചിടത്തോളം ഏറ്റവും അനുകൂലമായ ഘടകമാണ്. ഇതിനെല്ലാം പുറമെ, നിക്ഷേപിക്കാനായി വരുന്ന ഒരാള്‍ക്ക്, ഒരു ഭാഗം മറ്റേതെങ്കിലും വഴിക്ക് ചെലവഴിക്കേണ്ട സാഹചര്യം കേരളത്തിലില്ല. അഴിമതി ഏറ്റവും കുറഞ്ഞ സംസ്ഥാനമായി കേരളം മാറിയിരിക്കുന്നു. നാം ശ്രമിച്ചാല് നല്ല രീതിയില് നിക്ഷേപം വരാവുന്ന സാഹചര്യമാണ് നിലനില്‍ക്കുന്നത്. നീതി ആയോഗ് സുസ്ഥിര വികസന പട്ടികയില് കേരളത്തെയാണ് എല്ലാ സംസ്ഥാനങ്ങളുടെയും മുന്നില് നിര്‍ത്തിയിട്ടുള്ളത്. പൊതുജനാരോഗ്യം, ഗുണപരമായ വിദ്യാഭ്യാസം എന്നിവയിലെല്ലാം കേരളത്തിനാണ് ഒന്നാം സ്ഥാനം നീതി ആയോഗ് നല്‍കിയിട്ടുള്ളതെന്നും മുഖ്യമന്ത്രി പറഞ്ഞു.\nപിണറായി വിജയന് സംഘര്‍ഷം ആഗോള നിക്ഷേപക സംഗമം ദേശീയ ജലപാത


Vattiyoorkavu Election Results 2019 Live Updates: Mayor Bro VK Prasanth leads | വട്ടിയൂര്‍ക്കാവ് പിടിച്ചെടുത്ത് എല്‍ഡിഎഫ്, മേയര് ബ്രോ വികെ പ്രശാന്തിന് അട്ടിമറി വിജയം! - Malayalam Oneindia\n2 min ago കൈക്കൂലിയിൽ ഏഷ്യയിൽ മുന്നിൽ ഇന്ത്യ: കൈക്കൂലി 39 ശതമാനമെന്ന് ട്രാൻപാരൻസി സർവേ\n2 min ago ബാലുശ്ശേരി സ്വദേശികളായ പിതാവും മകളും അജ്മാനില് കടലില് മുങ്ങി മരിച്ചു\n12 min ago കര്‍ഷകര് പ്രതിഷേധം നിര്‍ത്തണം, കേന്ദ്രം ചര്‍ച്ചയ്ക്ക് തയ്യാറെന്ന് കാർഷിക മന്ത്രി നരേന്ദ്ര തോമർ\nവട്ടിയൂര്‍ക്കാവ് പിടിച്ചെടുത്ത് എല്‍ഡിഎഫ്, മേയര് ബ്രോ വികെ പ്രശാന്തിന് അട്ടിമറി വിജയം!\nUpdated: Thu, Oct 24, 2019, 15:14 [IST]\nവട്ടിയൂര്‍ക്കാവ്: യുഡിഎഫ് കേന്ദ്രങ്ങളെ വിറപ്പിച്ച് വട്ടിയൂര്‍ക്കാവില് മേയര് ബ്രോ വികെ പ്രശാന്തിന് അട്ടിമറി വിജയം. 14465 വോട്ടുകളുടെ ഭൂരിപക്ഷത്തിനാണ് എൽഡിഎഫ് സ്ഥാനാർത്ഥി വികെ പ്രശാന്ത് ജയിച്ച് കയറിയിരിക്കുന്നത്. കഴിഞ്ഞ നിയമസഭാ, ലോക്‌സഭാ തിരഞ്ഞെടുപ്പുകളില് മൂന്നാം സ്ഥാനത്തേക്ക് പോയ മണ്ഡലത്തിലാണ് എല്‍ഡിഎഫ് ഇക്കുറി വന് കുതിപ്പ് നടത്തിയിരിക്കുന്നത്. നാലാഞ്ചിറ അടക്കമുളള ന്യൂനപക്ഷ കേന്ദ്രങ്ങളില് അടക്കമാണ് മേയര് ബ്രോയുടെ കുതിപ്പ്. കിണവൂര്, പാതിരപ്പളളി അടക്കമുളള യുഡിഎഫ് കോട്ടകളെയും പ്രശാന്ത് തകര്‍ത്തെറിഞ്ഞിരിക്കുകയാണ്.\nശരിദൂരം ഇക്കുറി യുഡിഎഫിലേക്ക് നീട്ടി എൻഎസ്എസ് കെ മോഹൻകുമാറിന് പരസ്യ പിന്തുണ പ്രഖ്യാപിച്ച മണ്ഡലത്തിലാണ് വികെ പ്രശാന്തിന്റെ വിജയക്കുതിപ്പ് എന്നത് ശ്രദ്ധേയമാണ്. സാമുദായിക സമവാക്യങ്ങൾക്ക് വലിയ പ്രാധാന്യമുണ്ടെന്ന് ഇതുവരെ കണക്ക് കൂട്ടപ്പെട്ടിരുന്ന മണ്ഡലമാണ് വട്ടിയൂർക്കാവ്. എന്നാൽ മേയറുടെ ജനപ്രീതിയുടെ മാത്രം ബലത്തിലാണ് ജാതി സമവാക്യങ്ങൾ മറികടന്ന് കൊണ്ടുളള സ്ഥാനാർത്ഥി നിർണയത്തിന് എൽഡിഎഫ് ധൈര്യപ്പെട്ടത്. ആ തീരുമാനം ശരിയായി എന്നാണ് വട്ടിയൂർക്കാവ് തെളിയിക്കുന്നത്.\nപിണറായി സർക്കാരിന്റെ വികസന നേട്ടങ്ങൾക്കുളള അംഗീകാരം എന്നാണ് വിജയത്തെ കുറിച്ചുളള വികെ പ്രശാന്തിന്റെ പ്രതികരണം. സംസ്ഥാന ഭരണത്തിന്റെ വിലയിരുത്തലാകും തിരഞ്ഞെടുപ്പ് ഫലം എന്ന് പ്രഖ്യാപിച്ച മുഖ്യമന്ത്രി പിണറായി വിജയനും അഭിമാനമാണ് തലസ്ഥാനത്തെ മണ്ഡലത്തിൽ നേടിയ ഈ ജയം. യുഡിഎഫിനൊപ്പം ബിജെപിയേയും വിറപ്പിച്ചിരിക്കുകയാണ് വികെ പ്രശാന്തിന്റെ ഉജ്ജ്വല വിജയം. കഴിഞ്ഞ തിരഞ്ഞെടുപ്പില് രണ്ടാം സ്ഥാനത്തായിരുന്ന ബിജെപി ഇക്കുറി മൂന്നാം സ്ഥാനത്തേക്ക് പോയി. വോട്ടെണ്ണലിന്റെ ആദ്യ റൗണ്ട് മുതല് വികെ പ്രശാന്ത് വട്ടിയൂര്‍ക്കാവില് ലീഡ് ഉയര്‍ത്തുകയായിരുന്നു.\nപോസ്റ്റൽ, സർവീസ് വോട്ടുകളിലും വികെ പ്രശാന്തിന് തന്നെ ആയിരുന്നു ലീഡ്. 55 പോസ്റ്റൽ വോട്ടും 68 സർവീസ് വോട്ടുകളുമാണ് മണ്ഡലത്തിലുളളത്. വട്ടിയൂർക്കാവിൽ 62.66 ശതമാനമാണ് ഇക്കുറി പോളിംഗ് രേഖപ്പെടുത്തിയത്. 2016ലേതിനേക്കാൾ 7.17 ശതമാനം കുറവ്. ലോക്‌സഭാ തെരഞ്ഞെടുപ്പിൽ 69.34 ശതമാനം പോളിംഗുണ്ടായിരുന്നു. ഇക്കുറി പോളിംഗിലുണ്ടായ കുറവിൽ കോൺഗ്രസിനും ബിജെപിക്കും ഒരുപോലെ ആശങ്കയുണ്ടായിരുന്നു. സ്ഥാനാർത്ഥി നിർണയത്തിലെ തമ്മിലടി അടക്കമുളള കാര്യങ്ങളാണ് വട്ടിയൂർക്കാവിൽ ബിജെപിക്കും കോൺഗ്രസിനും തിരിച്ചടിയായത്.\nkerala by election 2019 by election bjp cpm congress election vk prasanth ഉപതിരഞ്ഞെടുപ്പ് ബിജെപി സിപിഎം കോൺഗ്രസ് vattiyoorkavu വട്ടിയൂര്‍ക്കാവ് വികെ പ്രശാന്ത്\nVattiyoorkavu Election Results 2019 Live Updates


ഫേസ്ബുക്ക് മോഡറേറ്റർമാർ അനുഭവി ക്കെണ്ടിവരുന്നത് കടുത്ത മാനസിക സംഘർഷങ്ങൾ, പരിശോധിക്കേണ്ടിവരുന്നതിൽ 90 ശതമാനവും ലൈംഗിക ചുവയുള്ള സന്ദേശങ്ങൾ : ദുരനുഭവങ്ങൾ തുറന്ന് പറഞ്ഞ് മോഡറേറ്റർമാർ | Malayalam UK\nഫേസ്ബുക്ക് മോഡറേറ്റർമാർ അനുഭവി ക്കെണ്ടിവരുന്നത് കടുത്ത മാനസിക സംഘർഷങ്ങൾ, പരിശോധിക്കേണ്ടിവരുന്നതിൽ 90 ശതമാനവും ലൈംഗിക ചുവയുള്ള സന്ദേശങ്ങൾ : ദുരനുഭവങ്ങൾ തുറന്ന് പറഞ്ഞ് മോഡറേറ്റർമാർ\nSeptember 18 02:30 2019 by News Desk\tPrint This Article\nകഴിഞ്ഞ ഒരു പതിറ്റാണ്ടിനുള്ളില് ലോകത്തെ മാറ്റിമറിച്ച പ്രധാന സംഭവങ്ങളില് ഒന്നാണ് ഫേസ്ബുക്ക്. ഇന്ന് നമ്മുടെയൊക്കെ നിത്യജീവിതത്തിന്റെ ഭാഗമായിക്കഴിഞ്ഞു ഈ സോഷ്യല് നെറ്റ് വര്‍ക്കിംഗ് സൈറ്റ്. ലോകത്തിലെ ഏറ്റവും മൂല്യവത്തായ കമ്പനിയാണ് ഫേസ്ബുക്ക്. എന്നാൽ ഫേസ്ബുക്കിലെ ജീവനക്കാർ അനുഭവിക്കുന്ന ബുദ്ധിമുട്ടുകൾ ചെറുതൊന്നുമല്ല. മാസങ്ങൾ മുമ്പ് തന്നെ ഫേസ്ബുക്ക് ജീവനക്കാർ അനുഭവിക്കുന്ന ബുദ്ധിമുട്ടുകളെപ്പറ്റി റിപ്പോർട്ടുകൾ വന്നെങ്കിലും ഇന്നും അവരുടെ സ്ഥിതി മെച്ചപ്പെട്ടിട്ടില്ല എന്നതാണ് സത്യം. ഫേസ്ബുക്ക് മോഡറേറ്റർമാരുടെ അവസ്ഥയും പരിതാപകരം തന്നെ. ബെർലിൻ ആസ്ഥാനമായുള്ള മോഡറേഷൻ സെന്ററിലെ കരാറുകാർ, തങ്ങളുടെ സഹപ്രവർത്തകർ ചിത്രരൂപത്തിലുള്ള ഉള്ളടക്കത്തിന് അടിമകളായെന്ന് വെളിപ്പെടുത്തി. അക്രമം, നഗ്നത, ഭീഷണിപ്പെടുത്തൽ എന്നിവ കണ്ടുകൊണ്ട് 8 മണിക്കൂറോളം ഒരു ദിനം ജോലി ചെയ്യേണ്ടി വരുന്നു. എന്നാൽ കിട്ടുന്ന വേതനവും കുറവാണെന്നു അവർ തുറന്ന് പറയുകയുണ്ടായി. മുതിർന്നവരും പ്രായപൂർത്തിയാകാത്തവരും തമ്മിലുള്ള സ്വകാര്യ സംഭാഷണങ്ങൾ പരിശോധിക്കേണ്ടിവരുന്നതിൽ 90 ശതമാനവും ലൈംഗിക ചുവയുള്ളവയാണെന്ന് ഒരു മോഡറേറ്റർ പറഞ്ഞു. ” യുഎസിലെയും യൂറോപ്പിലെയും സമ്പന്നരായ പുരുഷന്മാർ ഫിലിപ്പീൻസിലെ പെൺകുട്ടികളുമായി സംസാരിച്ച് പത്തോ ഇരുപതോ ഡോളറിന് അവരുടെ നഗ്നചിത്രങ്ങൾ വാങ്ങുന്നു. ” അവർ കൂട്ടിച്ചേർത്തു. ഇത് മനുഷ്യാവകാശങ്ങളുടെ ലംഘനമാണെന്നും ഒരാളോട് ഇത്തരത്തിൽ ജോലി ചെയ്യാൻ ആവശ്യപ്പെടുന്നത് ശരിയായ കാര്യമല്ലെന്നും കരാറുകാരിയായ ഗിന അഭിപ്രായപ്പെട്ടു.\nതങ്ങൾ നേരിട്ട ദുരനുഭവങ്ങൾ വെളിപ്പെടുത്തികൊണ്ട് പലരും രംഗത്തെത്തി. ” മറ്റാരും ഈ കുഴിയിൽ വീഴാതിരിക്കാനാണ് ഞാൻ ഇത് തുറന്ന് പറയുന്നത്. ഈ ജോലിയെക്കുറിച്ച് ഒരു ചർച്ച ആരംഭിക്കേണ്ടത് പ്രധാനമാണെന്ന് ഞാൻ കരുതുന്നു. ഞങ്ങളുടെ കഥകൾ ഞങ്ങൾ പങ്കുവെക്കേണ്ടതുണ്ട്. കാരണം ആളുകൾ‌ക്ക് ഞങ്ങളെക്കുറിച്ച്, ഞങ്ങളുടെ ജോലിയെക്കുറിച്ച്, ഉപജീവനത്തിനായി ഞങ്ങൾ ചെയ്യുന്ന കാര്യങ്ങളെക്കുറിച്ച് ഒന്നും അറിയില്ല. ” കരാറുകാരനായ ജോൺ പറഞ്ഞു. ഫെബ്രുവരിയിൽ, ടെക്നോളജി സൈറ്റ് ‘ദി വേർജ്’ യുഎസ് ഫേസ്ബുക് കരാറുകാരുടെ ദുരനുഭവങ്ങൾ റിപ്പോർട്ട് ചെയ്തിരുന്നു. ജോലിഭാരങ്ങൾ കാരണം ശാരീരികവും മാനസികവുമായ ബുദ്ധിമുട്ടുകൾ ജീവനക്കാർ അനുഭവിക്കേണ്ടി വരുന്നു. മാനസിക പിരിമുറുക്കം കുറയ്ക്കാനായി ജർമനിയിലെയും അരിസോണയിലെയും മോഡറേറ്റർമാർ മദ്യവും മയക്കുമരുന്നും ഉപയോഗിക്കുന്നു. ജോലിയുടെ സ്വഭാവം ബുദ്ധിമുട്ടുളവാക്കുന്നെന്ന് ഏവരും ഒരേ സ്വരത്തിൽ പറയുന്നു.”ഞങ്ങളെ സുരക്ഷിതമായി നിലനിർത്തുന്നതിന് കൺടെന്റ് മോഡറേറ്റർമാർ സുപ്രധാനമായ പ്രവർത്തനങ്ങളാണ് ചെയ്യുന്നത്. അവർക്ക് ആവശ്യമായ എല്ലാ മാനസിക പിന്തുണയും നൽകുവാൻ ഞങ്ങൾ ശ്രമിക്കുന്നതാണ്. ” ഫേസ്ബുക്ക് പ്രതികരിക്കുകയുണ്ടായി.\nതിരഞ്ഞു പിടിച്ചു മുസ്ലിങ്ങൾ തെരുവിൽ ആക്രമിക്കപ്പെടുമ്പോൾ; മരണം ഏഴായി, ചര്‍ച്ചയ്ക്ക് സന്നദ്ധമെന്ന് ഒടുവിൽ കേന്ദ്രം...


ഞാൻ കറുപ്പാണ്,നിങ്ങൾക്കെന്താണ്? പൊട്ടിത്തെറിച്ച് പ്രിയ മണി - Newscom - Malayalam News\n-52 min. ago-ബെന്നിച്ചൻ തോമസിന് ശാസന മാത്രം\n-35 min. ago-ട്രംപിനെ വീണ്ടും വിലക്കി ട്വിറ്റർ\nമലയാളികളുടെ പ്രിയപ്പെട്ട അഭിനേത്രിയാണ് പ്രിയ മണി.പരുത്തിവീരനിലെ അഭിനയത്തിന് ദേശീയ പുരസ്‌കാരം നേടിയ അഭിനേത്രിയാണ് പ്രിയ മണി. നിരവധി കഥാപാത്രങ്ങൾക്കാണ് പ്രിയ ജീവൻ നൽകിയത്. സ്വാഭാവിക അഭിനയ തികവുകൊണ്ട് പ്രേക്ഷകരെ വിസ്മയിപ്പിച്ച അഭിനേത്രി. മലയാളത്തിന് പുറമെ ഹിന്ദിയിലും തമിഴിലും തെലുങ്കിലുമെല്ലാം തന്റേതായ ഇടം കണ്ടെത്തിയ കലാകാരി. വിവാഹ ശേഷവും അഭിനയത്തിൽ സജീവമായി തുടരുന്ന പ്രിയമണി ഫിറ്റ്നസിന്റെ കാര്യത്തിലും ശ്രദ്ധ കൊടുക്കാറുണ്ട്. വ്യായാമം ചെയ്യുന്നത് തന്റെ മനസിന്റെ സന്തോഷത്തിന് വേണ്ടിയാണെന്ന് പ്രിയ മണി പറയുന്നു. പ്രിയ മണിയുടെ വാക്കുകൾ കഠിനമായ വര്‍ക്കൗട്ട് ചെയ്യണം എന്ന് ഞാന് ഒരിക്കലും പറയില്ല. എന്നാല് സന്തോഷത്തോടെ ഇരിയ്ക്കുക എന്നത് വളരെ പ്രധാനമാണ്, അതിന് നിങ്ങള് പ്ലസ് സൈസ് ആയാലും കുഴപ്പമില്ല. അതേ സമയം ഫോണില് വെറുതേ ബ്രൗസ് ചെയ്ത് സമയം ചെലവഴിയ്ക്കുന്നതിന് പകരം ആവശ്യമുള്ള കാര്യങ്ങള് ചെയ്യാനായി സമയം ചെയലവഴിക്കാവുന്നതാണ്.അതുപോലെ നിറത്തിന്റെ പേരിലും ബോഡി ഷെയിമിങ് അനുഭവിച്ചിട്ടുണ്ട്. കറുപ്പിന് എന്താണ് കുഴപ്പം. ഞാന് കറുത്ത നിറത്തിലാണ് എങ്കില് സൗന്ദര്യം ഇല്ല എന്നാണോ. ഭഗവാന് കൃഷ്ണന് കറുപ്പല്ലേ. അത് എന്തൊരു സൗന്ദര്യമാണ്. കറുപ്പ് അഴകാണ്. അതുകൊണ്ട് ആരെയും നിറത്തിന്റെ പേരില് അഭിസംബോധന ചെയ്യരുത്. ഹോ നിങ്ങള് തടിച്ചു, അയ്യോ കറുത്തല്ലോ എന്നിങ്ങനെയുള്ള നെഗറ്റീവിറ്റ് പ്രചരിപ്പിയ്ക്കാതിരിയ്ക്കുക.അങ്ങനെ പറയുന്നവരുണ്ട് നമുക്ക് ചുറ്റും.\nTags: entertinment priyamani


കശ്മീരില് ഈ വര്‍ഷം ഇന്റര്‍നെറ്റ് ബന്ധം വിച്ഛേദിക്കുന്നത് ഇത് 53ാമത്തെ തവണ\n07 Aug, 2019 at 07:06 AM\nകശ്മീരില് ഈ വര്‍ഷം ഇന്റര്‍നെറ്റ് ബന്ധം വിച്ഛേദിക്കുന്നത് ഇത് 53ാമത്തെ തവണ. കശ്മീരിന്റെ സവിശേഷ ആനുകൂല്യങ്ങൾ നൽകുന്ന ഭരണഘടനയിലെ 370ആം വകുപ്പ്, 35 എ വകുപ്പ് എന്നിവ എടുത്തുമാറ്റാന് തീരുമാനിച്ചതിന് ശേഷമാണ് താഴ്‍വരയില് ഇന്റര്‍നെറ്റ് ബന്ധം വിച്ഛേദിച്ചിരിക്കുന്നത്. 2018ല് 65 തവണയും കഴിഞ്ഞ എട്ട് വര്‍ഷത്തിനുള്ളില് 178 തവണയുമാണ് കശ്മീരില് ഇന്റര്‍നെറ്റ് കണക്ഷന് പിന്‍വലിച്ചത്. ബുര്‍ഹാന് വാനിയുടെ മരണത്തിന് ശേഷമുള്ള ആറ് മാസ കാലയളവിലുള്ള ഇന്റര്‍നെറ്റ് വിച്ഛേദനമാണ് താഴ്‍വരയിലെ ഏറ്റവും നീണ്ട കാലയളവിലുള്ള പിന്‍വലിക്കല്. https://internetshutdowns.in/ എന്ന വെബ്സൈറ്റാണ് വിവരങ്ങള് പുറത്തുവിട്ടത്.\nകശ്മീര് താഴ്‍വരയില് 144 പ്രഖ്യാപിച്ച കേന്ദ്രസര്‍ക്കാര് 35,000ത്തിന് മുകളില് സൈനികരെയാണ് പ്രദേശത്ത് വിന്യസിച്ചിട്ടുള്ളത്. മൊബൈല് ബ്രോഡ് ബാന്‍ഡ് അടക്കമുള്ള സംവിധാനങ്ങള് ഇപ്പോഴും വിച്ഛേദിച്ചതിനാല് തന്നെ കശ്മീരില് നിന്നുള്ള വാര്‍ത്തകളൊന്നും തന്നെ പുറത്തുവരുന്നില്ല. നാഷണല് കോണ്‍ഫറന്‍സ് നേതാവ് ഒമര് അബ്ദുള്ള, മുന് മുഖ്യമന്ത്രി മെഹ്ബൂബ മുഫ്തി, സജ്ജാദ് ലോണ് അടക്കമുള്ള നേതാക്കള് ഇപ്പോഴും പൊലീസ് കസ്റ്റഡിയിലാണ്. താഴ്‍വരയിലുള്ള കുടുംബങ്ങളെയും സുഹൃത്തുക്കളെയും ബന്ധപ്പെടാന് സാധിക്കാതെ നിരവധി പേര് സാമൂഹിക മാധ്യമങ്ങളില് തങ്ങളുടെ ആകുലതകള് പങ്കുവെച്ചിട്ടുണ്ട്.\nജമ്മു കശ്മീരിന് പ്രത്യേക പദവി അനുവദിച്ച ഭരണഘടനയുടെ 370ആം അനുച്ഛേദം പിന്‍വലിച്ച കേന്ദ്ര സര്‍ക്കാര് സംസ്ഥാനത്തെ രണ്ട് കേന്ദ്ര ഭരണ പ്രദേശങ്ങളായി വിഭജിക്കുകയായിരുന്നു. ഇത് സംബന്ധിച്ച പ്രമേയവും ബില്ലും ആഭ്യന്തര മന്ത്രി അമിത്ഷാ രാജ്യസഭയില് അവതരിപ്പിച്ചു. ജമ്മു കശ്മീർ, ലഡാക്ക് എന്നിങ്ങനെ രണ്ട് കേന്ദ്രഭരണ പ്രദേശങ്ങളായാണ് സംസ്ഥാനത്തെ വിഭജിച്ചത്.\nInternet Shutdown in J&K


ഇൻഫ്ലുവൻസ വാക്സിനിലെ നിർദ്ദിഷ്ടമല്ലാത്ത രോഗപ്രതിരോധ പ്രതികരണം (non-specific immunity) കാരണം, ഇൻഫ്ലുവൻസ വാക്സിൻ സ്വീകരിക്കുന്നവരുടെ ശരീരങ്ങള്‍ക്ക് SARS-CoV-2നെ പെട്ടെന്ന് തിരിച്ചറിയാനും കൊറോണ വൈറസ് അണുബാധയെ കാര്യക്ഷമമായി നേരിടാനും കഴിയുമെന്ന് കരുതപ്പെടുന്നു.\nWritten by Partha P Majumder\nUpdated: October 26, 2020 1:37:44 pm\nഎന്റെ ഒരു മുൻ സഹപ്രവര്‍ത്തക ഇപ്പോൾ കൊൽക്കത്ത യൂണിവേഴ്സിറ്റിയിൽ പ്രൊഫസറാണ്. കുറച്ച് മാസങ്ങൾക്ക് മുമ്പ് അവര്‍ക്ക് SARS-CoV-2 എന്ന COVID-19 ബാധിച്ചിരുന്നു. കോവിഡ് മുക്തയായതിനു ശേഷം അവര്‍എന്നോട് ചോദിച്ചു, ‘ശരീരത്തില് കൊറോണ വൈറസിനെതിരായ ആന്റിബോഡികളുടെ നില താഴ്ന്നു കഴിഞ്ഞാൽ, ഇൻഫ്ലുവൻസ വാക്സിൻ എടുക്കുന്നത് അഭികാമ്യമാണോ?’\nഒരു വൈറസ് അല്ലെങ്കിൽ ബാക്ടീരിയ ബാധിക്കുമ്പോൾ, ശരീരം അതിനെ പ്രതിരോധിക്കാനായി ആന്റിബോഡികൾ ഉൽ‌പാദിപ്പിക്കുന്നു. വൈറസിനെ നേരിടാനും നശിപ്പിക്കാനും നിർണായകമാണ് അത്. ആന്റിബോഡികൾ പലപ്പോഴും നിർദ്ദിഷ്ടമാണ് (specific). അതായത്, ഒരു വൈറസിനെതിരെ പോരാടുന്നതിനായി നിർമ്മിക്കുന്ന ആന്റിബോഡി മറ്റൊരു വൈറസിനെതിരെ പോരാടുന്നതിന് ഫലപ്രദമല്ലാത്തതോ ഫലം കുറഞ്ഞതോ ആകാം.\nഞാനും എന്റെ കുടുംബവും കോവിഡ് പോസിറ്റീവ് ആയവരാണ്. ഞങ്ങള് എല്ലാവരും 65 വയസ്സിനു മുകളിലുള്ളവരാണ്. എന്റെ അച്ഛന് 98 വയസ്സ്. ഞങ്ങളിൽ ആർക്കും COVID-19ന്റെ പ്രധാന ലക്ഷണങ്ങളൊന്നുമില്ലായിരുന്നു. എല്ലാവരും സുഖം പ്രാപിക്കുകയും ചെയ്തു. ഗുരുതരമായ ലക്ഷണങ്ങളില്ലാതെ കോവിഡ് കടന്നു പോയതില് ഞങ്ങള് മുന്‍പ് ചെയ്ത എന്തെങ്കിലും കാര്യങ്ങള് സഹായിച്ചിട്ടുണ്ടോ എന്ന് ആലോചിച്ചു പോയി. ഫ്ലൂ (പകര്‍ച്ചപ്പനി) വാക്‌സിനിനെക്കുറിച്ച് എന്റെ മുന്‍സഹപ്രവര്‍ത്തക എന്നോട് ചോദിച്ചപ്പോൾ, SARS-CoV-2 വീണ്ടും ബാധിക്കുന്നതില് നിന്നുള്ള സംരക്ഷണം ഈ വാക്സിന് നല്‍കുമോ എന്ന് എനിക്ക് ഉറപ്പില്ല, പക്ഷേ ഫ്ലൂ വൈറസിൽ നിന്ന് നിങ്ങളെ ഇത് തീർച്ചയായും സംരക്ഷിക്കും എന്ന് ഞാന് മറുപടി നല്‍കി. എന്റെ കുടുംബം മുഴുവൻ 10 വർഷത്തിലേറെയായി ഫ്ലൂ വാക്സിൻ എടുക്കുന്നുണ്ട് എന്നും ഞാൻ അവരോടു പറഞ്ഞു. കോവിഡ് ലക്ഷണങ്ങള് ഉണ്ടാവുന്നതില് നിന്നും ഞങ്ങളെ സഹായിച്ചത് ഈ വാക്സിന് എടുത്തതാവാം എന്നും എനിക്ക് തോന്നി.\nഇൻഫ്ലുവൻസ വൈറസുകൾ – എ, ബി, സി, ഡി – ഇതില് എ, ബി എന്നിവ മാത്രമേ കടുത്ത രോഗത്തിന് കാരണമാകൂ – SARS-CoV-2 എല്ലാം ആർ‌എൻ‌എ വൈറസുകളാണ്. അതായത്, ഇരട്ട ഡി‌എൻ‌എയ്‌ക്ക് പകരമായി, ഈ വൈറസുകൾ ഒറ്റപ്പെട്ട ആർ‌എൻ‌എ ജനിതക വസ്തുക്കളാൽ നിർമ്മിക്കപ്പെട്ടതാണ്. അപ്പോള് കൊറോണ വൈറസിനെതിരെ പ്രതിരോധിക്കാന് ഇൻഫ്ലുവൻസ വാക്സിന് സാധിക്കുമോ ? രണ്ടും ആർ‌എൻ‌എ വൈറസുകളായതിനാൽ, ഈ വാക്സിന് ശരീരത്തില് സമാനമായ രോഗപ്രതിരോധ പ്രതികരണങ്ങൾ സൃഷ്ടിക്കാന് സാധ്യതയുണ്ടോ?\nകൊറോണ വൈറസ് പകർച്ചവ്യാധി ആയി പ്രഖ്യാപിച്ച ഉടൻ തന്നെ ഇൻഫ്ലുവൻസ വാക്സിൻ എടുത്തവരില് കൊറോണ വൈറസ് ബാധയ്ക്ക് കൂടുതൽ സാധ്യതയുണ്ടെന്ന് പല ശാസ്ത്രജ്ഞരും പൊതുജനാരോഗ്യ വിദഗ്ധരും അവകാശപ്പെട്ടിരുന്നു. കേന്ദ്രീകൃതമായ ശാസ്ത്രീയ പരീക്ഷണങ്ങളിലൂടെയും കാനഡയിലെ പതിനായിരത്തിലധികം നിവാസികളിൽ നിന്നുള്ള ഡാറ്റയുടെയും മാതൃകകളുടെയും വിശകലനത്തിലൂടെയും ഈ അവകാശവാദം വേഗത്തിൽ നിരസിക്കപ്പെട്ടു.\nകോവിഡ്-19 രോഗികളിലും ഇൻഫ്ലുവൻസ അണുബാധയുള്ളവരിലുമുള്ള രോഗപ്രതിരോധ പ്രതികരണങ്ങള് തമ്മിലുള്ള നിരവധി സമാനതകൾ ശാസ്ത്രജ്ഞരുടെ ശ്രദ്ധയില്‍പെട്ടിട്ടുണ്ട്. അടുത്തിടെ, ഓസ്‌ട്രേലിയയിലെ പീറ്റർ ഡോഹെർട്ടി ഇൻസ്റ്റിറ്റ്യൂട്ട് ഫോർ ഇൻഫെക്ഷൻ ആൻഡ് ഇമ്മ്യൂണിറ്റിയുടെ ശാസ്ത്രജ്ഞരും ഡോക്ടര്‍മാരും ഒരു കോവിഡ്-19 രോഗിയുടെ രക്തത്തിലെ രോഗപ്രതിരോധ പ്രതികരണങ്ങളെക്കുറിച്ച് പഠിച്ചു. കൊറോണ വൈറസ് രോഗിയിൽ സജീവമായിരുന്ന വിവിധ ഘട്ടങ്ങളിൽ ഒരേ രോഗിയിൽ തന്നെ അവർ ഈ പഠനം നടത്തി. SARS-CoV-2 അണുബാധയില്ലാത്തവരെ അപേക്ഷിച്ച് ഈ രോഗിയുടെ രോഗപ്രതിരോധ പ്രതികരണവുമായി ബന്ധപ്പെട്ട വ്യത്യസ്ത സെല്ലുകളില് കാര്യമായ മാറ്റങ്ങൾ ഉണ്ടെന്ന് അവർ കണ്ടെത്തി. ഉദാഹരണത്തിന്, ആന്റിബോഡികള് സ്രവിപ്പിക്കുന്ന സെല്ലുകളുടെയും ഫോളികുലാർ ഹെൽപ്പർ ടി-സെല്ലുകളുടെയും എണ്ണത്തിൽ വലിയ വർധനയുണ്ടായി കണ്ടെത്തി. കൊറോണ വൈറസ് SARS-CoV-2 നെ ബന്ധിപ്പിക്കുന്ന ഇമ്യൂണോഗ്ലോബുലിൻ M(IgM), IgG ആന്റിബോഡികൾ എന്നിവയും ഇവരുടെ രക്തത്തില് കണ്ടെത്തി. ഇൻഫ്ലുവൻസ വൈറസ് ബാധിച്ച രോഗികളിൽ – ഇൻഫ്ലുവൻസയ്‌ക്കെതിരെ വാക്സിൻ സ്വീകരിച്ച വ്യക്തികളിൽ- നേരത്തെ കണ്ടെത്തിയതിന് സമാനമായിരുന്നു ഈ രോഗപ്രതിരോധ കണ്ടെത്തലുകൾ.\nബ്രസീലിൽ 92,000 COVID-19 രോഗികളില് അടുത്തിടെ നടത്തിയ ഒരു വലിയ പഠനത്തിൽ ഇൻഫ്ലുവൻസ വാക്സിൻ കഠിനമായ കോവിഡ്-19 വരാതിരിക്കുന്നതില് സഹായിക്കുന്നുവെന്ന് കണ്ടെത്തി. നേരത്തെ ഇറ്റലിയിൽ നടത്തിയ പഠനത്തിലും സമാനമായ ഒരു നിഗമനത്തിലെത്തിയിരുന്നു. SARS-CoV-2ബാധിക്കുന്നതിനു മുമ്പ് ഒരാൾ ‘ഫ്ലൂ ഷോട്ട്’ എടുക്കുകയാണെങ്കിൽ, കോവിഡ്-19 ൽ നിന്നുള്ള മരണ സാധ്യത 20 ശതമാനം കുറയുന്നുതായും കോവിഡ്-19 ബാധിച്ചതിന് ശേഷം ഒരാൾ ഷോട്ട് എടുക്കുമ്പോൾ, മരണ സാധ്യത 27 ശതമാനം കുറയുന്നതായും ബ്രസീലിയൻ പഠനം കണ്ടെത്തി.\nപ്രവർത്തനരഹിതമായ വൈറസുകളുടെ ഒരു കോക്ടെയ്ൽ (പല ചേരുവകള് ചേര്‍ന്ന മിശ്രിതം) ആണ് ഇൻഫ്ലുവൻസ വാക്സിൻ. അതായത്, ജീവനില്ലാത്ത വൈറസുകളുടെ ഒരു കൂട്ടം. ഇൻഫ്ലുവൻസ വൈറസിന്റെ ആർ‌എൻ‌എ അതിവേഗം പരിവർത്തനം ചെയ്യപ്പെടുന്നതിലാല് (mutate) ഈ കോക്ടെയിലും മാറിക്കൊണ്ടിരിക്കും. 2019-2020 ൽ, ആഗോളതലത്തിൽ നൽകപ്പെട്ട ഇൻഫ്ലുവൻസ വാക്സിനിൽ പ്രവർത്തനരഹിതമായ നാല് ഫ്ലൂ വൈറസുകളാണ് അടങ്ങിയിരിക്കുന്നത് – ഇൻഫ്ലുവൻസ എ, ബി എന്നിവയുടെ രണ്ട് സ്ട്രെയിന് വീതം.\nRead in IE: Research suggests thataflu shot can offerashield against severe COVID-19\nകഠിനമായ കോവിഡിൽ നിന്ന് ഫ്ലൂ വാക്സിൻ എങ്ങനെ സംരക്ഷിക്കും എന്നതിനെക്കുറിച്ച് ഇപ്പോഴും വ്യക്തമല്ല. ഒന്നോ അതിലധികമോ പ്രവർത്തനരഹിതമായ വൈറസുകൾ അടങ്ങിയ വാക്സിൻ വൈറസിനെതിരെയുള്ള പ്രത്യേക പ്രതിരോധശേഷി (specific immunity) ഉണ്ടാക്കുന്നതിൽ പരാജയപ്പെടുന്നു. എന്നാല്, ഇത് പൊതുവിലുള്ള പ്രതിരോധശേഷി ( non-specific immunity) ഉണ്ടാക്കുന്നുക്കുന്നുമുണ്ട്. വലിയ ഒരു കൂട്ടം രോഗകാരികൾക്കെതിരെ സൃഷ്ടിക്കുന്ന പ്രതിരോധശേഷിയെയാണ് ഇത് സൂചിപ്പിക്കുന്നത്. അതിനാല്, ഇൻഫ്ലുവൻസ വൈറസിനെതിരെ മാത്രമല്ല മറ്റ് വൈറസുകൾക്കെതിരെയുമുള്ള സംരക്ഷണം ഫ്ലൂ വൈറസിന് നല്‍കാന് കഴിയും എന്ന് അനുമാനിക്കാം. അങ്ങനെ പൊതുവിലുള്ള ഒരു സംരക്ഷണം ചില സന്ദർഭങ്ങളിൽ അഭികാമ്യമാണെങ്കിലും, അത് രൂപകൽപ്പന ചെയ്യപ്പെട്ട വൈറസിനെതിരെ പരിരക്ഷ നൽകുന്നതിൽ ചിലപ്പോള് വിട്ടുവീഴ്ചയുമുണ്ടായേക്കാം. ഇൻഫ്ലുവൻസ വാക്സിനിലെ നിർദ്ദിഷ്ടമല്ലാത്ത രോഗപ്രതിരോധ പ്രതികരണം (non-specific immunity) കാരണം, ഇൻഫ്ലുവൻസ വാക്സിൻ സ്വീകരിക്കുന്നവരുടെ ശരീരങ്ങള്‍ക്ക് SARS-CoV-2നെ പെട്ടെന്ന് തിരിച്ചറിയാനും കൊറോണ വൈറസ് അണുബാധയെ കാര്യക്ഷമമായി നേരിടാനും കഴിയുമെന്ന് കരുതപ്പെടുന്നു. അതിനാൽ, ഫ്ലൂ വാക്സിൻ സ്വീകരിച്ചവരില് കോവിഡ് ബാധിക്കപ്പെടുമ്പോള്, ആ വൈറസിനെ വേഗത്തില് നീക്കം ചെയ്യാന് ശരീരത്തിന് കഴിയുന്നു. അത് കൊണ്ട് തന്നെ കോവിഡ്-19മായി ബന്ധപ്പെട്ട ക്ലിനിക്കൽ ലക്ഷണങ്ങൾ കുറവായിരിക്കുകയും ചെയ്യും.\nകോവിഡ്-19 നുള്ള ചികിത്സയോ SARS-CoV-2 നെതിരെയുള്ള വാക്സിനോ ഇതു വരെ വന്നിട്ടില്ല. മാസ്ക് ധരിക്കുക, കൈ കഴുകുക, ശാരീരിക അകലം പാലിക്കുക തുടങ്ങിയ പ്രതിരോധ നടപടികളെ ആശ്രയിക്കേണ്ടതുണ്ട്. എല്ലാ വർഷവും, പ്രായമായവർക്കും കുട്ടികൾക്കും ഗർഭിണികൾക്കും നിർബന്ധിത ഫ്ലൂ ഷോട്ടുകൾ ലോകാരോഗ്യ സംഘടന ശുപാർശ ചെയ്യുന്നുണ്ട്; ഈ സീസണിൽ, ഇൻഫ്ലുവൻസയിൽ നിന്ന് സ്വയം പരിരക്ഷിക്കാൻ മാത്രമല്ല, കോവിഡ്-19ന്റെ കഠിനമായ അവസ്ഥ തടയാനും ഒരു ഫ്ലൂ ഷോട്ട് സഹായകമാവും.\nബംഗാള് കല്യാണിയിലെ നാഷണൽ ഇൻസ്റ്റിറ്റ്യൂട്ട് ഓഫ് ബയോമെഡിക്കൽ ജീനോമിക്സില് പ്രൊഫസറാണ് ലേഖകന്\nWeb Title: Flu shot covid 19 vaccine human trials


പുട്ട് «eപത്രം – Food – പാചകം – ePathram.com\nപുട്ടില്ലാതെ മലയാളിക്ക് എന്ത് ബ്രേക്ക്‌ഫാസ്റ്റ്?? അല്ലേ?? കേരളത്തിന്റെ സ്വന്തം പലഹാരം അല്ലേ ഇത്.. പുട്ട് മാഹാത്മ്യം പറഞ്ഞാല് ഒത്തിരി ഉണ്ട്. നായകന്‍റെ പുട്ടു പ്രേമം കാരണം ‘പുട്ട്’ എന്ന് അങ്ങേരെ വിളിക്കുന്ന ഒരു സിനിമ ഉണ്ട്, പുട്ടു ഫാന്‍സ് അസോസിയേഷന് ഉണ്ട് പോരാത്തതിന് വികിപീഡിയയിലും ഇപ്പൊ പുട്ട് ഉണ്ടാക്കുന്ന വിധം പറയുന്നുണ്ട്. പുട്ടും പഴവുമാണ് ലോകം അംഗീകരിച്ചിരിക്കുന്ന ‘സെലിബ്രിറ്റി പെയര്’.. പക്ഷേ കേള്‍ക്കുമ്പോഴേ ഞാന് അയ്യേ എന്ന് പറയും. ഇത്രേം സ്വാദുള്ള നമ്മുടെ പുട്ടിനെ പഴം കുഴച്ചു വേസ്റ്റ് ആക്കാമോ?? പാടില്ല!! അത്ര തന്നെ. പുട്ടു പഴം ചേര്‍ത്ത് കഴിക്കണം എന്ന് കണ്ടു പിടിച്ചവനെ കണ്ടാല് എനിക്ക് രണ്ടു ചോദിക്കണം. :-) പുട്ടിനോട് എന്തിനീ ക്രൂരത എന്ന്. പണ്ട് എന്റെ വീട്ടില് പഴം ഒത്തിരി ഉണ്ടാകുമായിരുന്നു. കുല മുഴുവന് പഴുക്കുമ്പോള് എന്റെ മമ്മിയുടെ മുന്‍പില് ഒറ്റ വഴിയെ ഒള്ളു അത് തീര്‍ക്കാന്. ദിവസവും ബ്രേക്ക്‌ഫാസ്റ്റ് പുട്ട് തന്നെ. ഉണങ്ങിയ പുട്ട് താഴേയ്ക്ക് ഇറങ്ങണമെങ്കില് പഴത്തിന്റെ സഹായം ഇല്ലാതെ പറ്റില്ലല്ലോ. അങ്ങനെ പുട്ടും പഴവും തിന്ന ഞാന് ഹോസ്റ്റലില് എത്തിയപ്പോള് അവിടെ അതാ കുല പഴുത്താലും ഇല്ലെങ്കിലും പുട്ടും പഴവും തന്നെ. മാത്രവുമല്ല വെള്ളം കണ്ടിട്ടില്ലാത്ത പുട്ട്. ഇതിപ്പോ പട പേടിച്ചു പന്തളത്ത് ചെന്നപ്പോ അവിടെ പാതിരാത്രിയിലും പട എന്ന് പറഞ്ഞപോലെ ആയി.. ഏതായാലും ഞാന് ഒരു ശബഥം എടുത്തു. പുട്ട് നല്ല കറി കൂട്ടിയേ ഞാന് കഴിക്കൂ. കടലക്കറി, പീസ് കറി, മുട്ട കറി, പയര് കറി ഇനി ഇതൊന്നും ഇല്ലെങ്കിലും അല്പം ചിക്കന്‍കറി കൂട്ടിയാണെങ്കിലും ഞാന് പുട്ട് തിന്നോളാമേ.. :-)\nഓണത്തിനിടയ്ക്കാ പുട്ട് കച്ചോടം. :-) പുട്ട് പുരാണം അവിടെ നില്‍ക്കട്ടെ. പുട്ട് ഉണ്ടാക്കുന്നതെങ്ങിനെ എന്ന് നോക്കാം. പുട്ട് നന്നായി നനയണം എന്നതാണ് എന്റെ നിയമം. അരിപ്പുട്ടിനെക്കാള് എനിക്ക് ഇഷ്ടം ഗോതമ്പ് പുട്ടാണ്. താഴെ പറയുന്ന റെസിപ്പിയില് അരിപ്പൊടിയാണ് ഉപയോഗിച്ചിരിക്കുന്നത്. ഇതേ പോലെ തന്നെ ഗോതമ്പ് പുട്ടും ഉണ്ടാക്കാം.\nഅരിപൊടി – 1 ഗ്ലാസ്,\nഗോതമ്പുപൊടിയില് ഉപ്പു ചേര്‍ത്ത് ഇളക്കുക. വെള്ളം കുടഞ്ഞ് പുട്ടിന്റെ പാകത്തില് നനക്കുക. പാകത്തില് എന്ന് പറയുമ്പോള് മാവ് കയ്യില് ഒട്ടരുത്, എന്നാല് അല്പം ഉരുട്ടി നോക്കിയാല് ഉരുളയായി ഇരിക്കണം. തേങ്ങ ചിരകിയത് പകുതി പൊടിയില് ചേര്‍ത്ത് ഇളക്കുക. പുട്ടുകുറ്റിയില് പൊടിയിട്ട് ഇടക്കിടെ തേങ്ങയും ചേര്‍ത്ത് ആവിയില് വേവിക്കുക. പുട്ട് കുറ്റിക്ക് പകരം ഞാന് ചിരട്ടയുടെ ആകൃതിയില് കിട്ടുന്ന പാത്രം ആണ് ഉപയോഗിച്ചിരിക്കുന്നത്. ഇതില് പൊടി ഇടുന്നതിനു മുന്പേ അടിയില് തേങ്ങാ ചേര്‍ക്കാം. ഏകദേശം 3-4 മിനിറ്റ് കൊണ്ട് പുട്ട് വെന്തു കിട്ടും.\nവായിക്കുക: breakfast, ലിജി\n« തക്കാളി ചമ്മന്തി\n« മാങ്ങയിട്ട മീന്‍കറി


കൂടത്തായി മരണങ്ങള് എല്ലാം വിഷം മൂലം തന്നെ: മെഡിക്കല് ബോര്‍ഡ്-\nകൂടത്തായി മരണങ്ങള് എല്ലാം വിഷം മൂലം തന്നെ: മെഡിക്കല് ബോര്‍ഡ്\nNovember 17, 2019, 02:41:00 pm\nകൂടത്തായിയിലെ ആറ് മരണങ്ങളും വിഷം ഉള്ളില് ചെന്ന് തന്നെയെന്ന് മെഡിക്കല് ബോര്‍ഡ് റിപ്പോര്‍ട്ട്. സയനൈഡ് പോലെയുള്ള വിഷം ഉള്ളില് ചെന്നാകും മരണം എന്ന് റിപ്പോര്‍ട്ട് പറയുന്നു.\n2002-നും 2016-നും ഇടയിലാണ് കോഴിക്കോട് ജില്ലയിലെ കൂടത്തായിയിലെ ഒരു കുടുംബത്തിലെ ആറ് അംഗങ്ങള് കൊല്ലപ്പെടുന്നത്. ജോളി ജോസഫാണ് കേസിലെ മുഖ്യപ്രതി. റോയ് തോമസും രക്ഷിതാക്കളും മറ്റ് മൂന്ന് ബന്ധുക്കളുമാണ് 14 കൊല്ലത്തിനിടെ കൊല്ലപ്പെട്ടത്.\nറോയ് തോമസിന്റെ മൃതദേഹം മാത്രമാണ് പോസ്റ്റ്‌മോര്‍ട്ടം നടത്തിയത്. അതിനാല് മറ്റുള്ളവരുടെ മരണകാരണം സ്ഥിരീകരിക്കുന്നതിനാണ് മെഡിക്കല് ബോര്‍ഡ് രൂപീകരിച്ചത്. ആറ് പേരേയും ജോളി സയനൈഡ് നല്‍കി കൊലപ്പെടുത്തിയെന്നാണ് ആരോപണം.\nമരണത്തിന് മുമ്പ് ഈ അഞ്ച് പേരേയും ആശുപത്രിയില് എത്തിച്ചിരുന്നു. അതിനാല് അവരുടെ ചികിത്സാരേഖകള് പൊലീസ് ശേഖരിക്കുകയും ബോര്‍ഡ് പരിശോധിക്കുകയും ചെയ്തു. കൂടാതെ മരണത്തിന് മുമ്പ് മരിച്ചവരോട് ഇടപഴകിയവരുടെ മൊഴിയും പരിഗണിച്ചു.\nന്യൂറോ സര്‍ജന്, ജനറല് മെഡിസിന് ഡോക്ടര്‍മാര്, ഫോറന്‍സിക് സര്‍ജന് എന്നിവര് ഉണ്ടായിരുന്നു. കഴിഞ്ഞ വെള്ളിയാഴ്ചയാണ് ബോര്‍ഡ് യോഗം ചേര്‍ന്നത്.


ഇനിയും വിമർശനങ്ങൾ ഉണ്ടോ? സർദർ അസ്മൗന്റെ ഉജ്ജ്വല ഗോളുകളിൽ ഇറാൻ മുന്നോട്ട് - Fanport - Sports News Malayalam\nSunday, May 31, 2020 02:49 AM\nHome Football Asia ഇനിയും വിമർശനങ്ങൾ ഉണ്ടോ? സർദർ അസ്മൗന്റെ ഉജ്ജ്വല ഗോളുകളിൽ ഇറാൻ മുന്നോട്ട്\nഇനിയും വിമർശനങ്ങൾ ഉണ്ടോ? സർദർ അസ്മൗന്റെ ഉജ്ജ്വല ഗോളുകളിൽ ഇറാൻ മുന്നോട്ട്\nJanuary 12, 2019 - 6:37 PM\nഏഷ്യൻ കപ്പിൽ ഗ്രൂപ്പ് ഡിയിൽ നിന്ന് ഇറാൻ നോക്കൗട്ട് ഉറപ്പിച്ചു. ഇന്ന് നടന്ന മത്സരത്തിൽ വിയറ്റ്നാമിനെ തോൽപ്പിച്ചതോടെയാണ് ഇറാൻ നോക്കൗട്ട് റൗണ്ട് ഉറപ്പിച്ചത്. എതിരില്ലാത്ത രണ്ടു ഗോളുകൾക്കായിരുന്നു ഇറാന്റെ വിജയം. രണ്ടു ഗോളുകളും യുവ സ്ട്രൈക്കർ അസ്മൗൻ ആണ് നേടിയത്. ലോകകപ്പ് സമയത്ത് ഇറാൻ നിരയിൽ നിന്ന് ഏറെ വിമർശനം നേരിട്ട താരമായിരുന്നു അസ്മൗൻ.\nഇന്നത്തെ ഇരട്ട ഗോളൊടെ അസ്മൗന് ഇറാൻ കരിയറിൽ 27 ഗോളുകൾ ആയി. 24കരനായ അസ്മൗൻ ഇറാന്റെ എക്കാലത്തെയും മികച്ച ഗോൾ സ്കോറർ ആകുമെന്നാണ് കരുതുന്നത്. കഴിഞ്ഞ മത്സരത്തിൽ യെമനെതിരെയും അസ്മൗൻ ഗോൾ നേടിയിരുന്നു. രണ്ട് മത്സരങ്ങളിൽ നിന്നായി ഇപ്പോൾ ഇറാന്6പോയന്റായി. അത് മതിയാകും ഇറാന് അടുത്ത റൗണ്ടിലേക്ക് എത്താൻ.\nഅടുത്ത മത്സരത്തിൽ വൈരികളായ ഇറാഖിനെ ആണ് ഇറാന് നേരിടാൻ ഉള്ളത്.\nPrevious articleക്ഷമിച്ചു എന്നൊരു വാക്ക്!! ചാരപ്പണിക്ക് വീണ്ടും മാപ്പ് പറഞ്ഞ് ലീഡ്സ് യുണൈറ്റഡ്\nNext articleബിനോ ജോർജ്ജിനെ പരിശീലക സ്ഥാനത്തു മാറ്റാൻ ഗോകുലം കേരള എഫ് സി ഒരുങ്ങുന്നു


അഭ്യൂഹങ്ങള്‍ക്ക് വിരാമം; മാസങ്ങള്‍ക്കുശേഷം പൊതുവേദിയില് പ്രത്യക്ഷപ്പെട്ട് ജാക്ക് മാ\nSat Apr 17 2021 11:43:23 GMT+0530 (India Standard Time)\nചൈനയിലെ ഗ്രാമീണമേഖലയിലെ 100 അധ്യാപകരെ ചെറിയ ഓണ്‍ലൈന് വിഡിയോയിലൂടെ അദ്ദേഹം അഭിസംബോധന ചെയ്തു. ചൈനീസ് സര്‍ക്കാരിനെതിരേ കഴിഞ്ഞ ഒക്ടോബറില് നടത്തിയ ചില പരാമര്‍ശങ്ങളെത്തുടര്‍ന്നാണ് ആലിബാബ എന്ന വമ്പന് ഓണ്‍ലൈന് കമ്പനിയുടെ സ്ഥാപകനായ ജാക് മാ പെട്ടെന്ന് പൊതുരംഗത്തുനിന്ന് അപ്രത്യക്ഷനായത്.\nNSH20 Jan 2021 7:19 AM GMT\nബെയ്ജിങ്: ചൈനയിലെ വ്യവസായ ഭീമനായ ആലിബാബ ഗ്രൂപ്പ് സ്ഥാപകന് ജാക് മാ വീണ്ടും പൊതുവേദിയില് പ്രത്യക്ഷപ്പെട്ടു. ചൈനീസ് സര്‍ക്കാരിനെയും പ്രസിഡന്റ് ഷി ചിന്‍പിങ്ങിനെയും വിമര്‍ശിച്ചതിനു തൊട്ടുപിന്നാലെ പൊതു ഇടങ്ങളില്‍നിന്ന് 'അപ്രത്യക്ഷ'നായ ജാക് മാ മാസങ്ങള് നീണ്ട അഭ്യൂഹങ്ങള്‍ക്കും ആശങ്കകള്‍ക്കും വിരാമമിട്ടാണ് ഇപ്പോള് രംഗത്തുവന്നത്. ചൈനയിലെ ഗ്രാമീണമേഖലയിലെ 100 അധ്യാപകരെ ചെറിയ ഓണ്‍ലൈന് വിഡിയോയിലൂടെ അദ്ദേഹം അഭിസംബോധന ചെയ്തു. ചൈനീസ് സര്‍ക്കാരിനെതിരേ കഴിഞ്ഞ ഒക്ടോബറില് നടത്തിയ ചില പരാമര്‍ശങ്ങളെത്തുടര്‍ന്നാണ് ആലിബാബ എന്ന വമ്പന് ഓണ്‍ലൈന് കമ്പനിയുടെ സ്ഥാപകനായ ജാക് മാ പെട്ടെന്ന് പൊതുരംഗത്തുനിന്ന് അപ്രത്യക്ഷനായത്.\nകഴിഞ്ഞ മൂന്നുമാസമായി ഇദ്ദേഹത്തെക്കുറിച്ച് യാതൊരു വിവരവുമുണ്ടായിരുന്നില്ല. ഇത് മാധ്യമങ്ങളില് വലിയ വാര്‍ത്തയായി. ജാക്ക് മായെ ചൈനീസ് സര്‍ക്കാര് ജയിലില് അടച്ചെന്ന് അഭ്യൂഹങ്ങളും പ്രചരിച്ചു. അതേസമയം, ഓണ്‍ലൈനായി നടന്ന ചടങ്ങില് എവിടെ നിന്നാണ് അദ്ദേഹം പങ്കെടുത്തതെന്ന് വ്യക്തമല്ല. ഷാങ്ഹായിലെ ഒരുപരിപാടിയില് ചൈനീസ് സര്‍ക്കാരിനെയും സര്‍ക്കാരിന്റെ ഉടമസ്ഥതയിലുള്ള ബാങ്കുകളെയും വിമര്‍ശിച്ചതോടെയാണ് ജാക്ക് മായ്‌ക്കെതിരേ അന്വേഷണം പ്രഖ്യാപിച്ചത്. അദ്ദേഹത്തിന്റെ ഉടമസ്ഥതയിലുള്ള ആലിബാബക്കുനേരെയും അന്വേഷണം നീണ്ടു. പ്രസംഗത്തില് ചൈനയിലെ സാമ്പത്തികരംഗം പരിഷ്‌കരിക്കണമെന്ന അര്‍ഥത്തില് മാ ചില പരാമര്‍ശങ്ങളും നടത്തിയിരുന്നു.\nചൈനീസ് ഭരണകൂടത്തിന്റെ അതൃപ്തി ഇതോടെ ജാക് മായ്ക്ക് നേരിടേണ്ടിവന്നു. നവംബര് രണ്ടിനു മായെ ചൈനീസ് അധികൃതര് ചോദ്യംചെയ്യാനായി വിളിച്ചുവരുത്തി. തൊട്ടടുത്ത ദിവസം ആലിബാബയുടെ ടെക് സ്ഥാപനമായ ആന്റ് ഫിനാന്‍ഷ്യലിന്റെ 37 ബില്യന് ഡോളറിന്റെ ഐപിഒ ചൈനീസ് അധികൃതര് റദ്ദുചെയ്തു. ജാക് മായ്‌ക്കെതിരേ അന്വേഷണം ശക്തമായതോടെ ഇദ്ദേഹത്തെ പൊതുവേദികളില് കാണാനില്ലായിരുന്നു. ചൈനയിലെ ഗ്രാമീണ വിദ്യാഭ്യാസ സമ്പ്രദായത്തെക്കുറിച്ചും അധ്യാപകരെക്കുറിച്ചുമാണ് ജാക് മാ വിഡിയോയില് സംസാരിച്ചത്. ഇത്രയും കാലും താനും സഹപ്രവര്‍ത്തകരും രാജ്യത്തെ വിദ്യാഭ്യാസ സമ്പ്രദായം എങ്ങനെ മെച്ചപ്പെടുത്താം എന്നതിനെക്കുറിച്ചു പഠിച്ചുവരികയായിരുന്നെന്നും അതിനായി താനടക്കമുള്ള ബിസിനസ് സമൂഹം കൂടുതല് ഇടപെടലുകള് നടത്തേണ്ടതുണ്ടെന്നുമാണു മാ അറിയിച്ചത്.\nഎല്ലാ വര്‍ഷവും തന്റെ ഫൗണ്ടേഷന്റെ നേതൃത്വത്തില് നടക്കാറുള്ള ഗ്രാമീണ അധ്യാപകരെ ആദരിക്കുന്ന പരിപാടിയിലാണു ജാക് മാ പങ്കെടുത്തതെന്ന് ജാക് മാ ഫൗണ്ടേഷന്റെ വക്താവ് മാധ്യമങ്ങളെ അറിയിച്ചു. നൂറോളം അധ്യാപകരാണ് പരിപാടിയില് പങ്കെടുത്തത്. കൊവിഡ് മഹാമാരിയ്ക്കുശേഷം നമ്മള് നേരില് കാണുമെന്ന് ജാക്ക് മാ അധ്യാപകര്‍ക്ക് ഉറപ്പുനല്‍കുകയും ചെയ്തു. 1990കളില് വെറും 800 രൂപ പ്രതിമാസ ശമ്പളം വാങ്ങി അധ്യാപക ജോലി ചെയ്തിരുന്ന മാ യുന് എന്ന യുവാവാണ് പിന്നീട് ആലിബാബയുടെ തലവനായി മാറിയത്. 1999ല് തന്റെ 17 സുഹൃത്തുക്കളുമായി ചേര്‍ന്ന് ആരംഭിച്ച ആലിബാബ എന്ന ഓണ്‍ലൈന് സ്‌റ്റോര് ജാക്ക് മായെ ശതകോടീശ്വരനാക്കുകയും ചെയ്തു.\nJack Ma Missing For Months Emerges for First Time Since China Crackdown


എനിക്കറിയാവുന്ന ഒരാൾക്ക് രോഗം ബാധിച്ചിരിക്കുന്നു - ml.coronasafe.in\nവീട്ടിൽ ഉള്ളവർ, ജീവനക്കാർ, അടുപ്പമുള്ള ആളുകൾ, പരിചരണം നൽകുന്നവർ എന്നിവർക്ക് രോഗ ലക്ഷണങ്ങളുള്ള, ലബോറട്ടറി സ്ഥിരീകരിച്ച COVID-19 അല്ലെങ്കിൽ അന്വേഷണത്തിലുള്ള ഒരു വ്യക്തിയുമായി അടുത്ത ബന്ധം ഉണ്ടായിരിക്കാം. അടുത്ത കോൺ‌ടാക്റ്റുകൾ അവരുടെ ആരോഗ്യം നിരീക്ഷിക്കണം. ഉദാഹരണത്തിന് പനി, ചുമ, ശ്വാസ തടസ്സം തുടങ്ങിയ ലക്ഷണങ്ങൾ പ്രകടിപ്പിച്ചാൽ അവർ ഉടൻ തന്നെ അവരുടെ ആരോഗ്യ സംരക്ഷണ ദാതാവിനെ വിളിക്കണം\nരോഗിയുമായി അടുത്ത് ഇടപെഴകുന്നവർ ഈ ശുപാർശകൾ പാലിക്കണം:\nനിങ്ങൾ കാര്യങ്ങൾ മനസ്സിലാക്കുന്നു എന്നും അവരുടെ ആരോഗ്യ സംരക്ഷണ ദാതാവിന്റെ മരുന്നുകൾ, പരിചരണം എന്നിവക്കായി നിർദ്ദേശങ്ങൾ പാലിക്കാൻ രോഗിയെ സഹായിക്കുമെന്നും ഉറപ്പാക്കുക. വീട്ടിലെ അടിസ്ഥാന ആവശ്യങ്ങൾക്കായി നിങ്ങൾ രോഗിയെ സഹായിക്കുകയും പലചരക്ക് സാധനങ്ങൾ, കുറിപ്പടികൾ, മറ്റ് വ്യക്തിഗത ആവശ്യങ്ങൾ എന്നിവ ലഭിക്കുന്നതിന് പിന്തുണ നൽകുകയും ചെയ്യണം.\nരോഗിയുടെ ലക്ഷണങ്ങൾ നിരീക്ഷിക്കുക. രോഗിയുടെ ആരോഗ്യ സംരക്ഷണ ദാതാവിനെ വിളിച്ച് രോഗിക്ക് ലബോറട്ടറി സ്ഥിരീകരിച്ച COVID 19 ഉണ്ട് എന്ന് അവരോട് പറയുക. മറ്റ് ആളുകളെ ഓഫീസിലോ വെയിറ്റിംഗ് റൂമിലോ രോഗ ബാധിതരാകാതിരിക്കാൻ ആരോഗ്യസംരക്ഷണ ദാതാവിന്റെ ഓഫീസ് നടപടിയെടുക്കാൻ ഇത് സഹായിക്കും. കൂടുതൽ മാർഗ്ഗ നിർദ്ദേശത്തിനായി പ്രാദേശിക അല്ലെങ്കിൽ സംസ്ഥാന ആരോഗ്യ വകുപ്പിനെ വിളിക്കാൻ ആരോഗ്യ സംരക്ഷണ ദാതാവിനോട് ആവശ്യപ്പെടുക. രോഗിക്ക് ഒരു മെഡിക്കൽ എമർജൻസി ഉണ്ടെങ്കിൽ നിങ്ങൾ 102 എന്ന നമ്പറിൽ വിളിക്കുക എന്നിട്ട് ഡിസ്പാച്ച് ഉദ്യോഗസ്ഥരെ രോഗ വിവരം അല്ല എങ്കിൽ COVID 19 പരിശോധനയിൽ ആണ് എന്ന കാര്യം അറിയിക്കുക\nവീട്ടിലെ അംഗങ്ങൾ മറ്റൊരു മുറിയിൽ താമസിക്കണം അല്ലെങ്കിൽ കഴിയുന്നത്ര രോഗിയിൽ നിന്ന് വേർപെട്ടുനിൽക്കുക. കുടുംബാംഗങ്ങൾ, ലഭ്യമെങ്കിൽ പ്രത്യേക കിടപ്പുമുറിയും കുളിമുറിയും ഉപയോഗിക്കണം.\nആവശ്യം ഇല്ലാത്ത സന്ദർശകരെ ഒഴിവാക്കുക.\nവീട്ടിലെ ഏതെങ്കിലും വളർത്തുമൃഗങ്ങൾ ഉണ്ടെങ്കിൽ അവയെ വീട്ടുകാർ പരിപാലിക്കണം. രോഗിയായിരിക്കുമ്പോൾ വളർത്തുമൃഗങ്ങളോ മറ്റ് മൃഗങ്ങളോ കൈകാര്യം ചെയ്യരുത്. കൂടുതൽ വിവരങ്ങൾക്ക്, COVID-19ഉം മൃഗങ്ങളും എന്നിവ കാണുക.\nവീട്ടിലെ പങ്കിട്ട ഇടങ്ങൾക്ക് എയർകണ്ടീഷണർ അല്ലെങ്കിൽ തുറന്ന വിൻഡോ, കാലാവസ്ഥ അനുവദിക്കുന്നതുപോലുള്ള നല്ല വായുപ്രവാഹമുണ്ടെന്ന് ഉറപ്പാക്കുക.\nകൈകൾ പതിവായി വൃത്തി ആക്കുക. കുറഞ്ഞത് 20 സെക്കൻഡ്സ് നേരം നിങ്ങളുടെ കൈകൾ സോപ്പും വെള്ളവും ഉപയോഗിച്ച് കഴുകുക അല്ലെങ്കിൽ 60 മുതൽ 95 % വരെ ആൽക്കഹോൾ അടങ്ങിയിരിക്കുന്ന ഹാൻഡ് സാനിറ്റൈസർ ഉപയോഗിക്കുക. കൈകൾ വൃത്തി അല്ല എങ്കിൽ സോപ്പും വെള്ളവും മുൻഗണന നൽകണം.\nനിങ്ങൾ മറ്റ് ആളുകൾക്ക് ചുറ്റുമുള്ളപ്പോൾ രോഗി ഫെയ്‌സ്മാസ്ക് ധരിക്കണം. രോഗം ബാധിച്ച വ്യക്തിക്ക് ഫേസ് മാസ്ക് ധരിക്കാൻ സാധിക്കുന്നില്ല എങ്കിൽ ( ഉദാഹരണത്തിന് ശ്വാസ തടസ്സം ഉണ്ടാകുന്നുണ്ട് എങ്കിൽ ) രോഗിയുടെ കൂടെ കഴിയുന്ന വ്യക്‌തികൾ രോഗിയെ സന്ദർശിക്കുന്ന അവസരങ്ങളിൽ നിർബന്ധം ആയും മാസ്ക് ധരിക്കണം. ഒരിക്കലും മാസ്ക് ഇല്ലാതെ രോഗിയുടെ മുറിയിൽ നിൽക്കരുത്\nരോഗിയുടെ രക്തം, മലം, അല്ലെങ്കിൽ ശരീര ദ്രാവകങ്ങളായ ഉമിനീർ, സ്പുതം, മൂക്കൊലിപ്പ്, ഛർദ്ദി, മൂത്രം എന്നിവയുമായി നിങ്ങൾ സ്പർശിക്കുമ്പോഴോ സമ്പർക്കം പുലർത്തുമ്പോഴോ ഒരു ഡിസ്പോസിബിൾ ഫെയ്‌സ്മാസ്കും കയ്യുറകളും ധരിക്കുക.\nഡിസ്പോസിബിൾ ഫെയ്‌സ്മാസ്കുകളും കയ്യുറകളും ഉപയോഗിച്ചതിന് ശേഷം കളയുക. വീണ്ടും ഉപയോഗിക്കരുത്..\nവ്യക്തിഗത സംരക്ഷണ ഉപകരണങ്ങൾ നീക്കംചെയ്യുമ്പോൾ, ആദ്യം കയ്യുറകൾ നീക്കം ചെയ്യുക. സോപ്പും വെള്ളവും അല്ലെങ്കിൽ ആൽക്കഹോൾ അടിസ്ഥാനമാക്കിയുള്ള ഹാൻഡ് സാനിറ്റൈസർ ഉപയോഗിച്ച് നിങ്ങളുടെ കൈകൾ ഉടൻ വൃത്തിയാക്കുക. അടുത്തതായി, ഫെയ്‌സ്മാസ്ക് നീക്കംചെയ്‌ത് നീക്കംചെയ്യുക, സോപ്പും വെള്ളവും അല്ലെങ്കിൽ ആൽക്കഹോൾ അടിസ്ഥാനമാക്കിയുള്ള ഹാൻഡ് സാനിറ്റൈസർ ഉപയോഗിച്ച് നിങ്ങളുടെ കൈകൾ വീണ്ടും വൃത്തിയാക്കുക.\nവീട്ടുപകരണങ്ങൾ രോഗിയുമായി പങ്കിടുന്നത് ഒഴിവാക്കുക. നിങ്ങൾ വിഭവങ്ങൾ, ഗ്ലാസുകൾ, പാനപാത്രങ്ങൾ, ഭക്ഷണ പാത്രങ്ങൾ, തൂവാലകൾ, കട്ടിലുകൾ അല്ലെങ്കിൽ മറ്റ് ഇനങ്ങൾ എന്നിവ പങ്കിടരുത്. രോഗി ഈ ഇനങ്ങൾ ഉപയോഗിച്ച ശേഷം, നിങ്ങൾ അവയെ നന്നായി കഴുകണം (താഴെ നോക്കുക“അലക്കൽ നന്നായി കഴുകുക”).\nകൗണ്ടറുകൾ, ടാബ്‌ലെറ്റുകൾ, ഡോർ‌ക്നോബുകൾ, ബാത്ത്‌റൂം ഫർണിച്ചറുകൾ, ടോയ്‌ലറ്റുകൾ, ഫോണുകൾ, കീബോർ‌ഡുകൾ, ടാബ്‌ലെറ്റുകൾ, ബെഡ്‌സൈഡ് ടേബിളുകൾ എന്നിവ പോലുള്ള എല്ലാ “ഹൈ-ടച്ച്” ഉപരിതലങ്ങളും എല്ലാ ദിവസവും വൃത്തിയാക്കുക. കൂടാതെ, രക്തം, മലം അല്ലെങ്കിൽ ശരീര ദ്രാവകങ്ങൾ എന്നിവയുള്ള ഏതെങ്കിലും ഉപരിതലങ്ങൾ വൃത്തിയാക്കുക.\nലേബൽ നിർദ്ദേശങ്ങൾ അനുസരിച്ച് ഒരു ഗാർഹിക ക്ലീനിംഗ് സ്പ്രേ ഉപയോഗിച്ച് വൃത്തി ആക്കുക. കയ്യുറകൾ ധരിക്കുക, ഉൽപ്പന്നത്തിന്റെ ഉപയോഗ സമയത്ത് നിങ്ങൾക്ക് നല്ല വായു സഞ്ചാരം ഉണ്ട് എന്ന് ഉറപ്പാക്കുക എന്നിങ്ങനെയുള്ള മുൻ കരുതലുകൾ ഉൾപ്പെടെ ക്ലീനിംഗ് ഉൽപ്പന്നത്തിന്റെ സുരക്ഷിതവും ഫലപ്രദവുമായ ഉപയോഗത്തിനുള്ള നിർദ്ദേശങ്ങൾ ലേബലുകളിൽ അടങ്ങിയിരിക്കുന്നു.\nഅലക്കൽ നന്നായി കഴുകുക.\nരക്തം, മലം, ശരീര ദ്രാവകങ്ങൾ എന്നിവയുള്ള വസ്ത്രങ്ങളോ കട്ടിലുകളോ ഉടനടി നീക്കം ചെയ്ത് കഴുകുക.\nമലിനമായ വസ്തുക്കൾ കൈകാര്യം ചെയ്യുമ്പോൾ ഡിസ്പോസിബിൾ ഗ്ലൗസുകൾ ധരിക്കുക, മലിനമായ വസ്തുക്കൾ നിങ്ങളുടെ ശരീരത്തിൽ നിന്ന് അകറ്റി നിർത്തുക. നിങ്ങളുടെ കയ്യുറകൾ നീക്കം ചെയ്ത ഉടനെ നിങ്ങളുടെ കൈകൾ ("സോപ്പും വെള്ളവും അല്ലെങ്കിൽ ആൽക്കഹോൾ അടിസ്ഥാനമാക്കിയുള്ള ഹാൻഡ് സാനിറ്റൈസർ") ഉപയോഗിച്ച് വൃത്തിയാക്കുക.\nസോപ്പ്, ഡിറ്റർജന്റുകൾ എന്നിവയുടെ ലേബലുകളിലെ നിർദ്ദേശങ്ങൾ വായിക്കുക, പിന്തുടരുക. പൊതുവെ വാഷിംഗ് മെഷീൻ നിർദ്ദേശങ്ങൾക്കനുസരിച്ച് ഒരു സാധാരണ അലക്കുന്ന സോപ്പ് ഉപയോഗിച്ച് വസ്ത്ര ലേബലിൽ ശുപാർശ ചെയ്യുന്ന ചൂടുള്ള താപനില ഉപയോഗിച്ച് നന്നായി വരണ്ടതാക്കുക.\nഉപയോഗിച്ച എല്ലാ ഡിസ്പോസിബിൾ ഗ്ലൗസുകൾ, ഫെയ്‌സ് മാസ്കുകൾ, മറ്റ് മലിന വസ്തുക്കൾ എന്നിവ മറ്റ് ഗാർഹിക മാലിന്യങ്ങൾ ഉപയോഗിച്ച് നീക്കം ചെയ്യുന്നതിന് മുമ്പ് ഒരു കണ്ടെയ്നറിൽ ആക്കുക. ഈ വസ്തുക്കൾ കൈകാര്യം ചെയ്ത ഉടനെ നിങ്ങളുടെ കൈകൾ ("സോപ്പും വെള്ളവും അല്ലെങ്കിൽ ആൽക്കഹോൾ അടിസ്ഥാനമാക്കിയുള്ള ഹാൻഡ് സാനിറ്റൈസർ") ഉപയോഗിച്ച് വൃത്തിയാക്കുക. കൈകൾ വൃത്തി ഇല്ല എങ്കിൽ സോപ്പും വെള്ളവും മുൻഗണന നൽകണം.\nഏതെങ്കിലും അധിക ചോദ്യങ്ങൾ നിങ്ങളുടെ സംസ്ഥാനവുമായോ പ്രാദേശിക ആരോഗ്യ വകുപ്പുമായോ ആരോഗ്യ സംരക്ഷണ ദാതാവിനോടോ ചർച്ച ചെയ്യുക. നിങ്ങളുടെ പ്രാദേശിക ആരോഗ്യ വകുപ്പുമായി ബന്ധപ്പെടുമ്പോൾ ലഭ്യമായ സമയം പരിശോധിക്കുക.\nഉറവിടം : https://www.cdc.gov/coronavirus/2019-ncov/hcp/guidance-prevent-spread.html#precautions\nഎടുക്കേണ്ട പ്രവർത്തനങ്ങൾ - Previous\nNext - ബന്ധപ്പെടുക


പാമ്പിന് എന്ത് 'പൊലീസ്'? ഓഫീസിൽ പോകാനായി ഷൂ ഇട്ടു; അകത്ത് ഒളിച്ചിരുന്ന പാമ്പിന്റെ കടിയേറ്റ എസ്.പി ആശുപത്രിയിൽ | Snake hiding in shoes bites panna SP Awasthi – News18 Malayalam\nHome » photogallery » india » SNAKE HIDING IN SHOES BITES PANNA SP AWASTHI\nപാമ്പിന് എന്ത് 'പൊലീസ്'? ഓഫീസിൽ പോകാനായി ഷൂ ഇട്ടു; അകത്ത് ഒളിച്ചിരുന്ന പാമ്പിന്റെ കടിയേറ്റ എസ്.പി ആശുപത്രിയിൽ\nഎസ്.പിയുടെ ആരോഗ്യനില തൃപ്തികരം.\n| August 13, 2020, 15:34 IST\nപാമ്പിന് പൊലീസ് എന്നോ പട്ടാളം എന്നോ ഉണ്ടോ. ചവിട്ടുകയോ അറിയാതെ തൊടുകയോ ചെയ്യുന്നത് ആരായാലും പാമ്പ് കടിക്കും. മധ്യപ്രദേശിൽ നിന്നാണ് ഈ സംഭവം. ഗുണ്ടകളുടെയും കള്ളന്മാരുടെയും ഒക്കെ പേടി സ്വപ്നമായ എസ്.പിക്ക് പാമ്പ് കടിയേറ്റു.\nമധ്യപ്രദേശിലെ പന്നയിലെ പൊലീസ് സൂപ്രണ്ട് മായങ്ക് അവാസ്തിക്കാണ് പാമ്പിന്റെ കടിയേറ്റത്. ചൊവ്വാഴ്ച ഉച്ചയ്ക്ക് ശേഷം വീട്ടിൽ നിന്ന് ഓഫീസിലേക്ക് പോകാനൊരുങ്ങുകയായിരുന്നു എസ്.പി.\nയൂണിഫോമൊക്കെ ധരിച്ച ശേഷം ഷൂസെടുത്തു. ഇതിനിടെ ഷൂസിനകത്ത് ഒളിച്ചിരുന്ന പാമ്പിന്റെ കടിയേറ്റു. ജബൽപൂർ ആശുപത്രിയിൽ പ്രവേശിപ്പിച്ച അദ്ദേഹത്തിന്റെ ആരോഗ്യനില തൃപ്തികരമാണ്.\nഷൂസിനകത്ത് നിന്ന് സോക്സ് പുറത്തെടുക്കാൻ ശ്രമിച്ചപ്പോഴാണ് കൈയിൽ എന്തോ സ്പർശിച്ചതായി എസ്.പിക്ക് തോന്നിയത്. എന്താണെന്ന് നോക്കിയപ്പോൾ ഒരു കുഞ്ഞ് പാമ്പ് അകത്തിരിക്കുന്നത് കണ്ട്. ഇതോടെ തന്റെ ജീവനക്കാരനെ എസ്.പി സംഭവം ധരിപ്പിച്ചു. (പ്രതീകാത്മക ചിത്രം)\nജില്ലാ ആശുപത്രിയിലെ സിവിൽ സർജനെ എസ് പി ഫോണിൽ വിളിച്ച് വിവരം ധരിപ്പിച്ചു. പിന്നാലെ പന്ന ജില്ലാ ആശുപത്രിയിലെ ഡോക്ടർ വി എസ് ഉപാധ്യായ് എസ്.പിയുടെ വീട്ടിലെത്തി. തുടർന്ന് ജബൽപൂർ ആശുപത്രിയിലേക്ക് മാറ്റുകയായിരുന്നു. (പ്രതീകാത്മക ചിത്രം)


വിരാട് കോഹ്‌ലിക്കും പിഴ; 12 ലക്ഷം രൂപ അടക്കണം\nകുറഞ്ഞ ഓവര് നിരക്കിനെതുടര്‍ന്ന് ബാംഗ്ലൂര് റോയല് ചാലഞ്ചേഴ്‌സ് നായകന് വിരാട് കോഹ്‌ലിക്ക് പിഴ.\n14 Apr, 2019 at 07:53 AM\nകുറഞ്ഞ ഓവര് നിരക്കിനെതുടര്‍ന്ന് ബാംഗ്ലൂര് റോയല് ചാലഞ്ചേഴ്‌സ് നായകന് വിരാട് കോഹ്‌ലിക്ക് പിഴ. കിങ്‌സ് ഇലവന് പഞ്ചാബിനെതിരായ മത്സരത്തിലെ കുറഞ്ഞ ഓവര് നിരക്കാണ് കോഹ്‌ലിക്ക് തിരിച്ചടിയായത്. ഐ.പി.എല് പെരുമാറ്റച്ചട്ടവുമായി ബന്ധപ്പെട്ട് പിഴ കൊടുക്കേണ്ടിവരുന്ന മൂന്നാമത്തെ നായകനാണ് കോഹ്‌ലി.\nമുംബൈ ഇന്ത്യന്‍സ് നായകന് രോഹിത് ശര്‍മ, രാജസ്ഥാന് റോയല്‍സ് നായകന് അജിങ്ക്യാ രഹാനെ എന്നിവര്‍ക്കും ഇതേ കുറ്റത്തിന് പിഴ ശിക്ഷ വിധിച്ചിരുന്നു. അതേസമയം ആറ് മത്സരങ്ങൾക്കൊടുവില് കോഹ്‍ലിപ്പട ആശ്വാസ ജയമാണ് പഞ്ചാബിനെതിരെ സ്വന്തമാക്കിയത്. കിങ്സ് ഇലവന് ഉയര്‍ത്തിയ 174 വിജയലക്ഷ്യം നാല് പന്തുകള് ശേഷിക്കെ ബംഗളുരു മറി കടക്കുകയായിരുന്നു.\nകോഹ്‍ലിയുടെയും ഡിവില്ലേഴ്സിന്റെയും കൂട്ടുകെട്ടാണ് ബാംഗ്ലൂരിന് നിർണായകമായത്. ഇരുവരും ചേർന്ന് 85 റൺസ് ചേർത്തു. പുറത്താകാതെ നിന്ന ഡിവില്ലേഴ്സ് 38 പന്തിൽ അഞ്ച് ബൗണ്ടറിയുടെയും രണ്ട് സിക്സിന്റെയും അകമ്പടിയോടെ 59 റൺസ് നേടിയപ്പോള് 53 പന്തിൽ 67 റൺസ് നേടിയ കോഹ്‍ലി പുറത്തായി.


ഇന്ന് കൊവിഡ് അവലോകന യോഗം; കൂടുതല് ഇളവുകള് അറിയാം - Mangalam News Online\nPosted On: September 14, 2021 1:14 am IST\nതിരുവനന്തപുരം>>>സംസ്ഥാനത്ത് കൂടുതല് ലോക്ക്ഡൗണ് ഇളവുകള് നല്‍കുന്ന കാര്യത്തില് ഇന്ന് തീരുമാനമുണ്ടാകും. മുഖ്യമന്ത്രിയുടെ അധ്യക്ഷതയില് ഇന്ന് വൈകിട്ട് കൊവിഡ് അവലോകന യോഗം ചേരും. ഹോട്ടലുകളില് ഇരുന്ന് ഭക്ഷണം കഴിക്കാന് അനുമതി നല്‍കിയേക്കും. ബാറുകളില് ഇരുന്ന് മദ്യം കഴിക്കാനുള്ള അനുമതി നല്‍കുന്നതിനെക്കുറിച്ചും സര്‍ക്കാര് ആലോചിക്കുന്നുണ്ട്.


ഷൂട്ടൗട്ടിൽ കൊളംബിയയെ വീഴ്ത്തി ഇംഗ്ലണ്ട് ക്വാർട്ടറിൽ; എതിരാളികൾ സ്വീഡൻ |\nഷൂട്ടൗട്ടിൽ കൊളംബിയയെ വീഴ്ത്തി ഇംഗ്ലണ്ട് ക്വാർട്ടറിൽ; എതിരാളികൾ സ്വീഡൻ\n4th July 2018 4th July 2018 MJnewsDesk0Comments ഇംഗ്ലണ്ട്, കൊളംബിയ, ലോകകപ്പ്\nലോകകപ്പ് പ്രീക്വാർട്ടറിലെ വാശിയേറിയ പോരാട്ടത്തിൽ കൊളംബിയയെ വീഴ്ത്തി ഇംഗ്ലണ്ട് ക്വാർട്ടർ ഫൈനലിൽ കടന്നു. ഷൂട്ടൗട്ടിലാണ് വിജയിയെ നിശ്ചയിച്ചത്. മത്സരത്തിന്റെ നിശ്ചിതസമയത്തും എക്‌സ്ട്രാ ട്രൈമിലും ഓരോ ഗോൾ വീതം നേടി സമനില പാലിച്ചതോടെയാണ് ഷൂട്ടൗട്ടിലേക്ക് കടന്നത്. ക്വാർട്ടർ ഫൈനലിൽ സ്വീഡനാണ് ഇംഗ്ലണ്ടിന്റെ എതിരാളികൾ\nകൊളംബിയയുടെ രണ്ട് കിക്കുകൾ പാഴായി. ഫാൽക്കാവോ, ക്വാഡ്രാഡോ, മുറിയാൽ എന്നിവർ ലക്ഷ്യം കണ്ടപ്പോൾ ഉറിബേയുടെ ഷോട്ട് ക്രോസ് ബാറിൽ തട്ടി മടങ്ങി. കാർലോസ് ബാക്ക എടുത്ത അവസാന കിക്ക് ഇംഗ്ലണ്ട് ഗോളി തടയുകയും ചെയ്തു.\nഇംഗ്ലണ്ടിനായി ഹാരി കെയ്ൻ, റാഷ്‌ഫോർഡ്, ട്രിപ്പിയർ, ഡീർ എന്നിവർ ലക്ഷ്യം കണ്ടപ്പോൾ ഹെൻഡേഴ്‌സന്റെ കിക്ക് കൊളംബിയൻ ഗോളി ഓസ്പിന തടഞ്ഞു. ലോകകപ്പിൽ ഷൂട്ടൗട്ടിൽ ഇതുവരെ ജയിക്കാൻ സാധിച്ചിട്ടില്ലെന്ന ചരിത്രം ഇംഗ്ലണ്ട് തിരുത്തുകയും ചെയ്തു\n57ാം മിനിറ്റിൽ പെനാൽറ്റിയിലൂടെ ഹാരി കെയ്‌നാണ് ഇംഗ്ലണ്ടിനെ മുന്നിലെത്തിച്ചത്. ലോകകപ്പിൽ ഹാരി കെയ്‌ന്റെ ആറാം ഗോളാണിത്. ഇഞ്ചുറി ടൈമിൽ 93ാം മിനിറ്റിലാണ് കൊളംബിയ സമനില പിടിച്ചത്. മത്സരത്തിനിടെ ആറ് കൊളംബിയ താരങ്ങളാണ് മഞ്ഞക്കാർഡ് കണ്ടത്. ഇംഗ്ലണ്ടിന്റെ രണ്ട് താരങ്ങളും മഞ്ഞകാർഡ് വഴങ്ങി\n← സ്വിറ്റ്‌സർലാൻഡ് പൊരുതി, കീഴടങ്ങി; ഏകപക്ഷീയമായ ഒരു ഗോളിൽ സ്വീഡൻ\nകെ എൽ രാഹുലിന് സെഞ്ച്വറി; ഇംഗ്ലണ്ടിനെ തകർത്ത് ഇന്ത്യ പര്യടനം ആരംഭിച്ചു →\nസെഞ്ച്വറിയുമായി രോഹിതും കോഹ്ലിയും നടന്നു കയറിയത് റെക്കോർഡുകളിലേക്ക്\nമാന്യതയില്ലാത്ത പെരുമാറ്റം: ശ്രീലങ്കൻ ക്യാപ്റ്റനും പരിശീലകനും ഐ സി സിയുടെ വിലക്ക്


ജിഷാവധക്കേസ് വിധി പന്ത്രണ്ടിന്\nകൊച്ചി: നിയമ വിദ്യാര്‍ഥിനിയായിരുന്ന ജിഷ കൊല്ലപ്പെട്ട കേസില് എറണാകുളം പ്രിന്‍സിപ്പല് സെഷന്‍സ് കോടതി ജഡ്ജി അനില്‍കുമാര് 12ന് വിധിപ്രസ്താവിക്കും.\nഅസം സ്വദേശിയായ അമീര് ഉള് ഇസ്ലാമാണ് കേസിലെ ഏക പ്രതി. 2016 ഏപ്രില് 28നാണ് ജിഷ കൊല്ലപ്പെട്ടത്. പെരുമ്പാവൂര് ഇരിങ്ങോള് കനാല് പുറമ്പോക്കിലെ വീട്ടില് വച്ച് ജിഷയെ അമീറുള് കൊലപ്പെടുത്തിയെന്നാണ് കേസ്. ജിഷയെ ഇയാള് ക്രൂരമായി പീഡിപ്പിക്കുകയും ചെയ്തിരുന്നു. ഒന്നരമാസം നീണ്ട അന്വേഷണത്തിനൊടുവിലാണ് പ്രതിയെ പിടികൂടിയത്.\nഅടച്ചിട്ട കോടതി മുറിയില് 74 ദിവസമാണ് പ്രോസിക്യൂഷന് വാദം നടത്തിയത്. തുടര്‍ന്ന് തുറന്ന കോടതിയിലും വിചാരണ നടന്നു. അന്വേഷണ സംഘാംഗങ്ങള്, പോസ്റ്റ്മോര്‍ട്ടം നടത്തിയ ഡോക്ടര്‍മാര്, ഫോറന്‍സിക്, ഡി.എന്.എ. വിദഗ്ധര് എന്നിവര് ഉള്‍പ്പെടെ 104 സാക്ഷികളെ വിസ്തരിച്ചു.\nഇതില് 15 പേര് ഇതര സംസ്ഥാനത്തൊഴിലാളികളാണ്. അമീറുള് കുറ്റക്കാരനാണെന്ന് സ്ഥാപിക്കുന്ന സാഹചര്യത്തെളിവുകളും സാക്ഷിമൊഴികളും പ്രോസിക്യൂഷന് ഹാജരാക്കി. ജിഷയുടെ സഹോദരി ദീപ, ക്രൈംബ്രാഞ്ച് എസ്.പി: പി.എന്. ഉണ്ണിരാജ, ആലുവ സി.ഐ: വിശാല് ജോണ്‍സണ്, കുറുപ്പംപടി എസ്.ഐ: സുനില്‍തോമസ്, സി.പി.ഒ. ഹബീബ് എന്നിവരെയും വിസ്തരിച്ചിരുന്നു. ജിഷയുടെ അച്ഛന് പാപ്പു മരിച്ചതിനാല് സാക്ഷിപ്പട്ടികയില് നിന്നു പിന്നീട് ഒഴിവാക്കി.\nപ്രതി നടത്തിയത് ക്രൂരമായ കുറ്റമാണെന്നും പരമാവധി ശിക്ഷ നല്‍കണമെന്നും പ്രോസിക്യൂഷന് വാദിച്ചു. സാക്ഷിമൊഴികളും ശാസ്ത്രീയമായ തെളിവുകളും അടിസ്ഥാനമാക്കിയാണ് പ്രോസിക്യൂഷന് കേസ് വാദിച്ചത്. എന്നാല്, ഈ തെളിവുകള് നില നില്‍ക്കുന്നതല്ലെന്നായിരുന്നു പ്രതിഭാഗം തെളിയിക്കാന് ശ്രമിച്ചത്.\nവിചാരണവേളയില് പ്രതിഭാഗം വക്കീലിനെതിരേ കോടതിമുറിയില് ജിഷയുടെ മാതാവ് രാജേശ്വരി ബഹളംവച്ചിരുന്നു. പ്രോസിക്യൂഷനുവേണ്ടി എന്.കെ. ഉണിക്കൃഷ്ണനും പ്രതിഭാഗത്തിനു വേണ്ടി ബി.എ. ആളൂരുമാണ് ഹാജരായത്.


കോവിഡ്: ദുബായിലുള്ളത് 40,000 ആരോഗ്യസംരക്ഷകർ | 06Jun2021\nകോവിഡ്: ദുബായിലുള്ളത് 40,000 ആരോഗ്യസംരക്ഷകർ\nദുബായ് : ആരോഗ്യസംരക്ഷണത്തിന് ദുബായിലുള്ളത് 40,000 ലൈസൻസുള്ള ഹെൽത്ത് കെയർ പ്രൊഫഷണലുകൾ. പൊതു-സ്വകാര്യ ആശുപത്രികളിലും ക്ലിനിക്കുകളിലുമായാണ് ലൈസൻസുള്ള ഇത്രയും ആരോഗ്യപ്രവർത്തകർ ജോലിചെയ്യുന്നത്. കൂടാതെ ലൈസൻസ് നേടിയ 3600 മെഡിക്കൽ സൗകര്യങ്ങളാണ് എമിറേറ്റിലുള്ളത്.\nകോവിഡ് പോരാട്ടത്തിനായി കൂടുതൽ മുൻനിര പ്രവർത്തകരെ റിക്രൂട്ടുചെയ്യാനായി ഓൺലൈൻ ലൈസൻസിങ് സംവിധാനമായ ഷെറ്യാൻ ഉള്ളതായും ദുബായ് ഹെൽത്ത് അതോറിറ്റി (ഡി.എച്ച്.എ.) ഹെൽത്ത് റെഗുലേഷൻ സി.ഇ.ഒ ഡോ.മർവാൻ അൽ മുല്ല പറഞ്ഞു. മെഡിക്കൽ പ്രൊഫഷണലുകൾക്ക് ഇലക്ട്രോണിക് രീതിയിൽ എളുപ്പത്തിൽ ലൈസൻസ് നൽകാൻ കഴിയുന്ന എളുപ്പവും തടസ്സമില്ലാത്തതുമായ പ്രക്രിയയാണിത്. കോവിഡ് പ്രതിസന്ധി ഘട്ടത്തിൽ ഈ സംവിധാനത്തിലൂടെ ഇന്ത്യയിൽനിന്നും മറ്റുരാജ്യങ്ങളിൽനിന്നും ധാരാളം നഴ്‌സുമാരെയും ഡോക്ടർമാരെയും നിയമിച്ചിരുന്നു.\nദുബായിലെ എല്ലാ ഹെൽത്ത് കെയർ പ്രൊഫഷണലുകളും ഡി.എച്ച്.എയിൽ രജിസ്റ്റർ ചെയ്യുകയും ലൈസൻസ് നേടുകയും വേണം. ഇലക്ട്രോണിക് സംവിധാനത്തിലൂടെ ലോകത്തെവിടെയുമുള്ള ആരോഗ്യസംരക്ഷണ വിദഗ്ധർക്ക് ലൈസൻസിനായി അപേക്ഷിക്കാം. അപേക്ഷകർക്ക് എല്ലാരേഖകളും ഇലക്ട്രോണിക് രീതിയിൽ സമർപ്പിക്കാനാവും. ദുബായിയുടെ കടലാസ് രഹിത പദ്ധതി നടപ്പാക്കാനുള്ള ശ്രമങ്ങളുടെ ഭാഗമായാണ് ആരോഗ്യസംരക്ഷണ ജീവനക്കാരുടെ ലൈസൻസ് ഡിജിറ്റലൈസ് ചെയ്തത്.\n2020-ൽ 3957 ആരോഗ്യപരിപാലന വിദഗ്ധർക്കും 42 ആശുപത്രികൾ, 971 ക്ലിനിക്കുകൾ, 35 ശസ്ത്രക്രിയാകേന്ദ്രങ്ങൾ, 1071 ഫാർമസികൾ, 321 ആരോഗ്യസൗകര്യങ്ങൾ എന്നിവയ്ക്കും ഡി.എച്ച്.എ ലൈസൻസ് നൽകിയിരുന്നു. 2021 ജനുവരി മുതൽ മേയ് വരെ 37 ആരോഗ്യസൗകര്യങ്ങൾക്കും 2340 ആരോഗ്യവിദഗ്ധർക്കും ഡി.എച്ച്.എ. ലൈസൻസ് നൽകി.\nആരോഗ്യ ടൂറിസം മേഖലയിലും കുതിപ്പ്\nദുബായ് : ഏറ്റവുംവലിയ ആരോഗ്യ വിനോദസഞ്ചാര കേന്ദ്രമെന്ന നിലയിലേക്ക് ദുബായ് വളരുകയാണെന്ന് ദുബായ് ആരോഗ്യവകുപ്പിലെ ആരോഗ്യ നിയന്ത്രണമേഖല സി.ഇ.ഒ. ഡോ.മർവീൻ അൽ മുല്ല പറഞ്ഞു. ദുബായിലെ ഏറ്റവും വ്യാപകമായ കോവിഡ് പ്രതിരോധ കുത്തിവെപ്പ് കാരണം വിനോദസഞ്ചാരികളുടെ ആത്മവിശ്വാസം വർധിച്ചു. ലോകത്ത് ഏറ്റവുംകൂടുതൽ പേർക്ക് വാക്സിനേഷൻ നൽകിയ രാജ്യം എന്ന നിലയ്ക്ക് ഇസ്രയേലിനെയാണ് ദുബായ് പിന്തള്ളിയത്. യു.എ.ഇ.യിൽ 13.2 ദശലക്ഷം വാക്സിൻ കുത്തിവെപ്പ് നടന്നുകഴിഞ്ഞു. വിനോദസഞ്ചാരത്തിന് മാത്രമല്ല, ഗുണനിലവാരമുള്ള ആരോഗ്യ പരിരക്ഷ തേടിയും ദുബായിലേക്ക് ആളുകൾ വന്നുകൊണ്ടിരിക്കുകയാണ്. മെഡിക്കൽ ടൂറിസത്തിനായി ഇന്ത്യ, പശ്ചിമാഫ്രിക്ക, റഷ്യ, യൂറോപ്പ് തുടങ്ങിയ വിപണികളും ലക്ഷ്യം വെക്കുന്നതായും അദ്ദേഹം അറിയിച്ചു.


അശ്ലീല വീഡിയോ കേസില് കോടതിയില് വാദം നടക്കുന്നതിനിടെ സ്‌ക്രീനിൽ അർധനഗ്നന്റെ സാന്നിധ്യം | 30Nov2021\nഹൈക്കോടതി നോട്ടീസ് നൽകി\nബെംഗളൂരു: വീഡിയോ കോൺഫറൻസിലൂടെ ഹൈക്കോടതി വാദംകേൾക്കുന്നതിനിടെ പുറത്തുനിന്നുള്ള അർധ നഗ്നനായ ഒരാളുടെ സാന്നിധ്യം ശ്രദ്ധയിൽപ്പെട്ടു. കർണാടക ഹൈക്കോടതിയിൽ ചൊവ്വാഴ്ച മുൻ മന്ത്രി രമേഷ് ജാർക്കിഹോളി ഉൾപ്പെട്ട അശ്ലീല വീഡിയോ കേസിൽ വാദം നടക്കുന്നതിനിടെയാണ് സംഭവം. ഇത് ശ്രദ്ധയിൽപ്പെട്ട കോടതി ഇയാളെ കണ്ടെത്താനാവശ്യപ്പെട്ട് പോലീസിന് നോട്ടീസ് നൽകി.\n20 മിനിറ്റോളം ഇയാളുടെ സാന്നിധ്യമുണ്ടായിരുന്നതായും അറിയിച്ചു. ഇയാളുടെപേരിൽ നടപടിയെടുക്കണമെന്നും ആവശ്യപ്പെട്ടു. മറ്റുചില അഭിഭാഷകരും ഇക്കാര്യം കോടതിയുടെ ശ്രദ്ധയിൽപ്പെടുത്തി. ഇയാൾ നടത്തിയത് കോടതിയലക്ഷ്യവും ലൈംഗികാതിക്രമവുമാണെന്ന് ഇന്ദിരാ ജയ്‌സിങ് പിന്നീട് ട്വീറ്റുചെയ്തു. കോടതിയിൽ നടക്കുന്ന വാദത്തെ തടസ്സപ്പെടുത്തുന്നതാണെന്നും കുറിച്ചു.


സംസ്ഥാനത്ത് വോട്ടെണ്ണി തുടങ്ങി.. ആദ്യ ഫല സൂചനകൾ എൽഡിഎഫിന് അനുകൂലം\nHome ASSEMBLY ELECTION 2021 സംസ്ഥാനത്ത് വോട്ടെണ്ണി തുടങ്ങി.. ആദ്യ ഫല സൂചനകൾ എൽഡിഎഫിന് അനുകൂലം\nസംസ്ഥാനത്ത് വാശിയേറിയ പോരാട്ടത്തിന്റെ ജനവിധി വന്നു തുടങ്ങി. തപാൽ വോട്ടുകൾ എണ്ണി തുടങ്ങി ആദ്യ ഫല സൂചനകൾ പുറത്തു വരുമ്പോൾ വിധി ഇടതുപക്ഷത്തിന് അനുകൂലം. തിരുവല്ല, നേമം, കോഴിക്കോട്, വൈക്കം,അരുവിക്കര തുടങ്ങി മണ്ഡലങ്ങളിലെ തപാൽ വോട്ടുകൾ ഫലങ്ങൾ വന്നു തുടങ്ങി. ഇതുവരെയുള്ള ഫലങ്ങൾ വരുമ്പോൾ എൽഫ്എഫ് ആണ് മുന്നിൽ. ഉടുമ്പൻചോലയിൽ വോട്ടെണ്ണി തുടങ്ങിയപ്പോൾ തന്നെ എം.എം മണി മുന്നിലാണ്.\nകോവിഡിൽ മുങ്ങി രാജ്യതലസ്ഥാനം, ലോക്ക്ഡൗൺ ഒരാഴ്ചകൂടി നീട്ടിയേക്കും\nതുടർഭരണത്തിലൂടെ ഇടത് വീണ്ടും അധികാരത്തിലെത്തിയാൽ അത് ചരിത്രമാകും. പക്ഷെ അതോടെ ഇനിയൊരു തിരിച്ച് വരവില്ലാതെ കോൺഗ്രസ് മങ്ങും. തിരിച്ചു വരവിനായി വലത് ശ്രമിക്കുമ്പോൾ നില മെച്ചപ്പെടുത്താനാണ് ബിജെപി ശ്രമിക്കുക.\nസംസ്ഥാനത്ത് വോട്ടെണ്ണൽ ആരംഭിച്ചു..; നെഞ്ചിടിപ്പോടെ സ്ഥാനാർഥികൾ.. പ്രതീക്ഷയിൽ കേരളം\nപൂർണ്ണമായും കർശന നിയന്ത്രണങ്ങളോടെയാണ് വോട്ടെണ്ണൽ നടക്കുന്നത്. ഫലപ്രഖ്യാപനത്തിന് ശേഷമുള്ള വിജയാഘോഷങ്ങളെല്ലാം ഒഴിവാക്കിയിട്ടുണ്ട്. കോവിഡ് പശ്ചാത്തലത്തിൽ ശനിയാഴ്ചയും ഞായറാഴ്ചയും നിലവിൽ പ്രഖ്യാപിച്ച നിയന്ത്രണങ്ങൾ പൂർണമായും ഇന്നും തുടരും. അതേസമയം വൻ സുരക്ഷാ സംവിധാനത്തോടെയാണ് ഇന്ന് വോട്ടെണ്ണൽ നടക്കുക. ചുമതലപ്പെട്ടവരെയല്ലാതെ ആരെയും വോട്ടെണ്ണൽ കേന്ദ്രത്തിലേക്ക് കടത്തിവിട്ടില്ല. ഫലപ്രഖ്യാപനത്തിനു ശേഷം വിജയാഹ്ലാദ പ്രകടനം നടത്താൻ ഒരു രാഷ്ട്രീയ പാർട്ടികളും മുതിരരുത്.\nPrevious articleആദ്യ ലീഡ് യുഡിഎഫിന്, മഞ്ചേശ്വരത്ത് യുഡിഎഫ് സ്ഥാനാർഥി മുന്നിൽ\nNext articleപാലായിൽ ജോസ് കെ. മാണി, നേമത്ത് വി.ശിവൻകുട്ടി, ഉടുംമ്പൻചോലയിൽ എം.എം.മണി, റാന്നിയിൽ യുഡിഎഫ് സ്ഥാനാർഥി റിങ്കു ചെറിയാൻ എന്നിവര് മുന്നില്\nസംസ്ഥാന പട്ടികജാതി പട്ടിക വര്‍ഗ്ഗ വികസന കോര്‍പ്പറേഷന്റെ ഭവന പുനരുദ്ധാരണ വായ്പാ പദ്ധതിയിലേക്ക് അപേക്ഷിക്കാം. പരമാവധി വായ്പാ തുക അഞ്ച് ലക്ഷം രൂപ. നിലവിലുള്ള ഭവനത്തിന്റ അറ്റകുറ്റപ്പണിക്കോ വിപൂലീകരണത്തിനോ ആധുനിക വത്ക്കരണത്തിനോ വായ്പ...\n‘എന്റെ മകള് പ്രിയ സുഹൃത്ത് ലാലിനൊപ്പം അഭിനയിച്ചു’; ഇത് ദൈവം സമ്മാനിച്ച അതുല്യ നിമിഷം ; വികാരാധീനനായി...\n48 മണിക്കൂറിനുള്ളില് കനത്ത മഴ; 26 വരെ യെല്ലോ അലര്‍ട്ട്\nആമസോണിനും ഫ്ലിപ്കാർട്ടിനും പിഴ ചുമത്താനൊരുങ്ങി ഹരിത ട്രൈബ്യൂണല്\nസേവിംഗ്സ് അക്കൗണ്ടിനെക്കുറിച്ച് നിങ്ങൾ അറിഞ്ഞിരിക്കേണ്ട കാര്യങ്ങൾ\nശരീരം തളര്‍ന്ന് കിടപ്പിലായ അമ്മ ഒരു ഭാരമായി തോന്നി, അഴുക്കു നിറഞ്ഞ കുഴിയില് പെറ്റമ്മയെ ജീവനോടെ കുഴിച്ചുമൂടി യുവാവ്,...


വഴികാട്ടി: അറിവും വിദ്യഭ്യാസവും\nPosted by പാര്‍ത്ഥന് at 2:04 AM\n‘പരാ’ എന്നത് പരമായ ബ്രഹ്മാത്മതത്ത്വസാക്ഷാത്കാരത്തിന് ഉപകരിക്കുന്നതും, യോഗലക്ഷണവുമായ അദ്ധ്യാത്മവിദ്യയാകുന്നു.\nഅപരവിദ്യ’ എന്നത് അപരപ്രകൃതിവിഷയങ്ങളെ സംബന്ധിച്ചതും, യോഗക്ഷേമരൂപമായ ഐഹികശ്രേയസ്സിന് ഉപകരിക്കുന്നതുമായ സാത്ത്വികജ്ഞാനമാകുന്നു.\nആഴങ്ങള് ഒളിപ്പിച്ച കുറിപ്പ്.\nദയവായി താങ്കളുടെ ഇമെയില് id തരുക എന്നെ പോലുള്ള പുത്തന് തലമുറക്കാര്‍ക്ക് നമ്മുടെ സംസ്കാരം പഠിക്കുവാന് ഒരവസരം കിട്ടുന്നില്ല മറ്റു മതങ്ങളില് മത പഠനം നിര്‍ബന്തമാകുംപോള് ഇവിടെ എന്നെ പോലുള്ള താത്പര്യമുള്ളവര്‍ക്ക് പോലും മതത്തെ കുറിച്ച് മനസിലാക്കാനോ സംശയനിവാരണം നടത്താനോ സാദ്യമാകുന്നില്ല . ഹിന്ദുത്വമെന്ന പേരില് പലരും കാട്ടികൂട്ടുന്ന കോപ്രായങ്ങള് കാണുമ്പോള് പലപ്പോഴും ലജ്ജ തോന്നാറുണ്ട് . സാദ്യമാകുമെങ്കില് സ്വാമി നിര്മാലാന്ത ഗിരി യുടെ ഭഗവത് ഗീത ഒരു പുതിയ വ്യ്ഗ്യാനം (വില് ഗെറ്റ് ഇറ്റ് ഇന് youtube ) ലേഖന രൂപത്തില് പോസ്റ്റ് ചെയ്യനമെന്നപെക്ഷിക്കുന്നു\nplease dnt forget to give your email id


പടിഞ്ഞാറന് യുപിയിലെ വര്‍ഗ്ഗീയ കലാപം; അക്രമം തുടരുന്നു; ഇന്റര്‍നെറ്റ് സര്‍ക്കാര് വിച്ഛേദിച്ചു\n28 Jan 2018 4:22 AM GMT\nപടിഞ്ഞാറന് യുപിയിലെ കാസ്ഗഞ്ച് ജില്ലയില് വെള്ളിയാഴ്ച ഉണ്ടായ വര്‍ഗ്ഗീയ കലാപം ശനിയാഴ്ചയും തുടര്‍ന്ന സാഹചര്യത്തില് ജില്ലയിലെ ഇന്റര്‍നെറ്റ് സൗകര്യങ്ങള് സര്‍ക്കാര് വിച്ഛേദിച്ചു. വെള്ളിയാഴ്ച ഉണ്ടായ പരസ്പര വെടിവെപ്പില് മരിച്ച യുവാവിന്റെ മൃതദേഹം സംസ്‌കരിച്ചതിന് ശേഷം ആ വിഭാഗത്തില് പെട്ടവര് അഴിച്ചുവിട്ട അക്രമണങ്ങളാണ് ശനിയാഴ്ച ക്രമസമാധാനപാലനത്തിന് ഭീഷണിയായത്. ഒരു കൂട്ടം ആളുകള് ജില്ല തലസ്ഥാനത്തെ പ്രധാന കമ്പോളത്തിലെ കടകള്‍ക്ക് തീവെച്ചു. രണ്ട് ബസുകളും അക്രമികള് കത്തിച്ചു.\nവെള്ളിയാഴ്ച റിപബ്ലിക് ദിനത്തോട് അനുബന്ധിച്ച് എബിവിപിയും വിശ്വഹിന്ദു പരിഷത്തും നടത്തിയ തിരാംഗ് ബൈക്ക് റാലിയാണ് കലാപത്തില് കലാശിച്ചത്. ചില പ്രത്യേക മുദ്രാവാക്യങ്ങള് മുഴക്കാന് മറ്റൊരു വിഭാഗം ആളുകളെ റാലിയില് പങ്കെടുത്തവര് നിര്‍ബന്ധിച്ചതാണ് കലാപത്തിന് കാരണമായത്. പിന്നോക്ക വിഭാഗക്കാര്‍ക്ക് ഭൂരിപക്ഷമുള്ള പ്രദേശത്ത് എന്തുകൊണ്ടാണ് ക്രമസമാധാനം നിലനിറുത്താന് പോലീസിന് സാധിക്കാത്തതെന്ന ചോദ്യവും ബാക്കിയാവുന്നുണ്ട്. ശാന്തിയും സമാധാനവും പാലിക്കാന് ഇരുവിഭാഗങ്ങളോടും സംസ്ഥാന മുഖ്യമന്ത്രി യോഗി ആദിത്യനാഥ് അഭ്യര്‍ത്ഥിച്ചു. കുറ്റക്കാര്‍ക്കെതിരെ കര്‍ശന നടപടികള് സ്വീകരിക്കുമെന്നും അദ്ദേഹം വ്യക്തമാക്കി.\nകലാപവുമായി ബന്ധപ്പെട്ട് 49 പേരെ പോലീസ് അറസ്റ്റ് ചെയ്തിട്ടുണ്ട്. പ്രദേശത്ത് നിരോധനാജ്ഞ പ്രഖ്യാപിച്ചിരിക്കുകയാണ്. എന്നാല് സാമൂഹ്യ മാധ്യമങ്ങളിലൂടെ വിദ്വേഷപൂരിത സന്ദേശങ്ങള് പ്രചരിക്കുന്നത് അധികൃതരെ ആശങ്കയിലാക്കുന്നു. ഇത്തരത്തിലുള്ള ഒരു വീഡിയോയില് ദേശീയ പതാകയും കാവിക്കൊടിയും ഏന്തിയ ഒരു സംഘം തെരുവിന്റെ ഒരു വശത്ത് നിന്ന് മറുഭാഗത്ത് നില്‍ക്കുന്നവരോട് വന്ദേമാതരം ചൊല്ലാതെ ഇന്ത്യയില് ജീവിക്കാനാവില്ലെന്ന് ആക്രോശിക്കുന്നതാണ് പ്രചരിക്കുന്നത്. റോഡ് മുറിച്ച് കടക്കാന് മറുവിഭാഗത്തെ അനുവദിക്കില്ലെന്നും അക്രമികള് ആക്രോശിക്കുന്നുണ്ടായിരുന്നു. ഇതിനെ തുടര്‍ന്നാണ് സംഘര്‍ഷം പൊട്ടിപ്പുറപ്പെട്ടതെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nabvp communalriot kasganj sanghparivar vhp


ടോറസ് ഫുട്‌ബോൾ കരിയറിനോട് വിട ചൊല്ലി | Fanport | Featured News Malayalam\nHome Football ടോറസ് ഫുട്‌ബോൾ കരിയറിനോട് വിട ചൊല്ലി\nടോറസ് ഫുട്‌ബോൾ കരിയറിനോട് വിട ചൊല്ലി\nJune 21, 2019 - 11:44 AM\nസ്പാനിഷ സ്‌ട്രൈക്കർ ഫെർണാണ്ടോ ടോറസ് തന്റെ ഫുട്‌ബോൾ ജീവിതം അവസാനിപ്പിച്ചു. ട്വിറ്ററിൽ പോസ്റ്റ് ചെയ്ത വീഡിയോയിലൂടെയാണ് താരം താൻ കളി നിർത്തുന്നതായി പ്രഖ്യാപിച്ചത്. നിലവിൽ ജപ്പാനിൽ സഗൻ ടോസു ടീമിന് വേണ്ടിയാണ് താരം കളിക്കുന്നത്. ഞാഴാറാഴ്ച നടത്തുന്ന പത്ര സമ്മേളനത്തിൽ കൂടുതൽ കാര്യങ്ങൾ വ്യക്തമാക്കും എന്നും ടോറസ് പ്രഖ്യാപിച്ചിട്ടുണ്ട്.\nസ്‌പെയിനിന്റെ പ്രതാപ കാലത്തിൽ ആക്രമണം നയിച്ചത് ടോറസ് ആയിരുന്നു. അത്ലറ്റികോ മാഡ്രിഡിനൊപ്പം സീനിയർ കരിയർ ആരംഭിച്ച താരം 2007 ൽ പ്രീമിയർ ലീഗ് ക്ലബ്ബായ ലിവർപൂളിലേക്ക് മാറി. പിന്നീട് 2011 ൽ ചെൽസിയിൽ ചേർന്ന താരം 2015 ൽ ലണ്ടൻ വിട്ടു. പിന്നീട് മിലാനിന് വേണ്ടിയും കളിച്ച താരം അതേ വർഷം തന്നെ അത്ലറ്റികോ മാഡ്രിഡിലേക് മടങ്ങി.\nഫിഫ ലോകകപ്പ്,2യൂറോ കപ്പ്, ചാമ്പ്യൻസ് ലീഗ്,2യൂറോപ്പ ലീഗ്, എഫ് എ കപ്പ് എന്നീ കിരീടങ്ങളും താരം സ്വന്തമാക്കിയിട്ടുണ്ട്. 35 വയസുകാരനായ ടോറസ് വിട പറയുമ്പോൾ ഒരു കാലത്ത് ഡിഫണ്ടർമാരുടെ പേടി സ്വപ്നമായിരുന്ന ഒരു കളിക്കാരനെയാണ് ഫുട്‌ബോളിന് നഷ്ടപ്പെടുന്നത്.\nPrevious article“ചാമ്പ്യൻസ് ലീഗ് നേടിക്കൊടുത്താൽ ബാഴ്സ ആരാധകർ നെയ്മറിനോട് ക്ഷമിക്കും”\nNext articleവാർ വക ദാനമായി പെനാൾട്ടി, എന്നിട്ടും ജപ്പാനെ തോൽപ്പിക്കാനാവാതെ ഉറുഗ്വേ


kerala school teachers meeting അധ്യാപക സംഘടനകളുടെ\nസ്‌കൂൾ തുറക്കൽ: അധ്യാപക സംഘടനകളുടെ യോഗം നാളെ\nസ്‌കൂൾ തുറക്കലുമായി ബന്ധപ്പെട്ട് അധ്യാപക സംഘടനകളുടെ യോഗം നാളെ നടക്കും. ക്വാളിറ്റി ഇംപ്രൂവ്‌മെന്റ് പ്രോഗ്രാമിന്റെ യോഗം മന്ത്രിയുടെ അധ്യക്ഷതയിലാകും നടക്കുക. നാളെ രാവിലെ 11നാണ് യോഗം നടക്കുക. ( kerala school teachers meeting )\nഅതേസമയം, സ്‌കൂൾ തുറക്കുന്നതിലെ മാർഗരേഖയിൽ ഏകദേശ ധാരണയായെന്ന് വിദ്യാഭ്യാസമന്ത്രി വി ശിവൻകുട്ടി ഇന്നലെ അറിയിച്ചിരുന്നു. അടുത്ത മാസം അഞ്ചോടെ മാർഗരേഖ പുറത്തിറക്കും. അധ്യാപകർ വിദ്യാർത്ഥികൾ പിടിഎ ആരോഗ്യവകുപ്പ് ജനപ്രതിനിധികൾതദ്ദേശസ്ഥാപനങ്ങൾ തുടങ്ങിയവർ ശ്രദ്ധിക്കേണ്ട കാര്യങ്ങൾ സംബന്ധിച്ച് ധാരണയായിട്ടുണ്ട്. അധ്യാപക, വിദ്യാർത്ഥി സംഘടനകളുമായി ഓൺലൈൻ യോഗം നാളെയും മറ്റന്നാളുമായി ചേരും. കളക്ടർമാരുമായും യോഗം ചേരുമെന്ന് വിദ്യാഭ്യാസമന്ത്രി വ്യക്തമാക്കി.\nസ്‌കൂൾ തുറക്കുന്നതുമായി ബന്ധപ്പെട്ട് തീരുമാനങ്ങളെടുക്കാൻ എസ്‌സിഇആർടി വിളിച്ച കരിക്കുലം കമ്മിറ്റി യോഗം ഇന്നലെ നടന്നു. കുട്ടികൾ കൂടുതലുള്ള സ്‌കൂളുകളിൽ ഷിഫ്റ്റ് അടിസ്ഥാനത്തിൽ പഠനം വേണമെന്ന നിർദേശവും പരിഗണനയിലുണ്ട്. സ്‌കൂൾ തുറക്കുന്നതിനുള്ള കരട് മാർഗനിർദേശങ്ങൾ യോഗം തയാറാക്കും. ഇതിനുശേഷമാകും അധ്യാപക സംഘടനകളുടെ യോഗം ചേരുക. അധ്യാപക സംഘടകനളുടെ യോഗത്തിൽ ഈ കരട് നിർദ്ദേശങ്ങൾ അവതരിപ്പിക്കും. ഇതു അടിസ്ഥാനമാക്കിയാകും ചർച്ചയും തീരുമാനവുമുണ്ടാകുക. കുട്ടികൾ കൂടുതലുള്ള സ്‌കൂളുകളിൽ രണ്ട് ഷിഫ്റ്റുകളായി പഠനം വേണമെന്ന നിർദ്ദേശം ഉയർന്നിട്ടുണ്ട്.\nRead Also : സ്‌കൂൾ വാഹനങ്ങളുടെ റോഡ് നികുതി ഒഴിവാക്കാൻ തീരുമാനം\nമൂവയിരത്തിലധികം കുട്ടികൾ പഠിക്കുന്ന നിരവധി സ്‌കൂളുകൾ സംസ്ഥാനത്തുണ്ട്. പകുതി കുട്ടികളെ അനുവദിച്ചാൽ പോലും ആയിരത്തി അഞ്ഞൂറു കുട്ടികളെ ഒരേ സമയം സ്‌കൂളിലേക്ക് പ്രവേശിപ്പിക്കേണ്ടി വരും. ഇതൊഴിവാക്കാനാണ് ഷിഫ്റ്റ് സമ്പ്രാദായമെന്ന ആശയം. ഇക്കാര്യത്തിൽ വിശദമായ ചർച്ചയ്ക്ക് ശേഷം തീരുമാനമെടുക്കാനാണ് ധാരണ.\nStory Highlights: kerala school teachers meeting\nRead more on: school opening\nആദ്യഘട്ടത്തിൽ ക്ലാസുകൾ രാവിലെ; സ്‌കൂൾ തുറക്കൽ മാർഗരേഖ മുഖ്യമന്ത്രിക്ക് കൈമാറി\nസ്‌കൂൾ തുറക്കൽ; ആരോഗ്യ -വിദ്യാഭ്യാസ വകുപ്പിന്റെ മാർഗരേഖ തയാറായി: ഏഴാം ക്ലാസ് വരെ ഒരു ബെഞ്ചിൽ ഒരു കുട്ടി\nസ്‌കൂള് തുറക്കല്; രക്ഷിതാക്കള്‍ക്കും അധ്യാപകര്‍ക്കും പരിശീലനം നല്‍കുമെന്ന് വിദ്യാഭ്യാസമന്ത്രി


സ്വർണത്തിനിതെന്തുപറ്റി ?; വിലയിടിവിന്റെ കാരണങ്ങളറിയാം | Why Gold rates are falling?\nസ്വർണത്തിനിതെന്തുപറ്റി ?; വിലയിടിവിന്റെ കാരണങ്ങളറിയാം\nFeb 22, 2021, 10:26 AM IST\nരണ്ടുമാസത്തിനിടെയുണ്ടായ തകർച്ച 4000 രൂപയോളം. കഴിഞ്ഞവർഷം ഓഗസറ്റിൽ രേഖപ്പെടുത്തിയ ചരിത്രത്തിലെ ഏറ്റവും ഉയർന്ന നിലവാരമായ 42,000 രൂപയിൽനിന്ന് 7,400 രൂപയും കുറഞ്ഞു.\nസംസ്ഥാനത്ത് സ്വർണവില മൂന്നാഴ്ചയ്ക്കിടെ താഴ്ന്നത് പവന് 2,200 രൂപ. ഈവർഷം, അതായത് രണ്ടുമാസത്തിനിടെയുണ്ടായ തകർച്ച 4000 രൂപയോളം. കഴിഞ്ഞവർഷം ഓഗസറ്റിൽ രേഖപ്പെടുത്തിയ ചരിത്രത്തിലെ ഏറ്റവും ഉയർന്ന നിലവാരമായ 42,000 രൂപയിൽനിന്ന് 7,400 രൂപയും കുറഞ്ഞു.\nകോവിഡിന്റെ പശ്ചാത്തലത്തിൽ എക്കാലത്തെയും ഉയരംകുറച്ച സ്വർണത്തിനിതെന്തുപറ്റി? വിലയിടിവിന്റെ കാരണങ്ങളറിയാം.\n1. യുഎസ് ട്രഷറി ആദായത്തിലെ വർധന ആഗോള വിപണിയിൽ സ്വർണത്തിന്റെ പ്രഭ മങ്ങാനിടയാക്കി. സമ്പദ്ഘടനകൾ വളർച്ചയുടെ ട്രക്കിലേയ്ക്കുതിരിഞ്ഞതും വിലക്കയറ്റവും പലിശനിരക്കിലെ വർധനവുമെല്ലാം നിക്ഷേപകരെ സ്വർണത്തിൽനിന്നകറ്റി.\n2. കടപ്പത്രങ്ങളിൽനിന്നുള്ള ആദായംവർധിച്ചത് സ്വർണത്തിൽനിന്ന് കളംമാറിചവിട്ടാൻ ആഗോളതലത്തിൽ നിക്ഷേപകരെ പ്രേരിപ്പിച്ചു. കൈവശംവെച്ചാൽ ആദായമൊന്നും ലഭിക്കാത്തെ സ്വർണത്തിന്റെ തിളക്കം മങ്ങാൻ അതുംകാരണമായി.\n3. ഗോൾഡ് ഇടിഎഫുകളിൽനിന്ന് നിക്ഷേപകർ വൻതോതിൽ പിൻവാങ്ങിയതും വിലതകർച്ചയ്ക്ക് കാരണമായി. ഓഗസ്റ്റിലെ വിലവർധനയുടെ പ്രധാനകാരണം ഇടിഎഫിലേയ്ക്കുള്ള പണമൊഴുക്കായിരുന്നു. ഇടിഎഫിൽനിന്നുള്ള പിന്മാറ്റംതുടരുകയാണെങ്കിൽ വില ഇനിയുംതാഴാനാണ് സാധ്യത.\n4. ബിറ്റ്‌കോയിന്റെ മൂല്യവർധന ആഗോളതലത്തിൽ സ്വർണത്തെ ബാധിച്ചു. ഡിജിറ്റൽ ഗോൾഡായി ബിറ്റ്‌കോയിൻ പരിണമിക്കുമോയെന്നതരത്തിൽ നിക്ഷേപലോകത്ത് ചർച്ചകൾ നടക്കുന്നുണ്ട്. പലരും ബിറ്റ്‌കോയിനിലേയ്ക്ക് മാറിയതിനാൽ സ്വർണം വില്പന സമ്മർദംനേരിടുകയാണ്.\n5. യുഎസ് ട്രഷറി വരുമാനവും ഡോളർ കരുത്താർജിച്ചതും വൻതോതിലുള്ള സാമ്പത്തിക പാക്കേജുകൾ പ്രഖ്യാപിക്കുമെന്ന പ്രതീക്ഷയും കോവിഡ് വാക്‌സിനേഷനും വിലയെ ബാധിച്ചുവെന്നുവേണം കരുതാൻ.\n6. സ്വർണത്തിന്റെ ഇറക്കുമതി തീരുവയിൽ കുറവുവരുത്തിയത് ഇന്ത്യയിൽ നേരിയതോതിൽ വിലകുറയാൻ ഇടയാക്കി. അതേസമയം, റിസർവ് ബാങ്ക് നിരക്കിൽമാറ്റംവരുത്താത്തതും പലിശനിരക്ക് കുറഞ്ഞനിലയിൽ തുടരുന്നതും സ്വർണത്തിന് അനുകൂലമാണെന്നാണ് വിലയിരുത്തൽ.\nസ്വർണവില പവന് 80 രൂപകൂടി 35,200 രൂപയായി\nസംസ്ഥാനത്ത് സ്വർണവില പവന് 80 രൂപകൂടി 35,200 രൂപയായി. ഗ്രാമിനാകട്ടെ 10 രൂപകൂടി 4400 ..\nസ്വർണത്തിന് വീണ്ടും 160 രൂപകൂടി: പവന് 35,360 രൂപയായി\nസ്വർണവില പവന് 160 രൂപകൂടി 35,200 രൂപയായി


കണ്ണീരുപ്പ് നുണഞ്ഞ മത്സരത്തില് സെര്‍ജിയ അഗ്യുറോ തലകറങ്ങി വീണു - IE Malayalam\n15ാം വയസില് അഗ്യൂറോയ്ക്ക് ഹൃദയസംബന്ധമായ പ്രശ്നം കാരണം ശസ്ത്രക്രിയ നടന്നിരുന്നെന്നും ഡോക്ടര്\nരണ്ടിനെതിരെ നാല് ഗോളുകള്‍ക്ക് നൈജീരിയയുമായുള്ള സൗഹൃദ മത്സരത്തില് പരാജയപ്പെട്ട അര്‍ജന്റീനയുടെ സൂപ്പര്‍താരം സെര്‍ജിയോ അഗ്യൂറോ തല കറങ്ങി വീണു. 36ാം മിനുട്ടില് അര്‍ജന്റീനയുടെ ഗോള് രണ്ടാക്കി ഉയര്‍ത്തിയതിന് പിന്നാലെയാണ് സെര്‍ജിയോ കളത്തില് വീണത്. പിന്നാലെ അദ്ദേഹത്തെ ആശുപത്രിയില് പ്രവേശിപ്പിച്ചു.\nസെര്‍ജിയോയ്ക്ക് നേരത്തേ ഹൃദയസംബന്ധമായ പ്രശ്നങ്ങളുണ്ടെന്ന് ടീമിന്റെ ഡോകടര് ഡൊണാറ്റോ വില്ലനി പറഞ്ഞു. 15ാം വയസില് അദ്ദേഹത്തിന് ശസ്ത്രക്രിയ നടന്നിരുന്നെന്നും പിന്നീട് രണ്ട് തവണ അദ്ദേഹത്തിന് ബുദ്ധിമുട്ട് അനുഭവിക്കേണ്ടി വന്നതായും ഡോക്ടര് പറഞ്ഞു.\nചികിത്സയ്ക്ക് ശേഷം അദ്ദേഹം ആശുപത്രി വിട്ട് ടീമിനൊപ്പം ചേര്‍ന്നു. മത്സരത്തില് രണ്ടിനെതിരെ നാല് ഗോളുകള്‍ക്കാണ് നൈജീരിയ അര്‍ജന്റീനയെ അട്ടിമറിച്ചത്. അലക്സ് ഇവോബിയുടെ ഇരട്ടഗോളാണ് നൈജീരിയക്ക് ജയമൊരുക്കിയത്. വരുന്ന ലോകകപ്പിന് വേദിയാകുന്ന ക്രാസ്നോഡാറില് മാസ്മരിക തിരിച്ചുവരവിലൂടെയാണ് നൈജീരിയ അര്‍ജന്റീനയെ അട്ടിമറിച്ചത്.\nകളിയുടെ ആദ്യ 36 മിനിട്ടുകള്‍ക്കകം രണ്ട് ഗോളുകള് സ്വന്തമാക്കിയ നീലപ്പട ജയം ഉറപ്പിച്ചാണ് മുന്നേറിയത്. എന്നാല് പിന്നീടുള്ള നൈജീരിയയുടെ നീക്കം അര്‍ജന്റീനിയയ്ക്ക് ആഘാതമായി. ഒന്നിനു പിന്നാലെ ഒന്നായി നാലു ഗോളുകള് അടിച്ചുകൂട്ടിയ നൈജീരിയ അര്‍ജന്റീനയെ നാണം കെടുത്തി.\nലയണല് മെസിയെ കൂടാതെയിറങ്ങിയ അര്‍ജന്റീനയ്ക്ക് വേണ്ടി ഇരുപത്തിയേഴാം മിനുട്ടില് എവര് ബനേഗയായിരുന്നു ആദ്യ സ്കോറര്. മുപ്പത്തിയാറാം മിനുട്ടില് സെര്‍ജിയോ അഗ്യൂറോ ലീഡ് രണ്ടാക്കി. ആദ്യ പകുതിയവസാനിക്കാന് ഒരു മിനുട്ട് മാത്രം ബാക്കി നില്‍ക്കെ ആഴ്സണല് താരം ഇഹനാച്ചോയിലൂടെ നൈജീരിയ ഗോളടി തുടങ്ങി.\nഅന്പത്തിരണ്ടാം മിനുട്ടില് മുന് മാഞ്ചസ്റ്റര് സിറ്റി താരം അലക്സ് ഇവോബി നൈജീരിയയെ ഒപ്പമെത്തിച്ചു. രണ്ട് മിനുട്ടിനകം ഇഡോവുവിലൂടെ നൈജീരിയ ലീഡെടുത്തു. എഴുപത്തിമൂന്നാം മിനുട്ടില് ഇവോബി ഇരട്ടഗോള് നേടി നൈജീരിയയുടെ വിജയമുറപ്പിച്ചു. പ്രതിരോധ നിരയുടെ പിഴവുകളാണ് മത്സരത്തില് അര്‍ജന്റീനക്ക് തിരിച്ചടിയായത്.\nTags: Argentina, FIFA Football World Cup 2018, Nigeria


rahul gandhis mass entry in wayanad | രാഹുൽ ഗാന്ധിയുടെ വയനാട്ടിലേക്കുള്ള മാസ് എൻട്രിക്ക് പിന്നാലെ മുസ്ലിം ലീഗിന് ലഭിക്കുന്നത് വൻ കൈയടി; കോൺഗ്രസ് പ്രവർത്തകർക്കിടയിൽ പോലും ലീഗിന് മതിപ്പ് ഇരട്ടി തന്നെ; ലീഗിന്റെ കൃത്യമായ നീക്കം കേരളത്തിൽ കോൺഗ്രസിന്റെ വിജയ സാധ്യത വർധിപ്പിക്കുന്നതോടെ അണികൾ ആഹ്ലാദത്തിൽ; എതിർപ്പുകൾ മറന്ന് കോൺഗ്രസ് പ്രവർത്തകർ ലീഗിനൊപ്പം പോരാട്ട വേദിയിൽ - MarunadanMalayalee.com\nApril 01, 201911:20 PM IST Permalink\nരാഹുൽ ഗാന്ധി വയനാട്ടിൽ മത്സരിക്കുമ്പോൾ യുഡിഎഫ് സ്ഥാനാർത്ഥികൾ ആഹ്ലാദത്തിൽ തന്നെയാണ്. എല്ലാവരുടേയും വിജയ സാധ്യത ഉയരുന്നു. ഉത്തര മലബാറിൽ രാഹുൽ തരംഗം കോൺഗ്രസുകാരുടെ അപ്രതീക്ഷിതമായ വിജയത്തിന് കാരണമായേക്കാം. എന്നാൽ ഏറ്റവുമധികം നേട്ടമുണ്ടാക്കുന്ന പാർട്ടി മുസ്ലിം ലീഗാണെന്ന കാര്യത്തിൽ ഒരു തർക്കവും വേണ്ട. കോൺഗ്രസ് നേതാക്കന്മാർക്ക് രാഹുൽ ഗാന്ധിയെ കേരളത്തിലേക്ക് കൊണ്ടുവരാൻ താൽപര്യം ഇല്ലായിരുന്നു എന്നതാണ് സത്യം.\nകേരളത്തിലെ ഏറ്റവും ഉറപ്പുള്ള യുഡിഎഫ് സീറ്റിന് വേണ്ടി കോൺഗ്രസിലെ വിവിധ ഗ്രൂപ്പുകൾ തമ്മിൽ തല്ലുകയായിരുന്നു. ചെന്നിത്തലയും ഉമ്മൻ ചാണ്ടിയും സ്വന്തക്കാർക്ക് വേണ്ടി കിട്ടിയേ മതിയാകൂ എന്ന് വാശിപിടിച്ചപ്പോൾ അത് തനിക്ക് കിട്ടിയാൽ കൊള്ളാം എന്ന ഭാവവുമായി രംഗത്തിറങ്ങിയത് കെ.സി വേണുഗോപാലാണ്.\nഗ്രൂപ്പ് മാനേജർമാർ വയനാട് സീറ്റിന് വേണ്ടി തമ്മിൽ തല്ലിയപ്പോൾ തോൽവി ആദ്യം മണത്തത് കുഞ്ഞാലിക്കുട്ടിയും ലീഗുമായിരുന്നു. ഒറ്റ സീറ്റിന്റെ പേരിൽ ഒന്നിലധികം സീറ്റ് നഷ്ടപ്പെടുത്തിയ പാരമ്പര്യം കോൺഗ്രസിനുള്ളതുകൊണ്ട് ആ സീറ്റ് മാത്രമല്ല ഒരു സീറ്റും നഷ്ടപ്പെടുത്തരുത് എന്ന വാശി ലീഗ് നേതൃത്വമെടുത്തു. അവർ അതിന് മുൻപ് തന്നെ മൂന്ന് സീറ്റ് ചോദിച്ച് തുടങ്ങിയിരുന്നു. മൂന്നാം സീറ്റായി അവരുടെ കണ്ണിലും വയനാടുണ്ടായിരുന്നു. എന്നാൽ കോൺഗ്രസ് അത് തരും എന്ന കാര്യത്തിൽ ലീഗിന് ഒരു തീർച്ചയും ഉണ്ടായിരുന്നില്ല.\nഒടുവിൽ രാഹുൽ ഗാന്ധിയെ എത്തിച്ചുകൊണ്ട് കോൺഗ്രസിലെ ഗ്രൂപ്പ് മാനേജർമാരെ നിരാശപ്പെടുത്തിയത് കുഞ്ഞാലിക്കുട്ടിയുടേയും ലീഗിന്റെയും അതിബുദ്ധിയായിരുന്നു. പൊന്നാനി പോലൊരു മണ്ഡലത്തിൽ ഇക്കുറി മത്സരം കടുക്കും എന്ന് ഉറപ്പായപ്പോൾ രാഹുൽ ഗാന്ധിയെ വയനാട്ടിൽ എത്തിച്ച് സർജിക്കൽ സ്‌ട്രൈക്ക് നടത്താൻ പിന്നണിയിൽ നീക്കങ്ങൾ മുഴുവൻ നടത്തിയത് കുഞ്ഞാലിക്കുട്ടിയായിരുന്നു. അതുകൊണ്ടാണ് ഉമ്മൻ ചാണ്ടിയും ചെന്നിത്തലയും പോലും ഏറ്റവും ഒടുവിൽ മാത്രം രാഹുൽ ഗാന്ധിയുടെ വരവ് അറിയുന്നത്.


തുളുനാടന് കളരിയില് പൊരിഞ്ഞ പോര് | Assembly Election 2016\nതുളുനാടന് കളരിയില് പൊരിഞ്ഞ പോര്\nഭരണവിരുദ്ധവികാരവും വർഗീയതക്കെതിരായ പോരാട്ടത്തിൽ ഇടതുപക്ഷമാണ് മുന്നിലെന്ന ബോധ്യവും എൽ.ഡി.എഫിന്റെ സ്ഥിതി മെച്ചപ്പെടുത്തിയെന്നാണ് അവർ അവകാശപ്പെടുന്നത്\nPublished: May 15, 2016, 10:07 AM IST\nമഞ്ചേശ്വരം കേരളത്തിലേക്കുള്ള കവാടമാണ്. ആ കവാടത്തിലൂടെ കേരളനിയമസഭയിൽ പ്രവേശിക്കാൻ ബി.ജെ.പി.യും തടയാൻ, പരസ്പരം പോരടിച്ചുകൊണ്ടുതന്നെ യു.ഡി.എഫും എൽ.ഡി.എഫും നടത്തുന്ന ശ്രമം തുളുനാടൻ പോരിന് കടുപ്പമേറ്റുന്നു. കർണാടകത്തോടു ചേർന്നുനിൽക്കുന്നതും കന്നടയും തുളുവും സംസാരിക്കുന്നവർ ഭൂരിപക്ഷമുള്ളതുമായ മണ്ഡലത്തിൽ ഇത്തവണ എന്തുസംഭവിക്കുമെന്ന് മുന്നണിനേതൃത്വങ്ങൾപോലും ഉറപ്പിച്ചുപറയാൻ ധൈര്യപ്പെടുന്നില്ല.\nസർവത്ര ശങ്കയാണ്. മതേതരവോട്ടുകൾ ഭിന്നിക്കരുതെന്ന് എ.കെ. ആന്റണിയും പി.കെ. കുഞ്ഞാലിക്കുട്ടിയും പറഞ്ഞതും മത്സരം എൽ.ഡി.എഫും യു.ഡി.എഫും തമ്മിലാണെന്ന് സി.പി.എം. നേതൃത്വം പറയുന്നതും ആശങ്ക മനസ്സിൽവെച്ചുകൊണ്ടുതന്നെ. ബി.ജെ.പി.യാകട്ടെ അമിത ആത്മവിശ്വാസം പ്രകടിപ്പിക്കാതെ പതിഞ്ഞമട്ടിൽ ചിട്ടയായ പ്രവർത്തനവുമായി തന്ത്രപരമായാണ് മുന്നോട്ടുപോകുന്നത്.\nബി.ജെ.പി.വിരുദ്ധ ഏകീകരണത്തിന് തങ്ങളായി സാധ്യത തുറന്നുകൊടുക്കാതിരിക്കാനുള്ള തന്ത്രമാകാമതെന്നാണ് വിലയിരുത്തൽ. ഒന്നിലേറെത്തവണ തങ്ങൾക്കു മുമ്പിൽ കവാടം അടഞ്ഞുപോയതിനു കാരണം മുന്നണിക്കതീതമായ ഏകീകരണമാണെന്ന് അവർ വിശ്വസിക്കുന്നു.\n2006-ൽ ശക്തമായ സർക്കാർവിരുദ്ധതരംഗമുണ്ടായപ്പോൾ മാത്രമാണ് അടുത്തകാലത്ത് ഇവിടെ എൽ.ഡി.എഫ്. ജയിച്ചത്. അന്നു ജയിച്ച സി.എച്ച്. കുഞ്ഞമ്പു കഴിഞ്ഞതവണ മൂന്നാം സ്ഥാനത്തായി. പാർലമെന്റ് തിരഞ്ഞെടുപ്പിൽ എൽ.ഡി.എഫ്. പിന്നെയും ബഹുദൂരം പിറകിലായതിനാൽ നിയമസഭാ തിരഞ്ഞെടുപ്പിൽ എൽ.ഡി.എഫ്. ആദ്യം പ്രതീക്ഷയൊന്നും വെച്ചുപുലർത്താതിരുന്ന മണ്ഡലം.\nഅതിനാൽത്തന്നെ ഇത്തവണ കുഞ്ഞമ്പു സ്ഥാനാർഥിയായത് അപ്രതീക്ഷിതമായാണ്. എന്നാൽ, പ്രചാരണരംഗത്ത് നല്ല കുതിപ്പുണ്ടാക്കാൻ കുഞ്ഞമ്പുവിനു കഴിഞ്ഞെന്നും യു.ഡി.എഫിനനുകൂലമായി ബി.ജെ.പി.വിരുദ്ധ ഏകീകരണമെന്ന പഴയ സ്ഥിതി ഇനിയില്ലെന്നും എൽ.ഡി.എഫ്. തറപ്പിച്ചുപറയുന്നു.\nആരുജയിക്കുമെന്നല്ല ഇപ്പോൾ മഞ്ചേശ്വരത്ത് മുഴങ്ങുന്ന ചോദ്യവും തർക്കവും, ആരുതമ്മിലാണ് മത്സരമെന്നതാണ്. യു.ഡി.എഫും ബി.ജെ.പി.യും തമ്മിലാണെന്ന് യു.ഡി.എഫും, യു.ഡി.എഫും എൽ.ഡി.എഫും തമ്മിലാണെന്ന് എൽ.ഡി.എഫും വാദിക്കുന്നു. ഈ വാദമാണിപ്പോൾ മണ്ഡലത്തിലെ പ്രധാന പ്രചാരണവിഷയം! എന്നാൽ, ബി.ജെ.പിയാണ് മണ്ഡലത്തിൽ ഒന്നാമതെന്നു മാത്രമാണ് ബി.ജെ.പി. പറയുന്നത്.\nകഴിഞ്ഞതവണത്തെ ഒന്നും രണ്ടും മൂന്നും സ്ഥാനക്കാർതന്നെ ഇത്തവണയും ഏറ്റുമുട്ടുമ്പോൾ കണക്കുകൾ തുണയ്ക്കുന്നത് യു.ഡി.എഫിനെത്തന്നെയാണ്. നിലവിലെ എം.എൽ.എ. മുസ്‌ലിം ലീഗിലെ പി.ബി.അബ്ദുൾ റസാഖ് 49,817 വോട്ടാണു നേടിയത്. മൂന്നു കൊല്ലത്തിനു ശേഷം നടന്ന ലോക്‌സഭാ തിരഞ്ഞെടുപ്പിൽ യു.ഡി.എഫിന്റെ വോട്ട് 52,459 ആയി.\nരണ്ടാംസ്ഥാനം നേടിയ ബി.ജെ.പി. നേതാവ് കെ.സുരേന്ദ്രന് നിയമസഭാ തിരഞ്ഞെടുപ്പിൽ 43,959 വോട്ടാണ് കിട്ടിയത്. പാർലമെന്റ് തിരഞ്ഞെടുപ്പിൽ അത് 46,631 ആയി വർധിച്ചു. എൽ.ഡി.എഫിന് നിയമസഭാ തിരഞ്ഞെടുപ്പിൽ കിട്ടിയ വോട്ട് 35,067. അത് ലോക്‌സഭാ തിരഞ്ഞെടുപ്പായപ്പോൾ കുറഞ്ഞ് 29,433 ആയി.\nമഞ്ചേശ്വരത്തെ ഇഞ്ചോടിഞ്ച് പോരാട്ടത്തിന്റെ തുടർകണക്ക് ഇതിൽ കാണാം. നിയമസഭാ തിരഞ്ഞെടുപ്പിലേതിനെക്കാൾ ലോക്‌സഭാ തിരഞ്ഞെടുപ്പിൽ യു.ഡി.എഫിനും ബി.ജെ.പി.ക്കും വർധിച്ചത് തുല്യവോട്ട്- 2642 വീതം. അതായത് 2011-ലും 2014-ലും നടന്ന തിരഞ്ഞെടുപ്പിൽ ഒരേ ഭൂരിപക്ഷം- 5828. എൽ.ഡി.എഫിന്റെ വോട്ട് യു.ഡി.എഫിലേക്കും ബി.ജെ.പിയിലേക്കും തുല്യമായി ചോർന്നു! കൂടാതെ 250 വോട്ടും കൂടി കുറഞ്ഞു.\nമൊത്തം കുറഞ്ഞത് 5634. ഇതെല്ലാം ചൂണ്ടിക്കാണിച്ചാണ് മറ്റൊരിടത്തുമില്ലാത്തവിധം എ.കെ. ആന്റണിയും പി.കെ. കുഞ്ഞാലിക്കുട്ടിയുമെല്ലാം മത്സരം യു.ഡി.എഫും ബി.ജെ.പി.യും തമ്മിലാണെന്നും അലോസരപ്പെടുത്തരുതെന്നും പറയുന്നത്. മണ്ഡലത്തിലെ എട്ടു പഞ്ചായത്തിൽ അഞ്ചിടത്തും യു.ഡി.എഫിനാണ് ഭരണം. രണ്ടിടത്ത് എൽ.ഡി.എഫും ഒരിടത്ത് ബി.ജെ.പി.യും.\nഭരണവിരുദ്ധവികാരവും വർഗീയതക്കെതിരായ പോരാട്ടത്തിൽ ഇടതുപക്ഷമാണ് മുന്നിലെന്ന ബോധ്യവും എൽ.ഡി.എഫിന്റെ സ്ഥിതി മെച്ചപ്പെടുത്തിയെന്നാണ് അവർ അവകാശപ്പെടുന്നത്. യു.ഡി.എഫ്. സ്ഥാനാർഥിയുടെ സഹോദരനായ പി.ബി.അഹമ്മദാണ് എൽ.ഡി.എഫിന്റെ പ്രധാന പ്രചാരകരിലൊരാളെന്നതും അനുകൂലമായി അവർ എടുത്തുകാട്ടുന്നു.\nഎന്നാൽ, മണ്ഡലത്തിലും സംസ്ഥാനത്താകെയുമുണ്ടാക്കാൻ കഴിഞ്ഞ വികസനവും ബി.ജെ.പി.യെ തോൽപ്പിക്കാൻ യു.ഡി.എഫിനേ കഴിയൂ എന്ന ബോധ്യവും യു.ഡി.എഫിന്റെ ഭൂരിപക്ഷം ഗണ്യമായി വർധിപ്പിക്കുമെന്നാണ് യു.ഡി.എഫ്. വിശ്വസിക്കുന്നത്. മണ്ഡലത്തിൽ അനുക്രമമായി ഉണ്ടാക്കാൻ കഴിഞ്ഞ വളർച്ച ഇത്തവണ ഫലപ്രാപ്തിയിലെത്തുമെന്നും പ്രധാനമന്ത്രി നരേന്ദ്രമോദി പങ്കെടുത്ത കാസർകോട്ടെ വൻ റാലി മഞ്ചേശ്വരത്തെ വിജയവിളംബരംകൂടിയാണെന്നും ബി.ജെ.പി. അവകാശപ്പെടുന്നു.\nഎന്നാൽ, ഇതിലെല്ലാം മേലെ ഒന്നുണ്ട്. അത് കാസർകോട് ജില്ലയിൽ ഏറ്റവും കൂടുതൽ വോട്ട് വർധിച്ച മണ്ഡലമാണിത് എന്നതാണ്. പാർലമെന്റ് തിരഞ്ഞെടുപ്പിനു ശേഷം 18,546 വോട്ടാണ് വർധിച്ചത്. മൊത്തം വോട്ട് 2,08,165. പുതിയ വോട്ടർമാരിൽ എത്രപേരുടെ പിന്തുണയാർജിക്കാൻ കഴിയുമെന്നതാണ് ഓരോ സ്ഥാനാർഥിക്കുമുള്ള വെല്ലുവിളി. അതിൽ ബഹുദൂരം മുന്നിലെത്താൻ കഴിയുന്നതാവും നിർണായകം.\nനിയമസഭാ തിരഞ്ഞെടുപ്പിന് ചെലവ് 70 കോടി രൂപ; ലോക്‌സഭയ്ക്ക് 98\nസി.പി.എം കോട്ടയം ജില്ലാ കമ്മിറ്റിക്ക് സംസ്ഥാന സമിതിയില് വിമര്‍ശം\nക്ഷണിക്കാൻ പിണറായിയെത്തി; പിറന്നാൾസദ്യ നല്കി ഗൗരിയമ്മ\nതന്റെ അടുപ്പക്കാരായി നടിക്കുന്ന അവതാരങ്ങളെ സൂക്ഷിക്കണം -പിണറായി\nകാസര്‍കോട് ഇരുമുന്നണികളും ബലാബലം\nഅവിടെ മരിച്ചവൻ വോട്ട് ചെയ്യുമെങ്കിൽ പടച്ചവൻ അയച്ചവർ ഇവിടെ വോട്ട് ചെയ്യണം -കെ.സുധാകരൻ\nജയരാജന്റെ കടം, കുമ്മനത്തിന്റെ പലിശ, മുഖ്യമന്ത്രിയുടെ ഇളവ്\nപുതിയ വോട്ടർമാർ കാഞ്ഞങ്ങാടിന്റെ വിധി എഴുതും\nഎൻ.ഡി.എ. പ്രചാരണത്തിന് ഹെലികോപ്റ്റർ


ജാഗ്രത: മാധ്യമങ്ങളുടെ വ്യാജ ഏറ്റുമുട്ടല്\nഇറാഖില് മറ്റൊരു അമേരിക്കന് ഹെലികോപ്റ്റര് വെടിവച്ചു വീഴ്ത്തിയ വാര്‍ത്തയുമായി ന്യൂസ്റൂമില് എത്തിയ സഹപ്രവര്‍ത്തകനോട്, അത് കൊടുക്കാന് സമയമില്ല, ബ്രിട്നി സ്പിയേഴ്സ് തല മുണ്ഡനംചെയ്ത വാര്‍ത്ത കിട്ടിയിട്ടുണ്ട് എന്ന് പ്രതികരിക്കുന്ന വാര്‍ത്താവതാരകനെ ചിത്രീകരിക്കുന്ന പ്രശസ്തമായ കാര്‍ട്ടൂണ് മാധ്യമ പ്രവര്‍ത്തനത്തിന്റെ ഇന്നത്തെ അവസ്ഥയെ സൂചിപ്പിക്കുന്നു. പുലിറ്റ്സര് ജേതാവ് മൈക്ക് ലൂക്കോവിച്ചിന്റെതാണ് ഏറെ ചര്‍ച്ചചെയ്യപ്പെട്ട ഈ കാര്‍ട്ടൂണ്. ഇക്കണോമിക് ആന്‍ഡ് പൊളിറ്റിക്കല് വീക്കിലിയുടെ അവസാന ലക്കത്തിലെ പ്രധാന മുഖപ്രസംഗം 'ഫോര്‍ത്ത് എസ്റ്റേറ്റ് ഓണ് സെയില്' എന്ന ശീര്‍ഷകത്തിലാണ്. ജനാധിപത്യത്തിന്റെ നാലാംസ്തംഭം എന്ന് വിശേഷിപ്പിക്കപ്പെടുന്ന മാധ്യമങ്ങള് സ്വയം വില്‍പ്പനക്കു വച്ചിരിക്കുന്നതിന്റെ ദയനീയ ചിത്രം വീക്കിലി തുറന്നു കാട്ടുന്നു. പരമ്പരാഗത ഫണ്ടിങ് രീതികള് മാറിയിരിക്കുന്നു. പരസ്യദാതാവാണ് മാധ്യമങ്ങളുടെ നയം തീരുമാനിക്കുന്നത് എന്നതിനുപകരം, വാര്‍ത്താ വില്പനയ്ക്കു വരുമാനം, പണം വാരിയെറിയാന് കഴിവുള്ള രാഷ്ട്രീയ നേതൃത്വവും അതിനെ തീറ്റിപ്പോറ്റുന്ന വമ്പന് കോര്‍റേറ്റുകളും എന്ത് അച്ചടിക്കണമെന്നും സംപ്രേഷണം ചെയ്യണമെന്നും തീരുമാനിക്കുന്നു. ലവ് ജിഹാദ് എന്ന പ്രയോഗവുമായി കുറെ നാളായി ഏതാനും മാധ്യമങ്ങള് നിരത്തുന്ന വാര്‍ത്തകളില് കൃത്യമായ കെട്ടിമേലുകളുടെയും സ്തോഭം ജനിപ്പിക്കലിന്റെയും വക്രീകരണത്തിന്റെയും പര്‍വതീകരണത്തിന്റെയും സ്വഭാവമുണ്ട്. തെളിവുകളുടെയോ യുക്തിയുടെയോ വസ്തുതകളുടെയോ ബലമില്ലാത്ത, കേവലം വികാരപ്രകടനത്തിന്റെ തലത്തിലാണ് ഈ പ്രചാരണം മുന്നേറുന്നത്. അതിന് കോടതി പരാമര്‍ശംവരെ ഇന്ധനമായി കിട്ടിയതില് കുപ്രചാരകര് ആഹ്ലാദിക്കുന്നതും നാം കണ്ടു. ഇപ്പോള് കേരള ഹൈക്കോടതി ഈ പ്രശ്നത്തില് ശക്തമായി ഇടപെട്ടിരിക്കുന്നു. സംസ്ഥാനത്ത് പ്രണയം നടിച്ച് മതപരിവര്‍ത്തനം നടക്കുന്നുവെന്ന കേസിലെ അന്വേഷണംതന്നെ ഹൈക്കോടതി തടഞ്ഞു. മനഃപൂര്‍വം കെട്ടിച്ചമച്ച കേസാണിതെന്നും സമൂഹത്തില് മിശ്രവിവാഹങ്ങള് സാധാരണമാണെന്നും അതൊരു കുറ്റമായി കാണാന് കഴിയില്ലെന്നും വ്യക്തമാക്കിയിരിക്കുന്നു.\nപുരുഷനും സ്ത്രീക്കും, അവര്‍ക്ക് പ്രായപൂര്‍ത്തിയെത്തിയെങ്കിലും ജാതി-മത പരിഗണനകള്‍ക്ക് അതീതമായി വിവാഹം കഴിക്കാനുള്ള സ്വാതന്ത്ര്യം ഭരണഘടന അനുവദിക്കുന്നു. വ്യക്തിക്ക് ഏതു മതത്തിലും വിശ്വസിക്കാനും പരിവര്‍ത്തനം ചെയ്യാനും ഒരു മതത്തിലും വിശ്വസിക്കാതിരിക്കാനും സ്വാതന്ത്ര്യമുണ്ട്. ഇന്നത്തെ കേരളം ഒരു പ്രത്യേക മുഹൂര്‍ത്തത്തില് സ്വയംഭൂവായതല്ല. നവോത്ഥാന പ്രസ്ഥാനത്തിന്റെയും ഇടതുപക്ഷ പുരോഗമന പ്രസ്ഥാനങ്ങളുടെയും നിരന്തരമായ ഇടപെടലുകളിലൂടെ അനുക്രമം വികസിച്ചതാണ് നാമിന്ന് അഭിമാനിക്കുന്ന സാമൂഹ്യ പുരോഗതിയും സാംസ്കാരിക ഉന്നതിയും. മിശ്രവിവാഹം, പന്തിഭോജനം, ക്ഷേത്രപ്രവേശനസമരങ്ങള്, ജാതി-ജന്മിത്വവിരുദ്ധ പോരാങ്ങള്, ഭൂപരിഷ്കരണം, ഇവയൊക്കെ ഈ പുരോയാനത്തിലെ നാഴികക്കല്ലുകളാണ്. ഇങ്ങനെയുള്ള ഈ മണ്ണിലാണ്, പ്രണയത്തെപ്പോലും വര്‍ഗീയ ആയുധമായി ഉപയോഗിക്കാനുള്ള ശ്രമമുണ്ടായത്; അതിന്റെ പ്രചാരകരായി ഏതാനും മാധ്യമങ്ങള് മാറിയത്. ഫാസിസത്തിനു താളംചവിട്ടികളായും സമ്പന്നവര്‍ഗ താല്പര്യത്തിന്റെ കാവല്‍മൃഗങ്ങളായും കമ്യൂണിസ്റ്റ് വിരോധത്തിന്റെ മുന്നണിക്കാലാളുകളായും മാധ്യമങ്ങള് മാറുമ്പോള് അതിനുപിന്നിലെ താല്പര്യങ്ങളും പ്രചോദനങ്ങളും തിരിച്ചറിയപ്പെടാതെ പോകരുത്. അബ്ദുള്‍നാസര് മഅ്ദനിയുമായി ബന്ധപ്പെട്ട വിവാദത്തിലേക്ക് നോക്കൂ. മഅ്ദനിയും പത്നി സൂഫിയ മഅ്ദനിയും എത്രനാളായി പത്രങ്ങളില് നിറഞ്ഞുനില്‍ക്കുന്നു; ടിവി ചര്‍ച്ചകളിലും വാര്‍ത്താധിഷ്ഠിത പരിപാടികളിലും താരങ്ങളായി നില്‍ക്കുന്നു. ഭീകരതയെയും തീവ്രവാദ പ്രവര്‍ത്തനങ്ങളെയും തുറന്നുകാട്ടുകയല്ല, അവയ്ക്ക് സിപിഐ എമ്മുമായി ബന്ധമുണ്ടെന്ന് വരുത്തിത്തീര്‍ക്കുകയാണ് ഇതിന്റെ ലക്ഷ്യമെന്ന് പകല്‍പോലെ വ്യക്തം.\nവര്‍ഗീയ-ഭീകര ചിന്തകള് പ്രക്ഷേപണംചെയ്യുന്ന ഏതെങ്കിലും വ്യക്തികളുടെയോ സംഘടനകളുടെയോ വക്കാലത്ത് സിപിഐ എം ഏറ്റെടുറ്റെടുത്തിട്ടില്ല. മഹാത്മാഗാന്ധിയെ കൊലപ്പെടുത്തുകയും അതില് ഇന്നും അഭിമാനംകൊള്ളുകയും ചെയ്യുന്നവരുമായി കോണ്‍ഗ്രസ് സഖ്യമുണ്ടാക്കിയിട്ടുണ്ട്; വോട്ടുവാങ്ങിയിട്ടുമുണ്ട്. അത് കമ്യൂണിസ്റ്റുകാരുടെ നയമല്ല. ഏതെങ്കിലും ഘട്ടത്തില് തെരഞ്ഞെടുപ്പുപിന്തുണ നല്‍കിയതിന്റെ അടിസ്ഥാനത്തിലല്ല സിപിഐ എം തീവ്രവാദവുമായി ബന്ധപ്പെട്ട കേസുകളെ സമീപിക്കുന്നത് എന്ന് സംസ്ഥാന സര്‍ക്കാരിന്റെയും പൊലീസിന്റെയും മുഖംനോക്കാതുള്ള നടപടികളില്‍നിന്ന് തെളിഞ്ഞിട്ടും എന്തേ ആ ഭാഗം മാധ്യമങ്ങള് വിസ്മരിക്കുന്നു? മഅ്ദനിയെയും കുടുംബത്തെയും പിടിക്കുന്നില്ലേ, ചോദ്യം ചെയ്യുന്നില്ലേ എന്നന്വേഷിച്ച് മലയാള പത്രലേഖകര് കര്‍ണാടക പൊലീസുദ്യോഗസ്ഥരെ സമീപിക്കുന്നിടം വരെ കാര്യങ്ങള് എത്തിനില്ക്കുന്നു.\nപിഡിപിയുടെ പിന്തുണ യുഡിഎഫിനായിരുന്നപ്പോള് അത് മഅ്ദനി തീവ്രവാദാശയങ്ങളുടെ പ്രചാരകനായിരുന്നിട്ടു കൂടി ഈ ആവേശമൊന്നും എവിടെയും കണ്ടിട്ടില്ലാ. മാധ്യമകാപട്യത്തിന്റെ പ്രകടരൂപമാണിത്. നിക്ഷിപ്ത താല്പര്യങ്ങള് മാധ്യമസ്വഭാവത്തെ നിര്‍ണയിക്കുകയാണ്. എന്താണിതിനു പ്രകോപനം? ആരാണ് പ്രചോദനം? മാധ്യമ മനഃസാക്ഷി ആരാണ് പണയടുത്തിയിരിക്കുന്നത്? ലവ് ജിഹാദിന്റെ പേരില് ഒരു സമുദായത്തെയാകെ ഒറ്റപ്പെടുത്താന് നടന്ന ശ്രമവും മഅ്ദനിയുടെ പൂര്‍വകാലത്തിന്റെ പേരില് അന്ന് അതിനെ ശക്തമായി എതിര്‍ത്ത സിപിഐ എമ്മിനെ കൃത്രിമമായി വിവാദങ്ങള് സൃഷ്ടിച്ച് ആക്രമിക്കുന്നതിന്റെ പൊരുളും കേരളത്തിലെ മാധ്യമ സമീപനത്തെക്കുറിച്ച് സജീവമായ പരിശോധന അനിവാര്യമാക്കുന്നുണ്ട്.\nവാര്‍ത്താസ്ഥലവും പേനയും വാടകയ്ക്കോ ഒറ്റിനോ കൊടുക്കുന്ന കെട്ട മാധ്യമസമീപനം തിരിച്ചറിയപ്പെട്ടേ തീരൂ. അതിന്റെ ലക്ഷ്യം നാടിനെ നന്നാക്കലല്ല എന്ന് മനസ്സിലാക്കി പ്രശ്നങ്ങളെ വസ്തുനിഷ്ഠമായി വിലയിരുത്താനും ജനങ്ങളില് സത്യസന്ധമായ വിവരങ്ങള് എത്തിക്കാനുമുള്ള ബദല് മാധ്യമരീതിക്കുവേണ്ടി സാംസ്കാരിക കേരളത്തിന്റെ സജീവമായ ഇടപെടല് വേണ്ടിയിരിക്കുന്നു. തെറ്റിന്റെ പടുകുഴിയില് വീണുപോയ ഞങ്ങളുടെ മാന്യ സുഹൃത്തുക്കളില് ചിലരെങ്കിലും പുനര്‍വിചിന്തനത്തിന് തയ്യാറാകുമെന്ന് പ്രതീക്ഷിക്കുന്നു. വ്യാജ ഏറ്റുമുട്ടലുകള് മാധ്യമനീതിക്ക് യോജിച്ചതോ എന്ന ചോദ്യം അവര് സ്വയം ചോദിക്കട്ടെ.\nദേശാഭിമാനി മുഖപ്രസംഗം 181209\nLabels: ഇടതുപക്ഷം, നുണപ്രചരണം, മാധ്യമം, രാഷ്ട്രീയം\nജനശക്തി December 19, 2009 at 12:54 AM\nലവ് ജിഹാദ് എന്ന പ്രയോഗവുമായി കുറെ നാളായി ഏതാനും മാധ്യമങ്ങള് നിരത്തുന്ന വാര്‍ത്തകളില് കൃത്യമായ കെട്ടിമേലുകളുടെയും സ്തോഭം ജനിപ്പിക്കലിന്റെയും വക്രീകരണത്തിന്റെയും പര്‍വതീകരണത്തിന്റെയും സ്വഭാവമുണ്ട്. തെളിവുകളുടെയോ യുക്തിയുടെയോ വസ്തുതകളുടെയോ ബലമില്ലാത്ത, കേവലം വികാരപ്രകടനത്തിന്റെ തലത്തിലാണ് ഈ പ്രചാരണം മുന്നേറുന്നത്. അതിന് കോടതി പരാമര്‍ശംവരെ ഇന്ധനമായി കിട്ടിയതില് കുപ്രചാരകര് ആഹ്ലാദിക്കുന്നതും നാം കണ്ടു. ഇപ്പോള് കേരള ഹൈക്കോടതി ഈ പ്രശ്നത്തില് ശക്തമായി ഇടപെട്ടിരിക്കുന്നു. സംസ്ഥാനത്ത് പ്രണയം നടിച്ച് മതപരിവര്‍ത്തനം നടക്കുന്നുവെന്ന കേസിലെ അന്വേഷണംതന്നെ ഹൈക്കോടതി തടഞ്ഞു. മനഃപൂര്‍വം കെട്ടിച്ചമച്ച കേസാണിതെന്നും സമൂഹത്തില് മിശ്രവിവാഹങ്ങള് സാധാരണമാണെന്നും അതൊരു കുറ്റമായി കാണാന് കഴിയില്ലെന്നും വ്യക്തമാക്കിയിരിക്കുന്നു.\nകോച്ച് ഫാക്ടറി അട്ടിമറിക്കാന് ആസൂത്രിത നുണപ്രചാരണം\nദുബായ് വേള്‍ഡ് തകര്‍ച്ചയുടെ പ്രത്യാഘാതം കേരളത്തില്\nപോരാട്ടത്തിന്റെ കനല്‍ച്ചൂടില് 'അവസാനത്തെ അത്താഴം'


ഒ.ടി.പി. കിട്ടാൻ താമസം : റേഷൻവിതരണം തടസ്സപ്പെടുന്നു | 18Jun2021\nആലപ്പുഴ : ഇ-പോസ് സെർവർ തകരാറും ഒ.ടി.പി. വരാൻ വൈകുന്നതും റേഷൻവിതരണം തടസ്സപ്പെടുത്തുന്നു. കാർഡുടമയുടെ വിരലടയാളം പതിക്കുന്നത് പരാജയപ്പെടുമ്പോൾ ഒ.ടി.പി. ഉപയോഗിച്ച് റേഷൻ നൽകണമെന്നാണു വ്യവസ്ഥ. എന്നാൽ, കാർഡുടമയുടെ ഫോണിലേക്ക് പത്തുമിനിറ്റുമുതൽ അരമണിക്കൂർവരെ കഴിഞ്ഞാണ് ഒ.ടി.പി. പലപ്പോഴും എത്തുന്നത്. ഇതുമൂലം ഒട്ടുമിക്ക കാർഡുടമകളും റേഷൻകിട്ടാതെ മടങ്ങുകയാണ്.\nഒരുമിനിറ്റിനകം ഒ.ടി.പി. ഇ-പോസിൽ നൽകിയാലേ ഇടപാട് നടത്താനാവൂ. കോവിഡ്നിയന്ത്രണങ്ങൾ തുടരുന്ന മേഖലകളിൽ കാർഡുടമകളിൽ പലരും പകരക്കാരെയാണ് റേഷൻ വാങ്ങാൻ നിയോഗിക്കുന്നത്. ഒ.ടി.പി. കിട്ടാത്തതുമൂലം കോവിഡ് വ്യാപനം ഏറിയ മേഖലകളിലുള്ളവരും ദുരിതത്തിലായി.\nസെർവർ തകരാർമൂലം വ്യാഴാഴ്ചരാവിലെ രണ്ടുമണിക്കൂർ റേഷൻവിതരണം മുടങ്ങിയിരുന്നു. ഏതാനും മാസങ്ങളായി സെർവർതകരാർ പതിവാണ്. അതിനിതുവരെ പരിഹാരം കാണാൻ പൊതുവിതരണ വകുപ്പിനും കഴിഞ്ഞിട്ടില്ല.\nമിക്കദിവസവും ഉച്ചയ്ക്ക് പന്ത്രണ്ടര മുതൽ രണ്ടുവരെ നെറ്റ്‌വർക്കും കിട്ടാറില്ല. സെർവറിനു ശേഷിയില്ലാത്തതും മഴയും മോശംകാലാവസ്ഥയുമാണ് കാരണമെന്നാണ് വ്യാപാരികൾ പറയുന്നത്.\nചിലയിടങ്ങളിൽ വ്യാപാരികൾക്ക് 2-ജി സിം ആണ് നൽകിയിട്ടുള്ളത്. ഇത് 4-ജി ആക്കിനൽകണം. ഒപ്പം, ഒ.ടി.പി. സമയം നാലുമിനിറ്റുവരെ നീട്ടി ഇ-പോസിൽ ക്രമീകരണങ്ങൾ വരുത്തണമെന്നും ഓൾ കേരള റീട്ടെയിൽ റേഷൻഡീലേഴ്സ് അസോസിയേഷൻ സംസ്ഥാന പ്രസിഡന്റ് ജോണി നെല്ലൂർ, ജനറൽ സെക്രട്ടറി ടി. മുഹമ്മദാലി, ട്രഷറർ ഇ. അബൂബക്കർ ഹാജി എന്നിവർ ആവശ്യപ്പെട്ടു.\nആയിരങ്ങളുടെ ഗുരുനാഥൻ, ഇടവഴിക്കലെ കാരണവർ\nആലപ്പുഴ : ‘ലോകം മുഴുവൻ നന്നാക്കാൻ നമുക്കു കഴിഞ്ഞില്ലെങ്കിലും വ്യക്തിജീവിതത്തിൽ ..\nഇന്ധനവിലവർധനയ്ക്കെതിരേ കോൺഗ്രസ് സമരം\nഇത് ചെളിക്കുഴിയല്ല, പഞ്ചായത്തു റോഡ്\nകോവിഡ് മാനദണ്ഡം ലംഘിച്ച് കളിച്ചവർക്കെതിരേ കേസ്


അയോധ്യ കേസ്: സുപ്രീംകോടതിയില് അന്തിമ വാദം തുടരുന്നു – Thoolika News\nBency Biju/06 Aug, 19/18/0\nദില്ലി: അയോധ്യ തര്‍ക്കഭൂമിക്കേസില് സുപ്രീം കോടതിയില് അന്തിമ വാദം ആരംഭിച്ചു. രാമജന്മ ഭൂമി ഉള്‍പ്പടെയുള്ള തര്‍ക്ക ഭൂമിയുടെ ഉടമസ്ഥതാവകാശം നിര്‍മോഹി അഖാഡ അവകാശപ്പെട്ടു. സുന്നി വക്കഫ് ബോര്‍ഡ് തര്‍ക്ക ഭൂമിയില് അവകാശ വാദം ഉന്നയിച്ച് കോടതിയെ സമീപിക്കുന്നത് 1961 ആണെന്നും നിര്‍മോഹി അഖാഡ അഭിഭാഷകന് ചൂണ്ടിക്കാട്ടി.\nസുന്നി വഖഫ് ബോര്‍ഡ് തര്‍ക്ക ഭൂമിയില് അവകാശ വാദം ഉന്നയിച്ച് കോടതിയെ സമീപിക്കുന്നത് 1961 ആണെന്നും നിര്‍മോഹി അഖാഡ അഭിഭാഷകന് ചൂണ്ടിക്കാട്ടി. എന്നാല് അതിനും മൂന്ന് പതിറ്റാണ്ട് മുമ്ബ് തന്നെ നിര്‍മോഹി അകാഡ റാം ലല്ലയില് പ്രാര്‍ത്ഥന നടത്തി വരിക ആണെന്നും ജയിന് അവകാശപ്പെട്ടു.


ഗുരുഗ്രാം കൊലപാതകം: സ്കൂൾ പ്രിൻസിപ്പളിനെ പുറത്താക്കി - Swale Online Malayalam News\nHome Exclusive National Top News ഗുരുഗ്രാം കൊലപാതകം: സ്കൂൾ പ്രിൻസിപ്പളിനെ പുറത്താക്കി\nഗുരുഗ്രാം കൊലപാതകം: സ്കൂൾ പ്രിൻസിപ്പളിനെ പുറത്താക്കി\nat 9/09/2017 06:11:00 pm Exclusive, National, Top News,\nമാതാപിതാക്കളുടെയും പ്രദേശവാസികളുടെയും പ്രതിഷേധത്തെ തുടർന്ന് സ്കൂൾ പ്രിൻസിപ്പളിനെ പുറത്താക്കി\nദില്ലി: ഏഴു വയസുള്ള കുട്ടിയെ കഴുത്തറുത്ത് കൊലപ്പെടുത്തിയ സംഭവത്തിൽ നടുക്കം വിട്ടുമാറാതെ കുട്ടിയുടെ മാതാപിതാക്കളും അടുത്ത ബന്ധുക്കളും. സ്കൂൾ മാനേജ്മെൻ്റിന് എതിരെയുള്ള പ്രതിഷേധം പുരോഗമിക്കുകയാണ്. റയാൻ ഇൻ്റർനാഷണൽ സ്കൂളിൽ പഠിക്കുന്ന മറ്റു വിദ്യാർത്ഥികളുടെ മാതാപിതാക്കളും പ്രദേശത്തെ സാധാരണക്കാരും സ്കൂൾ മാനേജ്മെൻ്റിന് എതിരെ സമരവുമായി രംഗത്തെത്തി.\nമാതാപിതാക്കളുടെയും പ്രദേശവാസികളുടെയും പ്രതിഷേധത്തെ തുടർന്ന് സ്കൂൾ പ്രിൻസിപ്പളിനെ പുറത്താക്കി. വെള്ളിയാഴ്ച രാവിലെ എട്ടുമണിയോടെയാണ് രണ്ടാം ക്ലാസ് വിദ്യാർത്ഥിയെ കഴുത്തറുത്ത നിലയിൽ സ്കൂളിലെ ശൗചാലയത്തിൽ കണ്ടെത്തിയത്. ഉടൻ തന്നെ കുട്ടിയെ ആശുപത്രിയിൽ എത്തിച്ചെങ്കിലും രക്ഷിക്കാൻ കഴിഞ്ഞില്ല.\nസംഭവവുമായി ബന്ധപ്പെട്ട് സ്കൂൾ ബസ് ജീവനക്കാരനെ അറസ്റ്റ് ചെയ്തിരുന്നു. സ്കൂളിലെ സി സി ടി വി ക്യാമറയിലെ ദൃശ്യങ്ങൾ പരിശോധിച്ച് ആയിരുന്നു പ്രതിയെ പൊലീസ് പിടികൂടിയത്. ഗുഡ്ഗാവിലെ ഘാംറോജ് സ്വദേശിയായ 42കാരൻ അശോക് കുമാറിനെയാണ് അറസ്റ്റ് ചെയ്തത്.\nശൗചാലയത്തിൽ വെച്ച് കുട്ടിയെ ലൈംഗികമായി പീഡിപ്പിക്കാൻ ശ്രമിച്ചെന്നും കുട്ടി അത് എതിർത്തതാണ് കൊലപാതകത്തിന് കാരണമായതെന്നും ഇയാൾ പൊലീസിന് മൊഴി നൽകിയിട്ടുണ്ട്.\nഅതേസമയം, കുട്ടി ലൈംഗികപീഡനത്തിന് ഇരയായിട്ടില്ലെന്ന് പോസ്റ്റ്മോർട്ടം നടത്തിയ ഡോക്ടർമാർ അറിയിച്ചു. സ്കൂൾ മാനേജ്മെൻ്റിൻ്റെ അശ്രദ്ധയ്ക്കെതിരെ കേസെടുക്കണമെന്ന് മരിച്ച കുട്ടിയുടെ പിതാവും ആവശ്യപ്പെട്ടിരുന്നു\nExclusive, National, Top News


സീറോ മലങ്കര ജനുവരി 11 മത്തായി 10: 16-20 സുവിശേഷവേല | Catholic Church News Malayalam\nHome Reflections Reflection: Malankara സീറോ മലങ്കര ജനുവരി 11 മത്തായി 10: 16-20 സുവിശേഷവേല\nസീറോ മലങ്കര ജനുവരി 11 മത്തായി 10: 16-20 സുവിശേഷവേല\nഫാ. ഷീൻ തങ്കാലയം\nക്രിസ്തുവിന്റെ തെരഞ്ഞെടുക്കപ്പെട്ട ശിഷ്യന്മാർ, സുവിശേഷവേല ചെയ്യേണ്ടതെങ്ങനെ എന്ന് ക്രിസ്തു ഇന്നത്തെ സുവിശേഷത്തിലൂടെ നമ്മെ പഠിപ്പിക്കുന്നു. ശിഷ്യനിൽ നിന്നും അപ്പസ്തോലനിലേയ്ക്കുള്ള മാറ്റമാണ് ക്രിസ്തു ആഗ്രഹിക്കുന്നത്. പഠിക്കുന്നവനിൽ നിന്നും പഠിപ്പിക്കുന്നവനിലേയ്ക്കുള്ള വളർച്ചയാണത്.\nഒരു പാമ്പ് അപകടകാരിയും, ഒരു പ്രാവ് ഭയപ്പെടാനുള്ള സാഹചര്യത്തിലുമാണ് എപ്പോഴും ജീവിക്കുന്നത്. ഇവ രണ്ടും സംയോജിച്ചാൽ, ധീരനും എന്നാൽ നിഷ്കളങ്കനുമായ ഒരു സുവിശേഷകനാകാൻ സാധിക്കും. ഏറ്റെടുക്കുന്ന ത്യാഗങ്ങൾ ഭാരമാകുകയില്ല; പരിശുദ്ധാത്മാവ് സഹായിക്കും.\nഈ ലോകത്തിന്റെ അധിക സമ്മർദ്ദങ്ങൾ പലപ്പോഴും നമ്മൾ നേരിടേണ്ടിവന്നേക്കാം. ശാരീരികവും മാനസികവുമായ അനേകം വെല്ലുവിളികൾ നേരിടേണ്ടിവരുമ്പോൾ, സുശക്തമായ ആത്മീയകവചത്തിന്റെ ഉള്ളിൽ ദൈവോന്മുഖമായി ജീവിക്കാൻ നമുക്ക് സാധിക്കണം. ഭൗതികമായ യുക്തിശക്തികൾക്കപ്പുറം ദൈവം ആത്മാവിനെ അയച്ച് നമ്മെ ശക്തിപ്പെടുത്തുമെന്നുള്ള ബോധ്യത്തിൽ ജീവിക്കാൻ നമുക്ക് പരിശ്രമിക്കാം.


'ശ്യാമിന്റെ ഇമാജിനേഷന് വളരെ മനോഹരമായിട്ടുണ്ട്, എഴുത്ത് അഭിനന്ദനാര്‍ഹം'; ജീത്തു ജോസഫ് - BIGNEWSLIVE | Latest Malayalam News\n‘ശ്യാമിന്റെ ഇമാജിനേഷന് വളരെ മനോഹരമായിട്ടുണ്ട്, എഴുത്ത് അഭിനന്ദനാര്‍ഹം’; ജീത്തു ജോസഫ്\nഅതേസമയം ശ്യാമിനെ അഭിനന്ദിച്ച് കലാഭവന് ഷാജോണും രംഗത്ത് എത്തിയിട്ടുണ്ട്\nശ്യാം വര്‍ക്കല എന്ന യുവാവ് ‘ദൃശ്യം കാണാക്കാഴ്ചകള്’ എന്ന തലക്കെട്ടോടെ ഫേസ്ബുക്കില് പങ്കുവെച്ച കുറിപ്പ് സോഷ്യല് മീഡിയയില് വൈറലായിരുന്നു. ദൃശ്യത്തില് ജോര്‍ജുകുട്ടി ആരെയും അറിയിക്കാതെ മറവ് ചെയ്ത വരുണിന്റെ മൃതദേഹം കണ്ടെത്തിയ സഹദേവന് വര്‍ഷങ്ങള്‍ക്ക് ശേഷം ജോര്‍ജുകുട്ടിയെയും കുടുംബത്തെയും കാണാന് വരുന്നതിനെ കുറിച്ചുള്ളതായിരുന്നു പോസ്റ്റ്. ഇപ്പോഴിതാ ഈ പോസ്റ്റിനെ അഭിനന്ദിച്ച് രംഗത്ത് എത്തിയിരിക്കുകയാണ് ചിത്രത്തിന്റെ സംവിധായകന് ജീത്തു ജോസഫ്.\n‘ശ്യാം എഴുതിയ കുറിപ്പ് ഞാന് വായിച്ചു. അദ്ദേഹത്തിന്റെ ഇമാജിനേഷന് വളരെ മനോഹരമായിട്ടുണ്ട്. വായിക്കുമ്പോള് അത് നമ്മളോടു ചേര്‍ന്നു നില്‍ക്കുന്നതു പോലെ. തിരക്കഥ എഴുതുമ്പോളും ഇങ്ങനെ തന്നെയാണ്. ഒട്ടും ലാഗ് ഇല്ലാതെ പ്രേക്ഷകരെ എന്‍ഗേജ് ചെയ്യിപ്പിച്ചു വേണം ഓരോ രംഗങ്ങളും എഴുതാന്. അങ്ങനെ നോക്കുമ്പോള് ശ്യാമിന്റെ എഴുത്ത് അഭിനന്ദനാര്‍ഹം. എന്നാല് ഇതൊരു രണ്ടാം ഭാഗത്തിലേയ്ക്ക് എത്തണമെങ്കില് ഒരുപാട് സാദ്ധ്യതകള് ആവശ്യമായുണ്ട്. ഇവിടെ ഒരു സന്ദര്‍ഭത്തെ ശ്യാം മനോഹരമായി വിവരിച്ചിരിക്കുന്നു’ എന്നാണ് മനോരമയുമായുള്ള അഭിമുഖത്തില് ജീത്തു ജോസഫ് പറഞ്ഞത്.\nഅതേസമയം ശ്യാമിനെ അഭിനന്ദിച്ച് കലാഭവന് ഷാജോണും രംഗത്ത് എത്തിയിട്ടുണ്ട്. ശ്യാം തന്നെയാണ് ഈ കാര്യം ഫേസ്ബുക്കിലൂടെ അറിയിച്ചത്. ‘സാക്ഷാല് സഹദേവന് പോലീസിന്റെ ശബ്ദം എന്നെ തേടിയെത്തി അഭിനന്ദനങ്ങള് ചൊരിഞ്ഞു’ എന്നാണ് ഇതിനെ കുറിച്ച് ശ്യാം ഫേസ്ബുക്കില് കുറിച്ചത്.\nTags: directorjeethu josephmalayalam movie\nബാച്ചിലര് ലൈഫിനോട് വിട; 'ഡോക്ടര് പെണ്ണിനെ' ജീവിതത്തിലേയ്ക്ക് ക്ഷണിക്കാന് ഒരുങ്ങി എല്‍ദോ എബ്രഹാം എംഎല്‍എ, വിവാഹ നിശ്ചയം കഴിഞ്ഞു\nതൃശ്ശൂരില് നിന്നും കാണാതായ എട്ട് പെണ്‍കുട്ടികളെ കണ്ടെത്തി; ഇതില് ഏഴ് പേര് പോയത് കാമുകന്മാര്‍ക്കൊപ്പം\nഷാജി പാപ്പനും പിള്ളേരും ഓണത്തിന് എത്തും; 'ആട് 3' പ്രഖ്യാപിച്ച് വിജയ്ബാബു


Sachin Tendulkar turns to singer for cricket wali beat-ഗായകനായി പുതു ഇന്നിംഗ്‌സിന് തുടക്കം കുറിച്ച് സച്ചിൻ\nSachin Tendulkar Debut Song Cricket Wali Beat Sonu Nigam\nഗായകനായി പുതു ഇന്നിങ്സിനു തുടക്കം കുറിച്ച് സച്ചിൻ\nസംഗീതത്തിലും ഒരു കൈ പയറ്റി നോക്കിയിരിക്കുകയാണ് സച്ചിൻ തെൻഡുൽക്കർ\nApril 03, 2017 11:55:13 am\nജീവിതത്തിൽ പുതിയൊരു ഇന്നിങ്സിനു തുടക്കം കുറിച്ച് മാസ്റ്റർ ബ്ളാസ്റ്റർ സച്ചിൻ തെൻഡുൽക്കർ. ക്രിക്കറ്റർ, അഭിനേതാവ് എന്നതിന് പുറമെ ഗായകനായും ഒരു കൈ നോക്കിയിരിക്കുകയാണ് ഈ ക്രിക്കറ്റ് ഇതിഹാസം. ക്രിക്കറ്റ് വാലി ബീറ്റ് എന്ന ആൽബത്തിലൂടെയാണ് സച്ചിൻ ഗായകനായിരിക്കുന്നത്. സച്ചിനും ബോളിവുഡ് ഗായകനായ സോനു നിഗവും ചേർന്നാണ് പാട്ട് പാടിയിരിക്കുന്നത്.\nആറ് ലോകകപ്പുകളിൽ തന്റെ കൂടെ കളിച്ച ഓരോ ഇന്ത്യൻ കളിക്കാരനുമുളള ആദരസൂചകമായാണ് സച്ചിൻ ക്രിക്കറ്റ് വാലി ബീറ്റ് എന്ന ആൽബമൊരുക്കുന്നത്. ഇതിന്റെ മുന്നോടിയായുളള ഒരു സാംപിൾ വിഡിയോയാണിപ്പോൾ പുറത്തിറക്കിയിരിക്കുന്നത്.\nരണ്ട് മിനിറ്റിൽ താഴെയുളള വിഡിയോയാണ് പുറത്തിറക്കിയിരിക്കുന്നത്. സച്ചിനിലൂടെയാണ് പാട്ടിന്റെ തുടക്കം. പിന്നീട് സോനു നിഗവും കൂടെ ചേരുന്നു. ക്രിക്കറ്റ് മൈതാനത്ത് പലപ്പോഴായി നാം കേൾക്കുകയും നമ്മെ ആവേശം കൊളളിക്കുകയും ചെയ്‌ത സച്ചിൻ….സച്ചിൻ എന്ന വിളികളും പാട്ടിൽ കേൾക്കാം. ഷാമീർ ടാൻഡനാണ് ഗാനത്തിന് സംഗീതം നൽകിയിരിക്കുന്നത്.\nസോണി ടെലിവിഷന്റെ സംഗീത റിയാലിറ്റി ഷോയായ ഇന്ത്യൻ ഐഡൽ സീസൺ ഒമ്പതിന്റെ ഫൈനലിലാണ് സച്ചിന്റെ സംഗീത ആൽബം പുറത്തിറക്കിയത്. ഞായറാഴ്‌ചയായിരുന്നു ഇന്ത്യൻ ഐഡലിന്റെ ഫൈനൽ.\nസച്ചിന്റെ പുതിയ ഇന്നിങ്സിന്റെ ഭാഗമാവുന്നതിൽ സന്തോഷമുണ്ടെന്ന് സോനു നിഗം പറഞ്ഞു. അദ്ദേഹം പാട്ടിന്റെ പിച്ച് എടുക്കുന്ന രീതി തന്നെ അത്‌ഭുതപ്പെടുത്തിയെന്നും സോനു നിഗം പറഞ്ഞു. സച്ചിൻ നല്ലൊരു ഗായകൻ കൂടിയാണെന്നും സോനു നിഗം കൂട്ടി ചേർത്തു.\nഫെയ്സ്ബുക്ക് പ്രണയം: പതിനേഴുകാരനെ തേടി 21 കാരിയായ യുവതി വീട്ടിലെത്തി; പൊലീസ് അറസ്റ്റ് ചെയ്തു\nമരിച്ചുപോയ അമ്മയെ കാണണമെന്ന് പറഞ്ഞ് രണ്ടു വയസുകാരന്റെ കരച്ചില്; വിഷമം താങ്ങാനാവാതെ പിതാവ് ജീവനൊടുക്കി


ഹരിവംശ് രാജ്യസഭാ ഉപാധ്യക്ഷൻ : Deepika.com National News\nFriday, August 10, 2018 1:11 AM IST\nന്യൂഡൽഹി: രാജ്യസഭാ ഉപാധ്യക്ഷ തെരഞ്ഞെടുപ്പിൽ എൻഡിഎ സ്ഥാനാർഥിയും ജെഡിയു എംപിയുമായ ഹരിവംശ് നാരായണ് സിംഗ് 125 വോട്ടുകൾ നേടി വിജയിച്ചു. പ്രതിപക്ഷ സ്ഥാനാർഥിയും കോണ്‍ഗ്രസ് എംപിയുമായിരുന്ന ബി.കെ. ഹരിപ്രസാദിന് 105 വോട്ടുകൾ ലഭിച്ചു. രാജ്യസഭ അധ്യക്ഷൻ എം. വെങ്കയ്യ നായിഡുവാണ് തെരഞ്ഞെടുപ്പു നടപടികൾ നിയന്ത്രിച്ചത്.\nകോണ്‍ഗ്രസിന് പ്രതിപക്ഷ കക്ഷികളെ ഒരുമിപ്പിച്ചു നിർത്താൻ കഴിഞ്ഞില്ല. കോണ്‍ഗ്രസ് അധ്യക്ഷൻ രാഹുൽ ഗാന്ധി ആവശ്യപ്പെട്ടില്ല എന്നു ചൂണ്ടിക്കാട്ടി ആം ആദ്മി പാർട്ടി വോട്ടെടുപ്പിൽനിന്നു വിട്ടുനിന്നു. എന്നാൽ, ടിആർഎസിനൊപ്പം ബിജെഡി കൂടി ബിജെപി പക്ഷത്തോടു ചാഞ്ഞതോടെ വിജയപ്രതീക്ഷ മങ്ങിയതിനാലാണ് ആം ആദ്മി പാർട്ടിയുടെ പിന്തുണ കോണ്‍ഗ്രസ് ഒൗദ്യോഗികമായി തേടാതിരുന്നത്.\nപിഡിപിയും വൈഎസ്ആർ കോണ്‍ഗ്രസും വോട്ടെടുപ്പിൽനിന്നു വിട്ടുനിന്നു. എൻഡിഎ പക്ഷത്ത് എല്ലാ അംഗങ്ങളും ഹാജരായിരുന്നു. കോണ്‍ഗ്രസിൽനിന്നും തൃണമൂൽ കോണ്‍ഗ്രസിൽനിന്നും രണ്ട് അംഗങ്ങൾ വോട്ടെടുപ്പിൽ പങ്കെടുത്തില്ല. 244 അംഗരാജ്യസഭയിൽ 232 പേർ വോട്ടു ചെയ്തു. പിഡിപിക്ക് രണ്ടും ആം ആദ്മിക്കു മൂന്നും എംപിമാരാണ് രാജ്യസഭയിലുള്ളത്. സമാജ് വാദി പാർട്ടിയുടെ ഒരു എംപിയും വോട്ടെടുപ്പിൽനിന്നു വിട്ടുനിന്നു.\nഹരിവംശിനെ പ്രധാനമന്ത്രി നരേന്ദ്ര മോദിയും പ്രതിപക്ഷ നേതാവ് ഗുലാം നബി ആസാദും മറ്റു കക്ഷി നേതാക്കളും അഭിനന്ദിച്ചു. സാമൂഹ്യ പ്രതിബദ്ധതയിൽ ഉൗന്നി നാലുവർഷക്കാലം പത്രപ്രവർത്തകനായിരുന്ന വ്യക്തിയാണ് ഹരിവംശ് എന്നു പ്രധാനമന്ത്രി പറഞ്ഞു. കിഡ്നി മാറ്റിവയ്ക്കൽ ശസ്ത്രക്രിയക്കുശേഷം ധനമന്ത്രി അരുണ് ജയ്റ്റ്‌ലി ഇന്നലെ ആദ്യമായി സഭയിലെത്തിയിരുന്നു. രാജ്യസഭയുടെ അന്തസ് ഉയർത്തിപ്പിടിക്കാൻ പുതിയ അധ്യക്ഷനു കഴിയട്ടെയെന്ന് അദ്ദേഹം ആശംസിച്ചു. പുതിയ രാജ്യസഭാ ഉപാധ്യക്ഷന് നിഷ്പക്ഷനായി പ്രവർത്തിക്കാൻ കഴിയട്ടെ എന്ന് ഗുലാം നബി ആസാദ് ആശംസിച്ചു.\n1977ൽ ടൈംസ് ഓഫ് ഇന്ത്യയിൽ ട്രെയിനി ജേർണലിസ്റ്റായാണ് ഹരിവംശിന്‍റെ തുടക്കം. പിന്നീട് ധർമയുഗ് മാസികയിൽ. ജാർഖണ്ഡ് ആസ്ഥാനമായുള്ള പ്രഭാത് ഖബർ എന്ന ദിനപത്രത്തിന്‍റെ എഡിറ്റർ ഇൻ ചീഫായിരുന്നു 62കാരനായ ഹരിവംശ്. 1989ൽ ഹരിവംശ് ചുമതലയേറ്റെടുത്ത ശേഷമാണ് പ്രഭാത് ഖബർ മുൻനിര പത്രമായി മാറുന്നത്. കാലിത്തീറ്റ കുംഭകോണക്കേസ് കാര്യമായി റിപ്പോർട്ട് ചെയ്ത പത്രമാണ് പ്രഭാത് ഖബർ.\nഉത്തർപ്രദേശിലെ ബല്ലിയയിൽ ജനിച്ച ഹരിവംശ് ബനാറസ് ഹിന്ദു സർവകലാശാലയിൽനിന്നാണ് സാന്പത്തിക ശാസ്ത്രത്തിൽ ബിരുദാനന്തര ബിരുദം നേടിയത്. കോളജ് പഠനകാലത്ത് ജയപ്രകാശ് നാരായണ‍ന്‍റെ ജെപി മൂവ്മെന്‍റിൽ ആകൃഷ്ടനായി 1974ൽ അതിനോടു ചേർന്നു പ്രവർത്തിച്ചു.\nമുൻ പ്രധാനമന്ത്രി ചന്ദ്രശേഖറുമായും അടുത്ത ബന്ധം പുലർത്തിയിരുന്നു. അദ്ദേഹത്തിന്‍റെ മാധ്യമ ഉപദേഷ്ടാവുമായിരുന്നു. ബീഹാർ മുഖ്യമന്ത്രിയും ജെഡിയു നേതാവുമായ നിതീഷ് കുമാറിന്‍റെ ഏറ്റവും അടുത്ത ആളായാണ് ഹരിവംശ് അറിയപ്പെടുന്നത്. 2014ലാണ് രാജ്യസഭയിലേക്ക് തെരഞ്ഞെടുക്കപ്പെടുന്നത്.


ഛേത്രിയും മോഡ്രിച്ചും നേര്‍ക്കുനേര് വരുമോ; കാത്തിരിപ്പോടെ ആരാധകര് | DoolNews\nഛേത്രിയും മോഡ്രിച്ചും നേര്‍ക്കുനേര് വരുമോ; കാത്തിരിപ്പോടെ ആരാധകര്\nTuesday, 24th September 2019, 9:49 pm\nന്യൂദല്‍ഹി: ക്രൊയേഷ്യയുമായി ഇന്ത്യ സൗഹൃദ മത്സരം കളിച്ചേക്കുമെന്ന് സൂചന. അഖിലേന്ത്യാ ഫുട്ബോള് ഫെഡറേഷനും ,ക്രൊയേഷ്യന് ഫുട്ബോള് ഫെഡറേഷനും തമ്മില് ഇതുസംബന്ധിച്ച ചര്‍ച്ചകള് നടത്തി. കഴിഞ്ഞ വര്‍ഷം റഷ്യയില് നടന്ന ലോകകപ്പ് ഫുട്ബോളില് ഫൈനലിസ്റ്റുകളായ ടീമാണ് ക്രൊയേഷ്യ.\nമത്സരം നടക്കുകയാണെങ്കില് തങ്ങളുടെ പ്രിയ താരങ്ങളായ ലൂക്കാ മോഡ്രിച്ചും സുനില് ഛേത്രിയും നേര്‍ക്കുനേര് വരുമെന്ന പ്രതീക്ഷയിലാണ് ആരാധകര്. അടുത്ത വര്‍ഷം മാര്‍ച്ചില് മത്സരം നടത്താനാണ് ആലോചന.\nവനിതാ ടി-20; ദക്ഷിണാഫ്രിക്കക്കെതിരെ കളിക്കാന് ഇന്ത്യന് ടീമില് പതിനഞ്ചുകാരിയും\nക്രൊയേഷ്യന് ഫെഡറേഷന് അധ്യക്ഷനും ഇതിഹാസ താരവുമായ ഡേവര് സൂക്കറിന്റെ നേതൃത്വത്തിലുള്ള സംഘം നവംബര് 27ന് ഇന്ത്യ സന്ദര്‍ശിക്കുമെന്നും അഖിലേന്ത്യാ ഫുട്‌ബോള് ഫെഡറേഷന് ജനറല് സെക്രട്ടറി കുശാല് ദാസ് അറിയിച്ചു.\nയൂത്ത് ഡെവലപ്‌മെന്റ് പദ്ധതികളെക്കുറിച്ചുള്ള പ്രാഥമിക ചര്‍ച്ചകള്‍ക്കായി കുശാല് ദാസ് ക്രൊയേഷ്യന് തലസ്ഥാനമായ സാഗ്രെബ് സന്ദര്‍ശിച്ചിരുന്നു. സൗഹൃദ മത്സരവും ചര്‍ച്ചയില് വിഷയമായതായി ദാസ് വ്യക്തമാക്കി. എന്നാല് സൂക്കറിന്റെ സന്ദര്‍ശശേഷം മാത്രമേ കൂടുതല് തീരുമാനമെടുക്കാനാവൂ എന്നും ദാസ് പറഞ്ഞു.\nദക്ഷിണാഫ്രിക്കക്കെതിരെ ബുംറയില്ല; പകരം ഉമേഷ് യാദവ്\nമാര്‍ച്ച് 23നും 31നും ഇടയ്ക്ക് ക്രൊയേഷ്യയുമായി സൗഹൃദ മത്സരം കളിക്കാനാണ് ഇന്ത്യയുടെ ദേശീയ ടീം പരിശീലകനും ക്രൊയേഷ്യന് താരവുമായിരുന്ന ഇഗോര് സ്റ്റിമാച്ച് ശ്രമിക്കുന്നത്. മാര്‍ച്ച് 26ന് ഇന്ത്യക്ക് ഖത്തറുമായി ലോകകപ്പ് യോഗ്യതാ മത്സരം കളിക്കേണ്ടതുണ്ട്. നിലവില് ലോക റാങ്കിംഗില് ക്രൊയേഷ്യ എട്ടാം സ്ഥാനത്തും ഇന്ത്യ 104ാം സ്ഥാനത്തുമാണ്.


തിരുവനന്തപുരത്ത് ഭക്ഷ്യ വിഷബാധ; 39 വിദ്യാര്‍ത്ഥികള് ആശുപത്രിയില് - themediasyndicate\nതിരുവനന്തപുരത്ത് ഭക്ഷ്യ വിഷബാധ; 39 വിദ്യാര്‍ത്ഥികള് ആശുപത്രിയില്\nതിരുവനന്തപുരം: ഭക്ഷ്യ വിഷബാധയെ തുടര്‍ന്ന് തോന്നയ്ക്കല് എല്.പി.സ്‌കൂളിലെ 57 വിദ്യാര്‍ത്ഥികളെ മെഡിക്കല് കോളേജ് എസ്.എ.ടി. ആശുപത്രിയില് പ്രവേശിപ്പിച്ചു. ബുധനാഴ്ച ഉച്ചയ്ക്ക് വിദ്യാര്‍ഥികള്‍ക്കു കഴിക്കാന് നല്‍കിയ ഭക്ഷണത്തില് നിന്നാകാം വിഷബാധയേറ്റതെന്നാണ് പ്രഥമികനിഗമനം.\nവ്യാഴാഴ്ച രാവിലെ മുതല് തന്നെ കുട്ടികള് അസ്വസ്ഥത പ്രകടിപ്പിച്ചിരുന്നു. ഇതേ തുടര്‍ന്ന് സ്‌കൂളില് എത്തിയ പത്തു കുട്ടികള് വീട്ടിലേക്കു മടങ്ങിപ്പോയിരുന്നു. വൈകീട്ടോടെ വേങ്ങോട്ടെ സ്വകാര്യ ആശുപത്രിയില് ഛര്‍ദിയും വയറുവേദനയും കാരണം വിദ്യാര്‍ഥികള് കൂട്ടമായി ചികിത്സയ്‌ക്കെത്തി.\nവിദ്യാര്‍ഥികള്‍ക്ക് ഭക്ഷ്യവിഷബാധ ഏതില് നിന്നാണ് ഏറ്റതെന്നറിയാന് സാമ്പിളുകള് എടുത്ത് മൈക്രോബയോളജി ലാബില് അയച്ചിട്ടുണ്ട്. അടിയന്തിര സാഹചര്യം കണക്കിലെടുത്ത് മെഡിക്കല് കോളേജില് പ്രത്യേക വാര്‍ഡ് തുറന്നിട്ടുണ്ട്.\nTags: 39 students in hospitalfood-poison-tvm-school\nരാധാകൃഷ്ണന് സ്വന്തം തട്ടകത്തില് തിരിച്ചടി നല്‍കി മുരളീധരപക്ഷം,യോഗയും വരാപ്പുഴ പിരിവും ചര്‍ച്ചയാക്കി ജില്ലാകമ്മിറ്റിയിൽ രൂക്ഷവിമർശം


തെരഞ്ഞെടുപ്പില് മത്സരിക്കാനൊരുങ്ങി ചെല്ലാനം നിവാസികള്\nകിഴക്കമ്പലം ട്വന്‍റി - 20 മാതൃകയില് തെരഞ്ഞെടുപ്പില് മത്സരിക്കാനൊരുങ്ങി ചെല്ലാനം നിവാസികള്\nകോവിഡ് വ്യാപനത്തിന്‍റെ പശ്ചാത്തലത്തില് കണ്ടെയ്ന്‍മെന്‍റ് സോണാക്കി മാറ്റിയ ചെല്ലാനത്ത് ഇത്തവണ ശക്തമായ കടല്‍ക്ഷോഭമാണ് അനുഭവപ്പെട്ടത്\n25 Jul, 2020 at 02:15 AM\nകിഴക്കമ്പലം ട്വന്‍റി - 20 മാതൃകയില് തദ്ദേശസ്വയം ഭരണതെരഞ്ഞെടുപ്പില് മത്സര രംഗത്തിറങ്ങാനൊരുങ്ങുകയാണ് ചെല്ലാനം നിവാസികള്. ചെല്ലാനം ട്വന്‍റി - 20 എന്ന പേരില് കൂട്ടായ്മ രൂപീകരിച്ച് സോഷ്യല്‍മീഡിയ പ്രചാരണം ആരംഭിച്ച് കഴിഞ്ഞു. കോവിഡ് വ്യാപനത്തിന്‍റെ പശ്ചാത്തലത്തില് കണ്ടെയ്ന്‍മെന്‍റ് സോണാക്കി മാറ്റിയ ചെല്ലാനത്ത് ഇത്തവണ ശക്തമായ കടല്‍ക്ഷോഭമാണ് അനുഭവപ്പെട്ടത്.\nചെല്ലാനം തീരത്തെ സംരക്ഷിക്കാന് പുലിമുട്ട് നിര്‍മിക്കണമെന്നത് ചെല്ലാനം നിവാസികളുടെ കാലങ്ങളായുള്ള ആവശ്യമാണ്. തെരഞ്ഞെടുപ്പ് സമയത്ത് വാഗ്ദാന പെരുമഴ ചൊരിഞ്ഞ് രാഷ്ട്രീയ പാര്‍ട്ടികള് കടന്ന് പോകുന്നതല്ലാതെ മറ്റൊന്നും സംഭവിക്കാറുമില്ല. ഇതിനെ തുടര്‍ന്നാണ് മുഖ്യധാര രാഷ്ട്രീയ പാര്‍ട്ടികള്‍ക്കെതിരെ തദ്ദേശസ്വയം ഭരണതെരഞ്ഞെടുപ്പില് മത്സരിക്കണമെന്ന ആവശ്യം ചെല്ലാനം നിവാസികള്‍ക്കിടയില് ശക്തമായത്. ചെല്ലാനം ട്വന്‍റി - 20 എന്ന പേരില് ചെല്ലാനത്തെ യുവാക്കള് ചേര്‍ന്ന് 21 വാര്‍ഡിലും കൂട്ടായ്മക്ക് രൂപം നല്‍കി കഴിഞ്ഞു.\nചെല്ലാനം ട്വന്‍റി - 20 യുടെ നേതൃത്വത്തില് തദ്ദേശ സ്വയം ഭരണ തെരഞ്ഞെടുപ്പില് മത്സരിക്കേണ്ടതിന്‍റെ ആവശ്യകതയെക്കുറിച്ച് ഓരോ വാര്‍ഡുകളിലും ബോധവല്‍ക്കരണം നടത്തുകയാണ് ഇപ്പോള് ചെയ്യുന്നത്. അതിന് ശേഷം ചെല്ലാനത്തെ സംരക്ഷിക്കണമെന്നാവശ്യപ്പെട്ട് സമരരംഗത്തുള്ള കൂട്ടായ്മകളെയടക്കം കോര്‍ത്തിണക്കി സംഘടനക്ക് രൂപം നല്‍കാനാണ് തീരുമാനം. മുഖ്യധാര രാഷ്ട്രീയ പാര്‍ട്ടികള്‍ക്കെതിരെ മത്സരിച്ച് പഞ്ചായത്ത് ഭരണം പിടിച്ച കിഴക്കമ്പലം ട്വന്‍റി - 20 ഭാരവാഹികളുമായി കൂടിക്കാഴ്ച നടത്താനും ചെല്ലാനം ട്വന്‍റി - 20 തീരുമാനമെടുത്തിട്ടുണ്ട്.


സിഡ്നി ഷെല്‍ഡണ് അന്തരിച്ചു | Sidney Sheldon dead at 89 - Malayalam Oneindia\n49 min ago പ്രളയാനന്തര സഹായം വേഗത്തില് എത്തിക്കാന് കര്‍മ്മപദ്ധതി;വീഴ്ച്ചകള് വരുത്തിയാല് നടപടിയെന്ന് മന്ത്രി\nലോസാഞ്ചലസ്: ലോക പ്രശസ്ത എഴുത്തുകാരന് സിഡ്നി ഷെല്‍ഡണ് (89) അന്തരിച്ചു. ന്യൂമോണിയ ബാധിതനായ അദ്ദേഹം ചികിത്സയില് കഴിയുകയായിരുന്നു.\nമരണസമയത്ത് ഭാര്യ അലക്സാന്ദ്രയും മകളും എഴുത്തുകാരിയുമായ മേരി ഷെല്‍ഡണും സമീപത്തുണ്ടായിരുന്നു. റാഞ്ചോ മിറാഷിലെ ഈസന്‍ഹോവര് മെഡിക്കല് സെന്ററിലായിരുന്നു അന്ത്യം.\nറേജ് ഒഫ് ഏയ്ഞ്ചല്‍സ്, ദി അദര് സൈഡ് ഒഫ് മിഡ്നൈറ്റ്, മാസ്റര് ഒഫ് ദി ഗെയിം, ഇഫ് ടുമോറോ കംസ് എന്നിവ അദ്ദേഹത്തിന്റെ ബെസ്റ് സെല്ലറുകളാണ്. ഏറ്റവും കൂടുതല് വിറ്റഴിക്കപ്പെടുന്ന നോവലുകളുടെ കര്‍ത്താവ് എന്ന നിലയില് പ്രശസ്തനാണ് അദ്ദേഹം.\nഅമ്പതാമത്തെ വയസിലാണ് അദ്ദേഹം എഴുത്ത് ആരംഭിക്കുന്നത്. ലോകമെങ്ങുമുള്ള ജനപ്രിയ എഴുത്തുകാരുടെ മുമ്പന്തിയിലാണ് സിഡ്നി ഷെല്‍ഡന്റെ സ്ഥാനം


വരാപ്പുഴയിലെ കസ്റ്റഡി മരണം; മൊഴിയില് വൈരുദ്ധ്യം\nFirst Published 10, Apr 2018, 6:40 PM IST\nവാസുദേവന്‍റെ മകന് വിനീഷിന്‍റെ മൊഴികളില് വൈരുദ്ധ്യം\nവിനീഷിന്‍റെ പുതിയ വെളിപ്പെടുത്തല് തെറ്റെന്ന് പൊലീസ്\nകൊച്ചി: വരാപ്പുഴയില് ആത്മഹത്യ ചെയ്ത വാസുദേവന്‍റെ മകന് വിനീഷിന്‍റെ മൊഴികളില് വൈരുദ്ധ്യം. വിനീഷിന്‍റെ പുതിയ വെളിപ്പെടുത്തല് തെറ്റെന്ന് പൊലീസ്. ശ്രീജിത്തും സഹോദരനുമാണ് ആക്രമിച്ചതെന്നായിരുന്നു വിനീഷിന്‍റെ മൊഴി. ശ്രീജിത്ത് നിരപരാധിയാണെന്ന് വിനീഷ് പിന്നീട് പറഞ്ഞിരുന്നു. വിനീഷിന്റെ മൊഴിയുടെ പകർപ്പ് ഏഷ്യാനെറ്റ് ന്യൂസിന് ലഭിച്ചു.\nശ്രീജിത്ത് പ്രതി തന്നെയെന്നും പൊലീസ്. ശ്രീജിത്തടക്കമുള്ള പ്രതികളെ തിരിച്ചറിഞ്ഞ ശേഷമുള്ള മൊഴിയാണിത്. ശ്രീജിത്തിന്‍റെ സാന്നിദ്ധ്യത്തിലായിരുന്നു വിനീഷിന്‍റെ മൊഴി രേഖപ്പെടുത്തിയതെന്ന് പൊലീസ് അറിയിച്ചു. വീടാക്രമിച്ച സംഘത്തിൽ ശ്രീജിത്തും സഹോദരൻ സജിത്തും ഉണ്ടായിരുന്നു, പ്രതികളും മരിച്ച വാസുദേവനുമായി മൽപ്പിടത്തമുണ്ടായി, വാസുദേവൻ ഇവരിൽ ആരെയൊക്കെയോ തള്ളി മാറ്റുകയും ചവിട്ടുകയും ചെയ്തിരുന്നു, ഇവരിൽ ആർക്കെങ്കിലും പരിക്കേറ്റിട്ടുണ്ടോ എന്ന് അറിയില്ലെന്നും മൊഴിയില് പറയുന്നു. ശ്രീജിത്ത് പ്രതിയല്ലെന്ന വിനീഷിന്റെ വെളിപ്പെടുത്തൽ പൊലീസ് തള്ളി.\nമറ്റൊരു ശ്രീജിത്തിന്‍റെ പേരാണ് പോലീസ് പരാതിയില് പറഞ്ഞിരുന്നതെന്ന് ആത്മഹത്യ ചെയ്ത വാസുദേവന്‍റെ മകന് വിനീഷ് ഏഷ്യാനെറ്റ് ന്യൂസ് ഒാണ്‍ലൈനിനോട് പറഞ്ഞു. ''മരിച്ച ശ്രീജിത്തിന്‍റെ പേര് പോലീസിനോട് പറഞ്ഞിട്ടില്ല. അക്രമിസംഘത്തില് ഉണ്ടായിരുന്നത് മറ്റൊരു ശ്രീജിത്താണ്. ശ്രീജിത്ത് എന്ന പേര് പറഞ്ഞിരുന്നു. പക്ഷേ, അത് ശശി ചേട്ടന്‍റെ മകന് ശ്രീജിത്തിനെ കുറിച്ചാണ് പരാതിയില് പറഞ്ഞത്. മുഖ്യ പ്രതികളെ പോലീസ് പിടിക്കാത്തതാണ് സംഭവം വഷാളക്കാന് കാരണം. വീടാക്രമിച്ച സംഘത്തില് മരിച്ച ശ്രീജിത്ത് ഉണ്ടായിരുന്നോ എന്ന കാര്യം അറിയില്ല. '' വിനീഷ് ഏഷ്യാനെറ്റ് ന്യൂസ് ഒാണ്‍ലൈനിനോട് പറഞ്ഞു.\nആളുമാറിയാണ് ശ്രീജിത്തിനെ പൊലീസ് കസ്റ്റഡിയിൽ എടുത്തതെന്ന് അയൽവാസിയും ദൃക്‌സാക്ഷിയുമായ സന്തോഷും പ്രതികരിച്ചു. ശ്രീജിത്തിന്‍റെ സഹോദരൻ സജിത്തിനെ അന്വേഷിച്ചാണ് പോലീസ് എത്തിയത്. എന്നാല് വരാന്തയിൽ കിടക്കുകയായിരുന്ന ശ്രീജിത്തിനെ പിടികൂടി കൊണ്ടുപോയി. ഇതിനിടയില് മർദ്ദിച്ചെന്നും സന്തോഷ് ഏഷ്യാനെറ്റ് ന്യൂസിനോട് പറയുന്നു. ജീപ്പിലെത്തിയപ്പോഴാണ് സജിത്ത് അല്ലെന്നു മനസിലായത്. പിന്നീട് സജിത്തിനെയും കൊണ്ടു പോയെന്നും സന്തോഷ് പറഞ്ഞു.\nദൃക്‌സാക്ഷികളുടെ വാക്കുകൾ ശരിവയ്ക്കുന്നതുമാണ് ശ്രീജിത്തിന്‍റെ മാതാപിതാക്കളുടെയും ബന്ധുകളുടെയും പ്രതികരണം. വേഷം മാറി എത്തിയ പോലീസ് ശ്രീജിത്തിനെ ബലം പ്രയോഗിച്ച് വലിച്ചിഴച്ച് കൊണ്ട് പോവുകയായിരുന്നുവെന്ന് ശ്രീജിത്തിന്‍റെ ഭാര്യ പിതാവ് ഏഷ്യനെറ്റ് ന്യൂസ് ഒാണ്‍ലൈനിനോട് പറഞ്ഞു. ''പിടിച്ചുകൊണ്ട് പോകുന്ന വഴി റോഡില്‍വച്ച് ശ്രീജിത്തിനെ മര്‍ദ്ദിക്കുന്നതിന് ഭാര്യയും ബന്ധുക്കളും സാക്ഷികളാണ്. തുളസിദാസ് എന്ന് വിളിക്കുന്ന മറ്റൊരു ശ്രീജിത്താണ് കേസിലെ യഥാര്‍ത്ഥ പ്രതി. ശ്രീജിത്തിനെ പിടിച്ചുകൊണ്ട് പോവുമ്പോള്, ആത്മഹത്യ ചെയ്ത വാസുദേവന്‍റെ സഹോദരന് ഈ കാര്യം പോലീസിനോട് പറയുകയും ചെയ്തിരുന്നുവെന്ന്'' ശ്രീജിത്തിന്‍റെ ഭാര്യ പിതാവ് പറയുന്നു.\nഅതേസമയം, പോലീസ് കസ്റ്റഡി മരണം പ്രത്യേകസംഘം അന്വേഷിക്കുമെന്ന് ഡിജിപി ലോക്നാഥ് ബെഹ്റ അറിയിച്ചു. എന്താണ് നടന്നന്തെന്നറിയാന് ഇക്കാര്യത്തില് വിശദമായ അന്വേഷണം വേണം പ്രത്യേകസംഘത്തെക്കുറിച്ചുള്ള വിവരങ്ങള് ഉടന് അറിയിക്കുമെന്നും മാധ്യമങ്ങളെ കണ്ട ഡിജിപി പറഞ്ഞു. വാസുദേവന്റെ വീട് ആക്രമിച്ച കേസിലായിരുന്നു ശ്രീജിത്തിനെ കസ്റ്റഡിയിലെടുത്തത്. പൊലീസ് കസ്റ്റഡിയില് ഇരിക്കെ മര്‍ദ്ദനമേറ്റിരുന്ന ശ്രീജിത്തിന് ശസ്ത്രക്രിയ നടത്തിയിരുന്നു. എന്നാല് ആശുപത്രിയില് ചികിത്സയിലിരിക്കെ ശ്രീജിത്ത് മരിക്കുകയായിരുന്നു.


Pooja clears the air on ‘wedding’ rumours - Malayalam Filmibeat\n| Updated: Thursday, June 5, 2014, 17:05 [IST]\nതെന്നിന്ത്യന് നായിക പൂജയുടെ വിവാഹം വളരെ രഹസ്യമായി നടന്നുവെന്ന്. കഴിഞ്ഞ ദിവസങ്ങളില് കോളിവുഡിലെ ചില മാധ്യമങ്ങളിലടക്കം സോഷ്യല് മീഡിയകളില് പ്രചരിച്ചവാര്‍ത്തയാണിത്. വിവാഹ വസ്ത്രത്തോടൊപ്പം അപരിചതനായ ഒരു ആളിനൊപ്പം പൂജ നില്‍ക്കുന്ന ഫോട്ടോയടുകൂടിയാണ് വാര്‍ത്തകള് പ്രചരിച്ചത്.\nവാര്‍ത്തകള് കേട്ടവര് കേട്ടവര് ഏറ്റു പിടിച്ചു. പിന്നെയല്ലേ കാര്യം വ്യക്തമായത്. വിവാഹം നടന്നു എന്നുള്ളത് സത്യം തന്നെ. പക്ഷെ അതൊരു സിനിമയ്ക്ക് വേണ്ടി മാത്രമായിരുന്നു. 'നാന് കാതലന്' എന്ന ചിത്രീകരണത്തിനിടെ എടുത്ത ഒരു ഫോട്ടോയാണ് വിവാഹവാര്‍ത്തയ്‌ക്കൊപ്പം ചേര്‍ത്തുവച്ചിരിക്കുന്നത്.\nഫോട്ടോയില് പൂജയ്‌ക്കൊപ്പം നില്‍ക്കുന്നത് നായക നടന് രാജുവാണ്. കൊച്ചിയില് വച്ചായിരുന്നു ചിത്രീകരണം. രാജു തന്റെ അടുത്ത സുഹൃത്താണെന്നും ഇത് രണ്ടാം തവണയാണ് മാധ്യമങ്ങള് എന്റെ വിവാഹം ആഘോഷിക്കുന്നതെന്നും പൂജ പറഞ്ഞു. ചിത്രം മറ്റാരോ ആണ് ഇന്റര്‍നെറ്റില് അപ് ലോഡ് ചെയ്തത്. ഈ കിംവദിയ്ക്കുപിന്നിലും അവര് തന്നെയായിരിക്കും- പൂജ പറഞ്ഞു.\nനേരത്തെ ആദ്യ ചിത്രത്തില് തന്റെ നായകനായ ആര്യയെ വിവാഹം കഴിക്കാന് ആഗ്രഹമുണ്ടെന്ന് പൂജ പറഞ്ഞിരുന്നു. കൗതുകത്തോടെയും ഞെട്ടലോടെയുമാണ് കോളിവുഡ് ലോകം ഈ വാര്‍ത്ത കേട്ടത്. പന്തയക്കോഴി എന്ന ചിത്രത്തിലൂടെ മലയാളികള്‍ക്കും പരിചിതയാണ് ഈ തെന്നിന്ത്യന് നടി.\nRead more about: pooja tamil actress marriage gossip internet പൂജ നടി തമിഴ് സിനിമ വിവാഹം ഗോസിപ്പ് ഇന്റര്‍നെറ്റ്\nActress Pooja who was last seen inathriller, Vidiyum Mun, and recently won accolades for her performance asasex worker, is once again in the news for her reported secret marriage.


അമേരിക്ക-ചൈന വ്യാപാരയുദ്ധം മുറുകുന്നു അമിതനികുതി ചുമത്തുമെന്ന് ട്രംപ്; ശക്തമായ തിരിച്ചടി നേരിടേണ്ടിവരുമെന്ന് ചൈന – Jaihind TV\nഅമേരിക്ക-ചൈന വ്യാപാരയുദ്ധം മുറുകുന്നു അമിതനികുതി ചുമത്തുമെന്ന് ട്രംപ്; ശക്തമായ തിരിച്ചടി നേരിടേണ്ടിവരുമെന്ന് ചൈന\nചൈനയിൽ നിന്ന് അമേരിക്കയിലേക്ക് ഇറക്കുമതിചെയ്യുന്ന സാധനങ്ങൾക്ക് അധിക നികുതി ചുമത്തുമെന്ന് പ്രസിഡന്റ് ഡൊണാൾഡ് ട്രംപ്. ചൈനീസ് ഉൽപന്നങ്ങൾക്ക് അമിത നികുതി ചുമത്തിയാൽ അമേരിക്ക കനത്ത തിരിച്ചടി നേരിടേണ്ടിവരുമെന്ന് ചൈനീസ് വ്യാപാരമന്ത്രാലയം പ്രതികരിച്ചു.\nഅമേരിക്കയും ചൈനയും തമ്മിലുള്ള വ്യാപരയുദ്ധം തുടരുകയാണ്. അമേരിക്കക്കെതിരെ ചൈന ശക്തമായ മറുപടിയുമാണ് ഇപ്പോൾ രംഗത്ത് എത്തിയിരിക്കുന്നത്. ചൈനയിൽ നിന്ന് അമേരിക്കയിലേക്ക് ഇറക്കുമതിചെയ്യുന്ന സാധനങ്ങൾക്ക് അധിക നികുതി ചുമത്താനുള്ള അമേരിക്കന് നീക്കത്തിനെതിരെ ശക്തമായ മുന്നറിയിപ്പുമായി ചൈന രംഗത്തെത്തി. ചൈനീസ് ഉൽപ്പന്നങ്ങൾക്ക് അമിത നികുതി ചുമത്തിയാൽ അമേരിക്ക കനത്ത തിരിച്ചടി നേരിടേണ്ടിവരുമെന്നാണ് ചൈനീസ് വ്യാപാരമന്ത്രാലയം പ്രതികരിച്ചത്.\n20,000 കോടി ഡോളറിന്റെ ചൈനീസ് ഉൽപന്നങ്ങളാണ് അമേരിക്കയിൽ ഇറക്കുമതി ചെയ്യുന്നത്. ഡൊണാൾഡ് ട്രംപിന്റെ ഈ പ്രഖ്യാപനത്തോടെ അമേരിക്കയും ചൈനയും തമ്മിലുള്ള വ്യാപാരബന്ധം കൂടുതൽ വഷളാകുമെന്നാണ് വിദഗ്ധർ നൽകുന്ന സൂചന. അമേരിക്കയുമായുള്ള വ്യാപാരബന്ധത്തിലൂടെ ചൈന അന്യായമായി പണം സമ്പാദിക്കുകയാണെന്ന് ട്രംപ് കഴിഞ്ഞദിവസം വ്യക്തമാക്കിയിരുന്നു. ചൈന നിലപാട് തിരുത്തിയില്ലെങ്കിൽ ചൈനീസ് ഉൽപന്നങ്ങൾക്ക് അധിക നികുതി ഉടൻ ചുമത്തുമെന്നും ട്രംപ് പറഞ്ഞു.\nഇതിന് മുന്നോടിയായി അമേരിക്കയിൽ ഇറക്കുമതി ചെയ്യുന്ന ചൈനീസ് ഉൽപന്നങ്ങളുടെ കൃത്യമായ കണക്കെടുക്കാൻ ട്രംപ് നിർദേശം നൽകി. ചൈനയും യു.എസും തമ്മിലുള്ള വ്യാപാരബന്ധം ഇരു രാജ്യങ്ങൾക്കും ഗുണമുള്ളതാകണമെന്നും ട്രംപ് പറഞ്ഞു. ട്രംപിന്റെ ഭീഷണി പുറത്തുവന്നതിന് തൊട്ടു പിന്നാലെയാണ് ശക്തമായ പ്രതികരണവുമായി ചൈന രംഗത്തെത്തിത്.


Emalayalee.com - പൗരത്വ ബില് പ്രതിഷേധം കത്തുന്നു; അസമില് വെടിവെപ്പ്, മൂന്നുപേര് കൊല്ലപ്പെട്ടു\nപൗരത്വ ബില് പ്രതിഷേധം കത്തുന്നു; അസമില് വെടിവെപ്പ്, മൂന്നുപേര് കൊല്ലപ്പെട്ടു\nഗുവാഹട്ടി: പാര്‍ലമെന്റ് പാസാക്കിയ പൗരത്വ ഭേദഗതി ബില്ലിനെതിരെ നടക്കുന്ന പ്രതിഷേധത്തിനിടെ അസമിലെ ഗുവാഹട്ടിയില് മൂന്ന് പ്രതിഷേധക്കാര് പോലീസ്\nവെടിവെപ്പില് കൊല്ലപ്പെട്ടു. നിരവധിപ്പേര്‍ക്ക് പരിക്കേറ്റതായും റിപ്പോര്‍ട്ടുകളുണ്ട്. ബില്ലിനെതിരെ പ്രതിഷേധമുയര്‍ന്ന പശ്ചാത്തലത്തില് പോലീസ് കര്‍ഫ്യു ഏര്‍പ്പെടുത്തിയിരുന്നു. എന്നാല് കര്‍ഫ്യു ലംഘിച്ചെത്തിയ ആയിരക്കണക്കിന് പ്രതിഷേധക്കാരാണ് തെരുവിലിറങ്ങിയത്.\nപോലീസുമായുള്ള ഏറ്റുമുട്ടിലിനിടെയാണ് വെടിവെപ്പ് നടന്നത്. പ്രതിഷേധക്കാര് ഒരു ബാങ്കിന് തീവെച്ചതായും റിപ്പോര്‍ട്ടുകളുണ്ട്. ബുധനാഴ്ച രാത്രിയിലാണ് ഗുവാഹട്ടി യില് കര്‍ഫ്യു ഏര്‍പ്പെടുത്തിയത്. പ്രതിഷേധം വ്യാപിക്കുന്ന പശ്ചാത്തലത്തില് അസമിലെ 10 ജില്ലകളില് അധികൃതര് 48 മണിക്കൂര് നേരത്തേക്ക് ഇന്റര്‍നെറ്റ് ബന്ധം വിഛേദിച്ചിരിക്കുകയാണ്.


ആസ്‌ട്രേലിയക്ക് ലോകകപ്പ് ക്രിക്കറ്റ് കിരീടം. - Pravasishabdam\nHome Jobs ആസ്‌ട്രേലിയക്ക് ലോകകപ്പ് ക്രിക്കറ്റ് കിരീടം.\nആസ്‌ട്രേലിയക്ക് ലോകകപ്പ് ക്രിക്കറ്റ് കിരീടം.\nമെല്‍ബണ്: ന്യൂസിലന്‍ഡിനെ ഏഴ് വിക്കറ്റിന് തോല്‍പിച്ച് ആസ്‌ട്രേലിയക്ക് ലോകകപ്പ് ക്രിക്കറ്റ് കിരീടം. അവസാന മല്‍സരം കളിക്കാനെത്തിയ ഓസീസ് നായകന് മൈക്കല് ക്ലാര്‍ക്ക് അര്‍ദ്ധസെഞ്ച്വറിയുമായി മിന്നിയപ്പോള് അഞ്ചാമതും കംഗാരുപ്പട ക്രിക്കറ്റ് ലോകത്തിന്റെ നെറുകയിലെത്തി. പതിനൊന്നാമത് ലോകകപ്പില് അയല്‍ക്കാരായ ന്യൂസിലാന്‍ഡിനെ ഏഴുവിക്കറ്റിന് തകര്‍ത്താണ് ഓസ്‌ട്രേലിയ 2011ല് നഷ്ടമായ ലോകകപ്പ് കിരീടം തിരിച്ചുപിടിച്ചത്.\nനേരത്തെ ടോസ് നേടി ബാറ്റിങ് തെരഞ്ഞെടുത്ത ന്യൂസിലാന്‍ഡിനെ 183 റണ്‍സില് ഒതുക്കിയ ഓസ്‌ട്രേലിയ ഏഴു വിക്കറ്റും 16.5 ഓവറും ബാക്കിനില്‍ക്കെ വിജയതീരമണയുകയായിരുന്നു. 1987, 1999, 2003, 2007 വര്‍ഷങ്ങളിലാണ് ഓസ്‌ട്രേലിയ ഇതിന് മുമ്പ് ലോകകപ്പ് ക്രിക്കറ്റ് കിരീടം സ്വന്തമാക്കിയിട്ടുള്ളത്. മെല്‍ബണില് വിജയലക്ഷ്യത്തിലേക്കുള്ള പ്രയാണത്തില് മൈക്കല് ക്ലാര്‍ക്ക്(74), സ്റ്റീവ് സ്മിത്ത്(പുറത്താകാതെ 56), ഡേവിഡ് വാര്‍ണര്(45) എന്നിവരുടെ മികച്ച ബാറ്റിംഗാണ് ഓസ്‌ട്രേലിയയുടെ ജയം അനായാസമാക്കിയത്. കീവീസിന്റെ മൂന്നു വിക്കറ്റ് വീഴ്ത്തി ബൗളിംഗില് തിളങ്ങിയ ജെയിംസ് ഫോക്ക്‌നറാണ് മാന് ഓഫ് ദ മാച്ച്. 22 വിക്കറ്റുമായി ഓസ്‌ട്രേലിയയുടെ വിശ്വവിജയത്തില് നിര്‍ണായകപങ്ക് വഹിച്ച മിച്ചല് സ്റ്റാര്‍ക്കാണ് മാന് ഓഫ് ദ സീരീസ്.\nസമ്മര്‍ദ്ദമില്ലാതെ വന് സ്‌കോര് പടുത്തുയര്‍ത്താനാണ് മക്കല്ലം ആദ്യം ബാറ്റിങ് തെരഞ്ഞെടുത്തത്. എന്നാല് ഈ പ്രതീക്ഷ മക്കല്ലത്തിന്റെ തന്നെ വിക്കറ്റെടുത്ത് മിച്ചല് സ്റ്റാര്‍ക് തകര്‍ത്തു. ഇന്നിങ്‌സിന്റെ മൂന്നാം പന്തില് മക്കല്ലത്തെ സ്റ്റാര്‍ക് ക്‌ളീന് ബൗള്‍ഡാക്കുകയായിരുന്നു. ആദ്യ പന്തില് തന്നെ ക്രീസില് നിന്ന് കയറി അടിക്കാനാണ് മക്കല്ലം ശ്രമിച്ചത്. മക്കല്ലത്തിന്റെ കൂടെ ഓപണിങ്ങിനിറങ്ങിയ മാര്‍ട്ടിന് ഗപ്റ്റില് 15 റണ്‍സെടുത്ത് പുറത്തായി. 34 പന്തുകളാണ് ഗപ്റ്റില് നേരിട്ടത്. സാധാരത്തേതില് നിന്ന് നേരത്തെ ബൗള് ചെയ്ത മാക്‌സ് വെലാണ് ഗപ്റ്റിലിനെ പുറത്താക്കിയത്. പിന്നാലെയത്തെിയ കെയ്ന് വില്യംസണ് 33 പന്തില് 13 റണ്‍സെടുത്ത് പുറത്തായി. ജോണ്‍സണായിരുന്നു വിക്കറ്റ്. സെമിഫൈനലില് ദക്ഷിണാഫ്രിക്കക്കെതിരെ ടോപ് സ്‌കോററായിരുന്ന ഗ്രാന്‍ഡ് എലിയട്ടാണ് കിവീസിനെ വന് തകര്‍ച്ചയില് നിന്ന് കരകയറ്റാന് പ്രധാന പങ്കുവഹിച്ചത്. ഏലിയട്ട് 82 പന്തില് 83 റണ്‍സെടുത്തു.\nചെറിയ ടോട്ടല് പിന്തുടര്‍ന്ന് കളത്തിലിറങ്ങിയ ഓസീസിന് തുടക്കത്തില് തന്നെ ആദ്യ വിക്കറ്റ് നഷ്ടപ്പെട്ടു. ഓപണര് ആരോണ് ഫിഞ്ച് റണ്ണെടുക്കാതെ പുറത്താവുകയായിരുന്നു. ആക്രമിച്ചു കളിച്ച ഡേവിഡ് വാര്‍ണര് 45 റണ്‍സെടുത്ത് പുറത്തായി. കൂറ്റന് അടിക്ക് ശ്രമിച്ച വാര്‍ണറെ ഏലിയട്ട് പിടിക്കുകയായിരുന്നു. എന്നാല് പിന്നീട് ഒന്നിച്ച ക്‌ളാര്‍ക്കും സ്മിത്തും ന്യൂസിലന്‍ഡിന് പഴുതുകള് നല്‍കിയില്ല. ന്യൂസിലന്‍ഡ് ബൗളിങ്ങിനെ നന്നായി അറിയാവുന്ന ഇരുവരും കരുതലോടെയാണ് ബാറ്റ് വീശിയത്.\n56 റണ്‍സെടുത്ത സമിത്ത് കാര്‍ക്കിന് മികച്ച പിന്തുണയാണ് നല്‍കിയത്. ഇന്ത്യക്കെതിരായ മത്സരത്തില് സ്മിത്ത് സെഞ്ച്വറി നേടിയിരുന്നു. ജയിക്കാന് ഒമ്പത് റണ്‍സുള്ളപ്പോള് ക്‌ളാര്‍ക്ക് മാറ്റ് ഹെന്‍ട്രിയുടെ പന്തില് ക്‌ളാര്‍ക്ക് ബൗള്‍ഡായി. കളി അവസാനിക്കുമ്പോള് സ്മിത്തും വാട്‌സണുമായിരുന്നു ക്രീസില്. ന്യൂസിലന്‍ഡനുവേണ്ടി മാറ്റ് ഹെന്‍ട്രി രണ്ടും സൗത്തി ഒന്നും വിക്കറ്റ് വീഴ്ത്തി.\nPrevious articleജോര്‍ജിനെതിരേ ജോസഫും രംഗത്തെത്തി, പാര്‍ട്ടി ഓഫിസില് അനുയായികള് തമ്മില് സംഘര്‍ഷം.\nNext articleകിടങ്ങാലില് അമ്മിണി തോമസ് നിര്യാതയായി


കട്ട കലിപ്പിൽ പ്രസീദ് കൃഷ്ണ. മാസ്സ് മറുപടി നൽകി പൊള്ളാർഡ് :കാണാം വീഡിയോ\nഐപിൽ പതിനാലാം സീസണിലെ വളരെ ഏറെ നിർണായകമായ മത്സരത്തിൽ കൊൽക്കത്ത നൈറ്റ് റൈഡേഴ്സിനെ നേരിടുന്ന മുംബൈ ഇന്ത്യൻസ് ടീമിന് പക്ഷേ ബാറ്റിങ്ങിലും ബൗളിങ്ങിലും ഒരിക്കൽ പോലും പ്രതീക്ഷിച്ച പ്രകടനം പുറത്തെടുക്കുവാൻ കഴിഞ്ഞിട്ടില്ല. ടോസ് നഷ്ടമായി ആദ്യം ബാറ്റിങ് ചെയ്ത ടീം മുംബൈക്ക് ഓപ്പണിങ് വിക്കറ്റിൽ മികച്ച തുടക്കം ലഭിച്ചെങ്കിലും പിന്നീട് വന്ന ബാറ്റ്‌സ്മാന്മാർ ആരും തന്നെ അവസരം ഉപയോഗിച്ചില്ല. എല്ലാവരും അതിവേഗം വിക്കറ്റ് നഷ്ടമാക്കിയപ്പോൾ6വിക്കറ്റ് നഷ്ടത്തിൽ 155 റൺസ് എന്ന ചെറിയ സ്കോറാണ് മുംബൈ ഇന്ത്യൻസ് ടീം നേടിയത്.\nഓപ്പണിങ് വിക്കറ്റിൽ രോഹിത് ശർമ്മയും ഡീകൊക്കും 78 റൺസ് കൂട്ടുകെട്ട് സ്വന്തമാക്കി എങ്കിലും സൂര്യകുമാർ യാദവ് (5), ഇഷാൻ കിഷൻ (14) കിറോൺ പൊള്ളാർഡ് (21) എന്നിവർ നിരാശയാണ് നൽകിയത്.നേരത്തെ രോഹിത് ശർമ്മ 33 റൺസ് നേടിയപ്പോൾ 42 പന്തിൽ4ഫോറും3സിക്സും അടക്കം 55 റൺസ് നേടുവാൻ ഡീകോക്കിന് കഴിഞ്ഞു. രണ്ട് വിക്കറ്റ് വീഴ്ത്തിയ പ്രസീദ് കൃഷ്ണ ഏറെ തിളങ്ങി\nമത്സരത്തിനിടെ യുവ പേസർ പ്രസിദ് കൃഷ്ണയും പൊള്ളാർഡും കൊമ്പുകോർത്തിരുന്നു. ഇരുവരും അവസാനത്തെ ഓവർ സമയങ്ങളിൽ പരസ്പരം കുറച്ച് വാക്കുകൾ പറയുകയും ചെയ്തത് ഏറെ രംഗം വഷളാക്കി. പ്രസീദ് കൃഷ്ണയുടെ വാക്കുകൾക്ക് പൊള്ളാർഡ് മറുപടി തിരികെ നൽകി. പതിനെട്ടാം ഓവറിൽ പ്രസീദ് കൃഷ്ണക്ക് എതിരെ ഒരു ഫോറും സിക്സ് അടിക്കാൻ പൊള്ളാർഡ് കഴിഞ്ഞു. ശേഷം അടുത്ത ഓവറിൽ പൊള്ളാർഡ് റൺ ഔട്ട് ആയത് മുംബൈ സ്കോറിങ്ങിനെ ബാധിച്ചു.\nPollard vs Prasidh#ipl2021 pic.twitter.com/Sb5Uij0jau\n— Sportsfan.in (@sportsfan_stats) September 23, 2021\nPrevious articleധോണിയെ മറികടന്ന് ദിനേശ് കാർത്തിക് : ഐപിഎല് റെക്കോഡ് സ്വന്തം.\nNext articleവീണ്ടും ഐപിൽ ആരംഭിക്കുമ്പോൾ അവർക്ക് അറുപത് വയസ്സാകും: ആശങ്ക രേഖപ്പെടുത്തി സേവാഗ്